
Kom praat eers met Volkskas voordat u 'n 
motor, bakkie, ander voertuie of landbou- 
implemente aanskaf. 

Ons rentekoerse is hoogs mededingend en 
met kontant in die sak kry u afslag. 

Koop vir kontant en betaal ons terug op 
maklike terme. U bespaar, want u kry afslag vir 
kontant. 

MENSGEMAAKTE GODSDIENSTE 
en die 
GEOPENBAARDE GODSDIENS 


Met die verbreking van die bande met God en 
die wegvlug van God het die mens vir homself die 
weg gebaan om elders anders hulp te soek in die 
stryd teen die natuurkragte en ander magte wat hom 
bedreig. As gevalle mens, te swak om in alle om- 
standighede alleen te staan, het hy uitgekyk na 
iets of iemand sterker as hy. 


Hierdie groter krag het hy gesoek by natuur- 
kragte en-magte. 


Die Babiloniërs het die invloed gemerk wat die 
hemelligame op die natuur uitoefen. Son, maan en 
sterre is aanbid. Die son beheer tog die jaargetye, 
die maan oefen tog invloed op die plantegroei en 
reënval uit, die stand van die sterre met iemand se 
geboorte bepaal tog sy lewensloop, so is gelo. 


Ook is die gees van die vadere aanbid, asook 
kragtige diere soos die krokodil. da 
“Die volgende stap in hierdie ontwikkelingsproses 
was, dat die mens 'n beeld gemaak het wat die 
vrugbaarheid van die natuur sou bevorder, en hy is 
aanbid en aan die afgod is offers gebring om hom 
gunstig te stem teenoor die aanbidder. In die Bybel 
vind ons dat die heidense volke verskillende afgode 
gehad het. Die Filistyne het Dagon aanbid, die Ka- 
naaniete het Baal gehad en Kamos was die afgod 
voor wie die Moabiete die knieë gebuig het. 


Ook die hoog ontwikkelde Griekse en Romeinse 
volke het hulle afgode gehad, sowel as ons Ger- 
maanse voorvaders. 


Al hierdie en dergelike godsdienste van latere 
eeue is almal mensgemaakte godsdienste, die vin- 
ding van een of ander vindingryke persoon, groot 
wysgeer of leidende figuur, soos Buddha in die Oos- 
te. 


Maar ook onder die beskaafde westerse nasies 
het daar verskillende mensgemaakte godsdienste 
ontstaan. 'n Hele lys daarvan kan opgestel word. 
Onder die stigters van hierdie godsdienste is daar 
sowel mans as vroue. Amerika het 'n paar aan die 
soekende mensheid gelewer, soos mev. Blavatsky 
met haar teosofie, mev. Anne Besaant met haar 
Christian Science en ander. 


[7] Blaai om 

MENSGEMAAKTE GODSDIENSTE en die GEOPENBAARDE GODSDIENS 











Van vorige bladsy 





Van hierdie godsdienssstigters was daar diege- 
ne wat elemente, wat hulle mooi en waardevol in an- 
der godsdienste en godsdienstige boeke gevind het, 
oorgeneem en gewysig het dan saamgeflans het tot 
'n nuwe sogenaamde wêreldgodsdiens. So het die 
twee genoemde godsdienstigsters dele uit die Bybel 
geneem, asook uit oosterse godsdienste en uit re- 
sultate van die wetenskap om daarmee hulle gods- 
dienstige idees aanneemlik te maak. 

Maar dit is nie alleen 'n verskynsel uit vorige 
eeue nie. In ons eie tyd het weer 'n nuwe mensge- 
maakte godsdiens ontstaan. Dit is Sciëntologie, die 
vinding van Ron Hubbard uit Engeland. Hierdie gods- 
diens wat die woord ,science' (wetenskap), sowel 
as ,logos' (Grieks vir woord of leer) in sy naam 
dra, word in ons tyd, ook in ons eie land, gepropa- 
geer. Dit is dus eintlik geen geloof nie, maar 'n we- 
tenskaplike leer of filosofie. 

Al hierdie godsdienste gaan almal van die mens 
uit. Hulle is mensgemaak. Hulle is van benede. 


Teenoor hulle staan die Geopenbaarde Godsdiens 
in die Heilige Skrif ontvou. Hierdie godsdiens is nie 
mensgemaak nie. Dit het in teenstelling met die 
godsdienste bo genoem van God uitgegaan. Dit is 
nie Abraham wat die God van hemel en aarde tot sy 
God gekies het nie, maar dit is God wat Hom aan 
Abraham geopenbaar het en hom geroep het (Gen. 
12:1, 3), en sy verbond met hom opgerig het. 

Dit is God wat aan Abraham gesê het: 


“Ek sal my verbond oprig tussen My en jou en 
jou nageslag na jou in hulle geslagte, tot 'n ewige 
verbond, om vir jou 'n God te wees en vir jou nage- 
slag na jou.” (Gen. 17:7). 


Aan Abraham en sy nageslag het God die voor- 
reg geskenk om die draers van die Godsopenbaring 
te wees en dat uit sy nageslag die Messias, die 
Saligmaker van die wêreld, gebore sal word, om 
so 'n seën te wees vir al die geslagte van die aarde. 
(Gen. 12:2, 8). 

Hierdie aan Abraham geopenbaarde godsdiens 
is van bo, van waar die Heiland van die wêreld ook 
gekom het om onder ons te lewe, vir ons te ly en 
te sterwe tot versoening van ons sonde en opgewek 
ee ter wille van ons regverdigmaking. (Rom. 

Om te stry vir hierdie geloof wat eenmaal aan 
die heiliges oorgelewer is (Brief van die apostel Ju- 
das vers 3), is ons voorreg en ons taak. 

Ons mense word gewaarsku teen al hierdie 
mensgemaakte godsdienste en hulle moet vermaan 
word om nie ,,heen en weer gedrywe te word deur 
elke wind van lering nie.” (Efes. 4:14). 

Hulle moet herinner word aan die profetiese 
woord, dat afgode, mensgemaakte gode, nie red en 
nie kan verlos nie. Hulle wat voortbrengsels is van 
die menslike vernuf, hulle kan nie kwaad of goed 
doen nie. Hulle het geen mond om te praat nie. 
Hulle moet gedra word want hulle kan nie loop nie. 
(Jes. 46 en Jer. 10). 

As die profeet met die magteloosheid van die 
selfgemaakte gode gespot het, dan stel, hy teenoor 
hulle magteloosheid die almag van sy God die le- 
wende God by wie niemand vergelyk kan word nie, 
wat sy volk vanaf die geboorte gedra het, ons krank- 
hede op Hom geneem, en ons smarte gedra het 
aan die kruis (Jes. 53:4). 

Joh. Dreyer. 








BARTHOLOMEUSNAG 


Toe sê die Here vir Moses: Gaan 
heen, klim af, want jou volk wat jy 
Egipteland laat optrek het, het ver- 
derflik gehandel 


En hulle het gou van die weg af- 
gewyk wat Ek hulle beveel het. Hulle 
het vir hulle `n gegote kalf gemaak 
en daarvoor meergehuig en daaraan 
geoffer en gesê: Dit is jou gode, 0 
Israel, wat jou uit Egipteland laat 
optrek het.” 

Exodus 32:7, 8. 

Op `n sekere tydstip, tydens Israel 
se trek deur die woestyn op pad na 
die beloofde land, het God sy volk 
tot stilstand geroep by die berg Sinai. 
Hy het dit nodig geag om sy Taads- 
plan, waaraan Israel moes voldoen, 
aan Moses bekend te maak. Die hei- 
lige God tree in vertroulike gesprek 
met die voorganger van Israel. Want 
dié volk het gou afgewyk van die 


weg wat die Here hulle beveel het. 
God maak uit vrye wil bemoeienis 
met sy wederstrewige volk. 





DS. L. A. NEL 





Die bedoeling was seker dat die 
Israeliete gedurende daardie heilige 
ontmoeting van God met Moses, hulle 
stemmig en waardig moes gedra. Ter- 
wyl Moses hulle voor God verteen- 
woordig, was dit die volk se plig om 
biddend aan hul leier te dink. Dit was 
ook 'n goeie geleentheid om hul hand 
in eie boesem te steek en grondige 
selfondersoek te doen. Hulle skuld 
teenoor God was groot en die belyde- 
nis daarvan dringend noodsaaklik. 

Dit was maar die derde maand na 
die uittog uit Egipteland. `n Mens 
sou verwag dat hulle wonderbaarlike 
bevryding so `n indruk op die volk 

van God gemaak het, dat hulle Hom 
met vreugde en dankbaarheid sou dien 
en gehoorsaam. Ongelukkig het net 
die teenoorgestelde gebeur. Toe die 
Here struikelblokke soos gebrek aan 
water en voedsel op hulle weg bring, 
was hulle dadelik ontevrede. Hulle 
murmureer openlik teen God en ver- 
wyt Moses dat hy hulle uit Egipte- 
land gelei het om in die woestyn van 
honger en dors om te kom. 


Israel was nie bereid om persoon- 
like opofferings te doen ter verwe- 
senliking van `n lewensideaal nie. 
Dié beproewings, waaraan God hulle 
in die woestyn onderwerp het, kan 
glad nie vergelyk word met die ver- 
skriklike ontberings en lyding wat 
hulle in Egipteland moes verduur nie. 
Nogtans was hulle so ergerlik dat dit 
nie tot hulle kon deurdring dat hulle 

onder leiding van God op pad is na 
die verwesenliking van hul grootste 
ideaal nie. Dit was hulle beskore 
om binne afsienbare tyd in die land 
Kanain tot selfstandige volk van 
God te ontwikkel. Ongelukkig blyk 
dit hier dat hulle vertroue in dié 
God, wat hulle uit slawerny bevry 
het, maar skamel is. Dit is verstom- 
mend dat hulle aan die beloftes van 
die Here, en aan die genadeverbond, 
wat Hy met hulle gesluit het, so wel- 
nig waarde heg. Selfs nie God se 
teenwoordigheid in die wolkkolom be- 
dags en in die vuurkolom snags, het 
hulle geloof in sy voorsienigheid ver- 
sterk nie. 


Die kiem van afvalligheid van God 
het reeds onrusbarende gestalte ver- 
kry in die hart van die Israelitiese 
volk. Hulle kon nie meer weerstand 
bied teen die drange van hul vlees nie. 
Dit het so tragies-treffend geblyk uit 
die teenstellende situasie bo-op en aan 
die voet van die berg van die Here. 


Moses was op die berg in die heilige 
teenwoordigheid van God. Namens Is- 
rael het hy gewag om te verneem wat 
God vir sy volk wou sê. Daar gee 
die Here aan hom die kliptafels, waar- 
op Hy self sy wet gegraveer het. Deur 
middel van sy wet wil Hy sy afvallige 
volk betyds waarsku. Hulle moet hel- 
der en duidelik verstaan dat hul ver- 
lossing uit die slawehuis van Egipte 
hulle nie die volmag gee om ongehoor- 
saam aan die bindende gesag van 
Gods Woord in losbandigheid te ver- 
val nie. 

Maar aan die voet van die berg het 
die volk rondom die goue kalf verga- 
der wat Af#ron van hulle goue ringe 
gemaak het. Toe sê die volk: ,Dit is 
jou gode, o Israel, wat jou uit Egipte- 
land laat optrek het. Toe Af#ron dit 
sien, het hy daarvoor 'n altaar gebou. 
En Airon het uitgeroep en gesê: Mêre 
is daar fees tot eer van die Here. En 
hulle het die ander dag vroeg klaar- 
gemaak en brandoffers geoffer en 
dankoffers aangebring; daarop het die 
volk gaan sit om te eet en te drink, 
en hulle het opgestaan om te speel.” 


Hulle fees was alles behalwe tot 
eer van die Here! Dit was onteenseg- 
lik verheerliking van die liggaamlike, 
die vleeslike. Die bulkalf is die sim- 
bool van ongebroke manlike krag en 
vrugbaarheid. Dit beeld die vermoë 
uit om nuwe lewe voort te bring. 
Daarom was die opstaan van die volk 
,Om te speel” nie so onskuldig nie. 
Die doel van die koordanse en beurt- 
sange was duidelik: Hulle het me- 
kaar verlei tot die volle bevrediging 
van dié drange wat daardeur wakke” 
gemaak is! 


Moses se reaksie toe hy met die 
twee tafels van die Getuienis in sy 
hande, die gruweldade van sy volk 
sien, is verstaanbaar. Diep veront- 


waardig en geskok oor wat hy gesien 
het, het hy die kliplafels met die wet 
van God daarop flenters gegooi. Daar 
kon tog nie nog plek vir God ook 
wees in die midde van sy volk nie. 
Hoeveel te meer was God nie teleur- 
gestel deur sy verbondsvolk nie! Sy 
toorn het teen hulle ontvlam sodat 
Hy almal terstond wou verteer. Want 
die God van Israel is `n jaloerse God, 
wat sy volk met geen ander god deel 
nie. Toe Moses die toorn van God op- 
merk, het hy maar weer vir Israel by 
God ingetree. Ontroerd het hy ,,die 
Here sy God om genade gesmeek en 
gesê: Waarom, o Here, sou u toorn 
ontvlam teen u volk wat U met grote 
krag en met `n sterke hand uit Egipte 
land uitgelei hel? 

Waarom sou die Egiptenaars spreek 
en sê: In kwaadwilligheid het Hy hul- 
le uitgelei om hulle in die berge om te 
bring en hulle van die aardbodem af 
te vernietig? Wend U af van die gloed 
van u toorn, en laat dit U berou oor 
die onheil van u volk. 

Gedenk aan Abraham, Isak en Is- 
rael, u knegte, vir wie U by Uself ge- 
sweer en aan wie U gesê het: Ek sal 
julle nageslag vermenigvuldig soos die 
sterre in die hemel, en hierdie hele 
land waarvan Ek gespreek het, sal Ek 
aan julle nageslag gee, dat hulle dit 
vir ewig kan beërwe. Toe het dit die 
Here berou oor die onheil wat Hy 
gesê het dat Hy sy volk sou aandoen.” 

God het Homself na die sondeple- 
ging van Israel duidelik geopenbaar 
as die lefdevolle en genadige Vader. 
Die ernstige gebed van Moses het Hom 
laat afsien van sy toorn oor die sonde 
van sy volk. Hy het hulle gespaar en 
laat voorttrek na die beloofde land. 

Die Here, ons God het die genade- 
verbond, wat Hy met sy Ou Testamen- 
tiese volk gesluit het, opnuut aan sy 
Nuwe Testamentiese kerk verseël. Sy 
liefde vir sy gelowige kinders het Hy 
onomstootlik bewys toe Hy sy enigge- 
bore Seun as versoeningsoffer aan die 
kruis op Golgota laat sterf het. Daar- 
by het God dit nie gelaat nie. Op 
Paassondag het God vir Jesus Chris- 
tus laat opstaan as oorwinnaar oor die 
dood. Die lewende Christus is die 
Hoof en Heer van die kerk en tege- 
lykertyd die enigste Hoop van die ge- 
lowige in die wêreld. Hy is ook ons 
enigste Middelaar, wat voortdurend vir 
ons intree by God. 

Die Christelik kerk moet, net soos 
Israel van ouds, 'n bepaalde weg volg. 
Omdat die gelowige lidmate van die 
kerk sondaars is, onderwerp God hulle 
gedurig aan beproewinge. Langs hier- 
die weg wil Hy sy gelowiges louter 
en vorm ter voorbereiding vir die 
hiernamaalse. 


God maak van nietige sondaars ge- 
bruik om die voorbeeld van selfver- 
loëning en volhardende geloof aan die 
mensheid te stel. So 'n geleentheid het 


die 16de eeu een van die beslissend- 
ste tydperke in die geskiedenis van die 
Christelike kerk gemaak. Die kerk was 
toe in die wurggreep van die Rooms- 
Katolisisme. Soos Israel wreed deur 
die Egiptenare verslaaf en vervolg 
is, so het die Rooms-Katolieke die 
protestante verdruk. Toe het God in- 
gegryp en sy kerk van die dwaalle- 
ringe van die Rooms-Katoliek Kerk 
bevry. Hy het manne soos Luther, 
Calvyn, Zwingli en andere gebruik om 
die suiwer evangelie van Jesus Chris- 
tus aan die volk te verkondig. Hulle 
het dit onomwonde gestel dat die mens 
slegs deur die gawe van die opregte 
geloof in die gekruisigde en opgestane 
Christus salig word. 

Op die keper beskou, maak die 
Rooms-Katolieke hulle skuldig aan af- 
godery. Vir hulle is Jesus Christus 
nie die enigste Saligmaker nie. Moe- 
der Maria word deur hulle verhef tot 
mede-verlosser naas Jesus Christus. 
Die pous en sy priesters word met 
mag en gesag beklee wat aan die 
drieënige God van die Bybel alleen 
toekom. Mariaverering is mens ver- 
ering en daarom ook afgodsverering. 


Onder aanvoering van hul besielde 
leiers het die Hervormers die Roomse 
leerstellings verwerp. In die plek daar- 
van het hulle die Woord van God, 
soos dit in die Heilige Skrif geopen- 
baar is, as die enigste waaragtige en 
volkome leer van die saligheid gestel. 


Die haat van die Rooms-Katolieke 
Kerk teenoor die protestante het ver- 
al in Frankryk verskriklike afmetings 
aangeneem. Maar nieteenstaande die 
steeds strawwer wordende vervolginge, 
het die protestantse kerk gegroei. In 
die tweede helfte van die 16de eeu het 
talle vooraanstaande adelike families 
hulle by die Hervormers aangesluit. 
Een van hulle, admiraal Casper de 
Coligny, het spoedig die leiding van 
die Hervormers op hom geneem. Hy 
was invloedryk en het selfs aansien 
geniet onder lede van die konings- 
huis. Gedurende daardie tyd het die 
Hervormers die naam ,,Hugenote” ge- 
kry. Waarskynlik is hierdie woord af- 
gelei van die Duitse ,,Eidgenossen.” 
Dié Duitse woord is in Afrikaans 
,Eedgenote.”Van dié naam kan mens 
aflei dat die Hugenote ernstig en een- 
dragtig op grond van die Woord van 
God hulle geloofsbelydenis uitgeleef 
het. Hulle was selfs bereid om met hul 
bloed hul geloof in God te bevestig. 
Daarom het die protestantisme suk- 
sesvol vordering gemaak. 


Catharina de Medici, moeder van die 
koningin, het alles in die stryd ge- 
werp om die Hugenote uit te roei. Sy 
het die geskikte geleentheid daarvoor 
gesien in die beplande huwelik van 
haar dogter Maguerite met die protes- 
tantse vors Hendrik van Navarre. Die 

BARTHOLOMEUSNAG — 


TERRORISMÉE en 


Op 24 Augustus herdenk die kerk 
die gebeurtenis van die bloedbad van 
Parys. Die nag van 24 Augustus 1572 
is daar letterlik duisende protestante 
ter wille van hulle geloof op `n uiters 
verraderlike wyse vermoor. 


PROF. DR. J. |. DE WET 








Die opskrif hierbo is miskien `n 
vreemde opskrif vir 'n artikel oor die 
gebeurtenisse van die Bartholomeus- 
nag. Dit moet egter dadelik gesê 
word dat dit nie die bedoeling van 
hierdie artikel is om weer daardie ge- 
skiedenis oor te vertel nie. Ons almal 
hier in Suid-Afrika in elk geval, ken 
daardie geskiedenis betreklik goed. 
Miskien is dit veral die geval omdat 
die bloedbad van Parys `n eie plek in- 
neem in die voorgeskiedenis van ons 
Afrikanervolk. 


Die woorde terrorisme en marte- 
laarskap is woorde uit verskillende 
tye van die geskiedenis. Terrorisme 
is 'n hedendaagse woord. Byna elke 
mens selfs jong kinders, ken en ge- 
bruik die woord vandag. Daarom kan 
ons sê dat die woord `n saak aandui 
wat in ons hedendaagse omstandig- 
hede nogal `n groot rol speel. Hier- 
teenoor is martelaarskap 'n woord uit 
vervloë dae. Dit word vandag byna 
nie meer gebruik nie veral nie in die 
besondere betekenis dat iemand in sy 
geloof gely en gesterf het nie. In die 
dae van die Bartholomeusnag en 
vroeër, was dié woord miskien nog 
beter bekend en meer gebruik as 
terrorisme in ons eie tyd. Wat meer 
is: Baie meer mense het miskien die 
betekenis van die woord en saak aan 
hulle eie lyf ervaar as wat ons van- 
dag die terrorisme in eie lewe voel. 
Hoe dit ookal sy die feit bly dat die 
twee woorde sake uit verskillende 
eras van die geskiedenis naamgee. 


In die opskrif hierbo word hierdie 
twee woorde egter aan mekaar ver- 
bind. `n Mens is nou eenmaal sê dat 
hy verband sien tussen bepaalde 
dinge. Trouens dit is een van die 
maniere waarop 'n mens dinge leer 
en verstaan, deur so 'n verband tus- 
sen sake te lê dat hulle vir hom `n 
betekenisvolle geheel vorm. Dit is se- 
ker ook noodsaaklik om die geskiede- 
nis van die mensdom sê te benader 
in 'n poging om dit te begryp en die 
lesse wat daaruit te leer is, wel te 
leer en ter harte te neem. Juis om 
hierdie rede is hierdie twee woorde, 
die nuwe en die oue, Saam ingespan 
in 'n pogning om te begryp en te leer. 


Dit is nou ook nie die bedoeling van 
hierdie artikel om sy lesers te ver- 
moei met lang en ingewikkelde be- 
spiegelings oor wat terrorisme of mar- 
telaarskap nou eintlik is nie. Inteen- 
deel! Ons gaan maar net 'n paar uiter- 
like kenmerke van elkeen opnoem, 
probeer om verband te lê, te verstaan 
en te leer. 


Die terrorisme openbaar `n beson- 
dere groot voorliefde vir die nag, 
die camouflage, die verbloeming. Die 
terroris wil altyd onder so `n bedek- 
king optree dat hy kan toeslaan, skade 
doen, noodlottig tref sonder om ge- 
sien, uitgeken en self getref te kan 
word. Hierdie nagwerkery, gebruik 
van camouflage en verbloeming is in 
die terroristiese kringe al tot 'n baie 
fyn kuns ontwikkel — iets waaroor 
'n mens telkens weer verstom staan! 


Daar word vandag baie dikwels van 
bedreiging en vrees gepraat. Ongeluk- 
kig word die beskuldiging van vrees 
sonder uitsondering aan die verkeerde 
adres gerig. Die een wat hom altyd 
bedreig voel en vrees is die terroris. 
Daarom word hy juis `n terroris. Hy 
wil nie aan die ander `n geleentheid 
gee om te leef en homself te wees 
nie. Hy voel hom juis bedreig deur 
en vrees die ander een se andersheid. 


Die terroris is ook altyd presies 
die geweldenaar op wie die naam ter- 
roris presies pas. (Gedryf deur sy 
waansinnige vrees, wat deesdae so 
dikwels gecamoufleer en mooigemaak, 
verbloem word met die woorde, idea- 
lisme, onder die bedekking van die 
nag, slaan hy toe met brute geweld 
op onskuldiges, niksvermoedendes. on- 
gewapendes! Skynbaar is niemand tot 
groter en walgliker geweldpleging as 
juis die paniese lafaard instaat nie! 


Al hierdie dinge, die vrees, die 
camouflage, die nag, die geweldple- 
ging was op 24 Augustus 1572 in 
Parys aan die werk. Bartholomeusnag 
het `n eie plek in die voorgeskiedenis 
van die Afrikanernasie. Gemeet aan 
hierdie uiterlike kenmerke van die 
terrorisme, was Bartholomeusnag 
naakte terrorisme, miskien 'n nuwe 
woord, wat naamgee aan 'n ou saak 
onder die mense. Wat meer is: Nou 
dat hierdie ou saak sy nuwe, regte 
naam gekry het, watter plek sal daar- 


die saak in ons verdere geskiedenis — 


miskien na-geskiedenis van die Boere- 
volk — inneem? 


Niemand soek martelaarskap nie. 
Daar is natuurlik in ons tyd dié men- 
se wat hulleself graag as martelare 


Die Hervormer, Augustus 1973, bladsy 4 


MARTELAARSKAP 


sien omdat hulle een of ander mens- 
gemaal-*s. onaanvaarbare ideaaltjie na- 
streef. 1sierdie patetiese figuurtjies 
kan 'n mens gerus maar buite reke- 
ning laat — hulle soek, maar hulle 
vind nie. Die groot rede hiervoor is 
dat `n werklike martelaar nie van 
homself 'n martelaar maak nie. Hy 
word `n martelaar, maar hoe? 


Dit gebeur wel met mense dat die 
Here God hulle met sy evangelie sê 
op die lewenspad teenkom, dat hulle 
geheel en al sy eiendom word. Dit 
loop daarop uit dat sy Woord die alfa 
en die omega van hulle hele bestaan 
word en dat die vrede van God wat 
alle verstand te bowe gaan in hulle 
hart sy intrek neem. Nou was daar 
altyd mense wat in teenwoordig- 
heid van hierdie geloof panies-beangsd 
raak, hulleself in hulle diepste wese 
bedreig voel. Hoe onverstaanbaar dit 
ookal is, bly dit `n klipharde feit. En 
sé word `n martelaar gemaak. Hy soek 
dit nie! Hy word dit. Hy word marte- 
laar wanneer God en die rasegte ter- 
roris in sy lewe kom. Onbegryplik. 
Terrorisme bring ook werklike marte- 
lare voort. 


So was daar in die Bartholomeus- 
nag ook die martelare — duisende 
van hulle! En sal die bloed van hier- 
die martelare die saad wees van die 
geloof? Vir ons hulle nageslagte? 


Daar word deesdae baie dikwels ge- 
sê dat die wêreld baie verander het. 
Die wêreld het vooruitgegaan — ver- 
beter. Daarom word daar baie maal 
gesê dat ons die ou dinge soos Bartho- 
lomeusnag wat skeiding en verbitte- 
ring en wraakgedagtes kan bring moet 
begrawe. Dit is natuurlik so dat `n 
mens nie wraakgedagtes moet verl- 
troetel nie. Dit is mos die kenmerk 
van die terroris. Hy wil mos, gedryf 
deur sy redelose vrees, alles kort en 
klein slaan, wraak neem op alles wat 
hom bedreig, al is hierdie dinge maar 
net die uitkraamsels van sy eie ge- 
martelde gees. `n Mens moenie wraak 
begeer nie. Tog laat die verlede hom 
nie sê maklik begrawe nie. Dié dinge 
hét immers gebeur. 'n Mens moet hul- 
le probeer verstaan, daar iets uit pro- 
beer leer. 


Daarom moet ons weer praat oor 
terrorisme en juis in samehang met 
hierdie stelling dat die wêreld veran- 
der, verbeter het. Het die wêreld werk- 
lik so baie verander? In 'n sekere sin 
moet 'n mens sê: Ja tog! Dit lyk vir 
ons of ook en veral die duiwel, die 
vader van alles wat met die naam ter- 
rorisme aangedui kan word, baie uit 


' ] Na volgende bladsy 


die geskiedenis geleer het. Veral hy 
het baie meer verfynd, gekultiveerd 
en veral vromer geword deur wat hy 
geleer het. Nou is dit juis sê dat die 
duiwel juis op sy gevaarlikste is as 
hy begin vroom word! 


Hoe anders moet 'n mens die dinge 
verstaan as 'n terroris skielik 'n vry- 
heidsvegter word? 'n Figuur wat staan 
vir die reg van onderdruktes? Wie 
kan tog teen vryheid en vrede wees? 


Die duiwel het veral vroom geword. 
Wapengeweld en bloedvergieting mag 
selfs die geloof staal en kan weer- 
stand uitlok. Daarom loop hy 'n ander 
weg: Breinspoeling, versigtige afbraak 
van hoë lewenswaardes. Alles mooi 
gedoen, baie vroom, selfs in die naam 
van godsdiens . . . maar nog steeds 
terrorisme. Weliswaar `n terrorisme 
waarvan die lyke nie getel kan word 
en die slagoffers nie die erenaam van 
martelaars vir die geloof sal kan ont- 
vang nie terwyl hulle miskien meer 
dood sal wees as die martelaars van 
ouds. 


Het die wêreld werklik so baie ver- 
ander? Tog nie! Daar is moontlik,'n 
nog mooier camouflage, die nag word 
anders benut! Die wapentuig is heel- 
temal anders — Die mikpunt is nog 
geweld maar so 'n geraffineerde ge- 
weldpleging dat die slagoffer nog sal 
lewe terwyl hy geestelik dood is. Al 
is alles slimmer, fyner, mooier, bly 
dit nog steeds die oeroue saak wat 
SO Mooi (eur sy nuwe naam beskryf 
word: Naakte terrorisme — in hart en 
niere die vervloekte vyand van die 
christelike geloof. 


Nou moet `n mens baie versigtig 
wees. Alle mense is immers geneig 
om hulle eie kant van `n saak in die 
beste voue te lê. Daar mag daarom 
terroriste wees wat werklik dink dat 
hulle 'n mooi en edel saak dien. Net 
so mag daar ook mense wees wat 
meen dat hulle die potensiaal dra om 
werklike martelaars te kan wees, ter- 
wyl hulle niks anders as terroriste is 
nie: Dit is nie wat 'n mens van hom- 
self of van sy saak dink wat die werk- 
like waarde daarvan bepaal nie. Wat 
wel beslissend is, is die vraag hoe God 
se Woord `n mens, sy ideale en sy da- 
de beoordeel. Om dit meer prakties 
te stel: Sou God se Woord `n moord 
ter wille van besittings of stemreg of 
watter ander ideaal ookal goedkeur? 
Of sou God genoeë neem daarmee dat 
die een mens `n ander kan ondergra- 
we ter wille van een of ander klein 
persoonlike gewin? — om maar ge- 
ringe sake te noem! 


Die wesenlike saak waarom dit eint- 
lik gaan is die vraag na die geloof. 
Dit is duidelik dat mense in Parys 
doodgemaak is om daardeur hulle ge: 
joof te vernietig. Dit is ook duidelik 
dat dit 'n gruwelike misverstand is, 
omdat die werklikhede waarom dit in 


die geloof gaan nie saam met 'n ge- 
lowige doodgaan nie. Daarom dan dat 
die hedendaagse terrorisme in die be- 
skaafde twintigste eeu nie maklik 
doodmaak nie, maar eerder probeer 
om met die hedendaagse tegnieke die 
geloof dood te maak. As 'n mens se 
geloof doodgemaak is, kan hy in elk 
geval nie meer 'n martelaar wees nie, 
want 'n martelaar ly en sterf te wille 
van sy geloof. 


Waar terrorisme vandag nog wel in 
Sy uiterste vorm voorkom as liggaam- 
like geweldpleging, het ons dan eint- 
lik te doen mel dade van mense wat 
desperaat is. Tot hierdie uiterste gaan 
dié wat die terrorisme beoefen of laat 
beoefen net oor as hulle werklik des- 
peraat is, as dit lyk of alle pogings 
om die geloof te vernietig misluk het 
en daar geen ander uitweg meer is 
as om dood te maak nie. Die tragedie 
hiervan is dat baie sogenaamde terro- 
riste maar net pionne is, aangehitste 
en misleide instrumente. En dit is ook 
net so tragies dat baie van die wat 
doodgemaak word om die lewe ge- 
bring word om ander wat nie wil kop- 


. gee en nie kan kopgee nie af te skrik 


en te laat besef dat die kopstukke 
agter die terrorisme dodelik en ern- 
stig is. 

Wie 'n studie maak van die terro- 
risme kan nie anders as om tot die 
oortuiging te kom dat dit in die diep- 
ste nie 421 om die politieke en maat- 
skaplike sake wat voorgehou word nie. 
Daardis dinge is maar net camouflage, 
verbloeming. Ten diepste is dit die 
antigoddelike magte wat nie sal rus 
voordat die geloof vernietig is nie. 
Hierdie magte besiel die terrorisme. 
Daarom hoef niemand te dink dat 
terrorisme besweer sal word deur hier- 
en-daar 'n politieke toegewing of 
maatskaplike verbetering te maak nie. 
Die terroriste en veral die geeste ag- 
ter die terroriste is nie so oppervlak- 
kig nie! Dit sal niemand loën om die 
terrorisme te ignoreer of gering te 
skat nie. Dit sal werklik ook nie baat 
om te dink dat as die terrorisme in 
sy huidige gedaantes effektief bestry 
is, dat die vader van die terrorisme, 
dan sy neerlaag sal erken nie. Hy is 
slim en beslis nie lui nie. Sy stryd 
sal hy nie laat vaar voor die laaste 
dag nie. Geen mens, geen land geen 
volk sal hy ontsien nie. 


Wat dan? Ons het gesê dat Bartho- 
lomeusnag 'n eie plek in die voorge- 
skiedenis van ons volksbestaan het. 
Bartholomeusnag is albei —'n daad 
van terrorisme en `n duidelike ge- 
tuienis van egte martelaarskap, 'n 
openbaring van venynige haat teen 
die geloof en ook van bereidheid om 
vir die geloof te sterf, Albei, haat 
teen die geloof en bereidheid vir die 
evangelie van vrede, staan onuitwis- 
baar ingegrafeer in ons volk ge voor: 


geskiedenis. Dit is ook vandag nog 'n 
werklikheid in ons volkslewe. Trouens 
oral en altyd waar opregte geloof 
voorkom, sal haat daarteen fel en 
skerp daarteen stry en oral waar die 
haat teen die geloof voorkom, sal 
martelaarskap moontlik wees. 


Terrorisme is `n nuwe woord waar- 
mee 'n baie ou saak beskrywe word. 
Martelaarskap weer is 'n ou woord. 
Maar sal dit `n gepaste naam wees vir 
'n werklikheid in ons eie tyd. Anders: 
Het ons volk nog werklike martelaars- 
materiaal? Eintlik is dit beter om 
dié vraag so reg te stel soos wat die 
Here Jesus self dit gestel het: ,As 
die Seun van die Mens weer kom, 
sal Hy nog geloof op die aarde vind?” 
Dit is slegs die antwoord op hierdie 
vraag wat sal kan aandui watter plek 
die woorde terrorisme en martelaar- 
laarskap in ons verdere volksgeskie- 
denis — miskien ons na-geskiedenis 
— sal inneem! 





OORDENKING— 
BARTHOLOMEUSNAG 

meeste van die Hugenote-adel in Parys 
sou dié bruilof bywoon. Met listig- 
heid het sy koning Karel IX wys ge- 
maak dat die Hugenote 'n komplot 
teen die regering gesmee het. In 
die Bartholomeusnag van 23 Augustus 
1579 het die slagting begin. De Colig- 
ny en die Hugenotegaste is in die 
paleis vermoor. Die moord het ook 
uitgebrei na die provinsies. Oor die 
40,000 protestante het gedurende daar- 
die aanslae gesterf. Hierdie mense het 
hul lewens gegee ter wille van die ge- 
loof in Jesus Christus. Ter gedagtenis 
aan hulle is dit nodig dat ons gelowi- 
ges van die 20ste eeu 'n waardebepa- 
ling maak van ons geloofslewe. Ons 
moet eerlik uitmaak of ons geloof 
werklik lewende geloof is. Word daar- 
aan onmiskenbaar duidelik en eg vorm 
gegee deur ons dade? Die geloof son- 
der die werke is inderdaad dood. 


Dit is tog betaamlik dat ons met 
groot respek en met dankbaarheid 
teenoor God, die geloofsdade van die 
vroeëre martelare van die kerk sal 
herdenk. Ons mag ons nie sonder- 
meer van hierdie deel van die kerkge- 
skiedenis los maak en dit gerieflik- 
heidshalwe in die vergetelheid laat 
rus nie. As ons enigsins onverskillig 
of lou daarteenoor sou staan, sal ons 
,verderflik handel.” Die geloofsdade 
van ons kerklike voorvaders is die reg- 
te aansporing, wat ons in die huidige 
tydsgewrig so nodig het. Ons en ons 
kinders behoort hulle geloof na 1e 
volg, 

Aan die begin van die sogenaamde 
Twaalf Klein Profete staan die boek 
Hosea. Die voorafgaande profete word 
weer die Groot Profete genoem (Ne- 
derlandse Geloofsbelydenis, art. IV). 
Met hierdie uitdrukkings word niks 
meer bedoel nie as net dat die Groot 
Profete se boeke groot in omvang 
is, dit wil sê langer as dié van die 
ander profete. Die volgorde waarin 
die profeteboeke in die Hebreeuse 
en Afrikaanse Bybels voorkom, sê 
niks oor die ouderdom van die boeke 
of die tyd van optrede van die profete 
aan wie die boeke toegeskryf word 
nie. Die woorde van `n profeet is ge- 
woonlik eers na sy dood opgeteken, 
en met verloop van tyd is ook ander 
materiaal bygevoeg, sodat dit baie 
moeilik, indien nie onmoontlik nie, 
is om te sê wanneer die boek sy hui- 
dige vorm verkry het. Dat dit ook 
nie oor die volgorde van optrede gaan 
nie, is baie duidelik as ons weet dat 
Amos, wie se boek op dié boek van 
Hosea volg, vé6r Hosea opgetree het, 
en Hosea op sy beurt weer véér die 
profete Jesaja, Jeremia en Esegiël wie 
se boeke aan syne voorafgaan. 


Hosea is die enigste van die Skrif- 
profete wat in die Noorderyk Israel 
geleef en gewerk het. In sy werk kon 
hy wel aansluit by Sy voorganger 
Amos wat, hoewel hy uit die suide, 
uit die ryk Juda, afkomstig was, sy 
kort profetiese werksaamheid in die 
Noorderyk verrig het. Albei profete 
het in konflik gekom met die ampte- 
like priesters en profete. Albei ver- 
kondig die oordeel van God oor die 
sonde van die volk. Die ondergang 
van Tsrael is onontwykbaar. Die teen- 
stelling wat soms tussen Hosea en 
Amos gemaak word, naamlik dat Ho- 
sea die tere liefde van God verkondig, 
maar Amos die vlammende wraak van 
God .gaan nie op nie. 

Daar is baie uiteenlopende gedagtes 
oor die plek van die persoonlike er- 
varings van Hosea (sy ongelukkige 


huwelikslewe) in sy prediking (hoof- 
stukke 1 en 3). Sommige meen die 
huwelik tussen Hosea en die ontug- 
tige vrou het nooit plaasgevind nie, 
dit was maar 'n visioen of `n allego- 
rie wat deur die profeet ter wille 
van sy prediking gebruik is. Ander 
is weer van mening dat hierdie on- 
gelukkige huwelik `n werklikheid was, 
dat hierdie huwelik stap vir stap aan- 
gegaan en verder gevoer is in uit 
druklike gehoorsaamheid aan God so- 
dat sy huwelik die middel sou wees 
waardeur God tot Israel sou spreek. 
Volgens ander sou Hosea se boodskap 
juis sy oorsprong in sy ongelukkige 
huwelik gehad het, deurdat hy deur 
die ontdekking van sy eie vergewende 
liefde teenoor sy vrou, gekom het tot 
die openbaring van die liefde van 
God vir Israel. Hy het die ooreenkoms 
tussen sy liefde vir sy vrou en God se 
liefde vir Israel gesien, en 'tot die 
gevolgtrekking gekom dat God Israel 
net so vuriglik moet liefhê as wat hy 
Gomer, sy eie vrou, liefgehad het. 
Hosea sou dan as het ware deur die 
belewing van sy huwelik die liefde 
van God vir Israel ontdek het. Omdat 
die Bybelse gegewens vir verskillende 
interprestasies vatbaar is, waarby ge- 
leerdes in `n meerdere of mindere 
mate almal van hulle verbeelding ge- 
bruik maak, moet juis hierdie feit 
ons 'tot die grootste versigtigheid 
maan. Die bietjie gegewens wat ons 
het, is buitendien nie gegee om ons 
nuuskierigheid oor die lewensloop van 
die profeet te bevredig nie, m.a.w. 
nie uit biografiese oorwegings nie, 
maar dit hou verband met die bood- 
skap van die profeet, sonder dat ons 
daarmee wil sê dat sy huwelik die 
aanleiding was vir of die oorsprong 
van sy verkondiging. Al wat werklik 
seker lyk, is dat Hosea inderdaad `n 
ongelukkige huwelik gehad het, dat 


hy daarin `n gelykenis gesien het van 
die verhouding van (God tot Israel. 
Was sy houding teenoor sy vrou 'n 

menslike uitlewing, `n gelykenis van 
die vergewende en verlossende liefde 
van God vir Israel? Met so `n benade- 
ring sou ons die liefde van God die 
uitgangspunt maak vir die optrede 
van die profeet in sy ongelukkige 
huwelik, en nie omgekeerd sy huwelik 
die ontstaansbodem van sy profetiese 
boodskap nie. 

Ons gaan nie hier in op die verdere 
probleem oor wat die verhouding is 
tussen Hosea 1 en 3 nie. Hoofstuk 1 
is biografies van aard, daarin word 
oor die profeet gespreek, terwyl hoof- 
stuk 3 outobiografies is, daarin is die 
profeet self aan die woord. Het ons 
hier met twee huwelike met verskil 
lende vrouens te doen, of word in dié 
twee hoofstukke uit `n verskillende 
gesigspunt (biografies en outobiogra- 
fies) dieselfde gebeurtenis beskrywe? 

Hoewel ons dus geen sekerheid oor 
die besonderhede van die huweliks- 
lewe van die profeet het nie, is die be- 
tekenis daarvan vir die verkondiging 
van Hosea tog duidelik: dit is 'n af- 
beelding van die onbegryplike liefde 
van God vir `n volk wat daardie liefde 
nie werd is nie. 











TE KOOP 


Pyporrel, een manuaal 
van die Suid-Afrikaanse 
Orrelbouers. Ses regis- 
ters (twee grondstem- 
me). In baie goeie toe- 
stand. Prys R1500. On- 
middellik beskikbaar. 

Tree in verbinding met 
die skriba, die Gerefor- 
meerde Kerk, Posbus 
1505, Port Elizabeth. 

SKRIFVERKLARING...... 


Die gedeelte waarmee die boek Ho- 
sea afsluit bestaan uit 'n profetiese 
oproep tot bekering (vers 2-4), 'n be- 
lofte van die Here self (vers 5-8), en 
`n slotbeskouing wat blykbaar afkom- 
stig is van 'n wysheidsleraar (vers 10). 


PROF. DR. J. P. OBERHOLZER 





Die oproep tot bekering volg op 
die oordeelsaankondiging in 13:1-14:1. 
Daar is sonder voorbehoud aangekon- 
dig dat die noordelike ryk tot `n val 
sal kom, en is die goddelike toorn 
oor die sonde van sy volk in skerp 
taal beskrywe. So is die weg van die 
Here met sy volk egter, dat die op- 
roep tot bekering selfs nou nog nie 
ontbreek nie. Die straf staan vas, die 
ondergang is verseker. Maar deur oor- 
deel en dood heen kan daar loutering 
wees. Die laaste woord behoort nie 
aan die sonde en sy verwoesting nie, 
maar aan God, die Skepper van die 
lewe. Tussen Hom en sy volk staan sy 
profeet met die bekeringsgroep. 


92. Bekeer jou, Israel, tot die Here 
jou God, want jy het gestruikel deur 
jou ongeregtigheid. 


Die oproep tot bekering beteken 
nie `n negering nie, maar juis 'n erken- 
ning van die sonde. Israel het ge- 
struikel, soos `n gesneuwelde soldaat. 
Sy val is verseker. Hy het sy eie val 
bewerk. Sy ongeregtigheid het onaf- 
wendbaar gelei tot sy ondergang. Die 
oproep tot bekering is dus gerig tot 
`n gevalle volk wat ineengestort het 
deur eie skuld. Die bekering moet eg- 
ter nou anders wees. Groot offerfeeste 
waar die Here met geskenke van 
beeste en kleinvee gesoek is, het geen 
nut gehad nie. Die Here het Hom van 
hulle teruggetrek ten spyte van offers. 
Wat nou nodig is, is egte en suiwere 
woorde: 


3. Neem woorde met jou, 
en bekeer jou tot die Here; 
Sê aan Hom: Vergeef alle onge- 
regtigheid, 
dan sal ons as offerande ons lippe 
aanbied. 


As die val op die sonde gevolg het, 
en alle valse steun en eiewaan weg- 
geval het, is daar nog net ruimte vir 
die gebed om vergifnis. Wat nou nog 
goed kan wees, is net die egte smeek- 
roep, die offerande van die lippe. Ver- 
geef beteken wegneem, dat dit nie 
meer bestaan nie. Alleen so is lewe 
moontlik, wanneer God self ingryp 
om die oorsaak van ondergang en 
dood weg te neem. Dit beteken met- 
een dat alle ander uitvlugsoorde nou 
as vals erken moet word. 


HOSEA 14: 2-10 


4. Assur kan ons nie red nie, 
op perde wil ons nie ry nie 
en vir die werk van ons hande 
nie meer sê: Onse God nie! 
Want by U vind `n wees ontfer- 
ming. 


Die diplomatieke spel, internasiona- 
le verbindinge, militêre krag, deelna- 
me in die ,,wêreldkultuur” met sy af- 
godery — alles het geblyk kartonhui- 
sies te wees. Alles waarop Israel ge- 
steun het, het weggeval. Hy is Soos 
'n weesind, weerloos en sonder seku- 
riteit. God ontferm Hom oor die weer- 
loses. Sy genade is vir die wat daarin 
alleen lewe kan vind. 


So moet die volk terugkom na die 
enigste vaste rots. Die oproep tot be- 
kering word gevolg deur `n groot en 
heerlike belofte van God. 


5. Ek sal julle afkerigheid genees, 
hulle vrywillig liefhê, 
want my toorn is van hulle afge- 
wend. 


Telkens het die profeet in sy uit- 
sprake beklemtoon dat die dade van 
Israel geen terugkeer tot God moont- 
lik maak nie. Afkerigheid was 'n on- 
keerbare verrotting wat bly vreet het, 
`n siekte wat sy tol geëis het. Gods 
ontferming en vergifnis beteken ge- 
nesing. Hy tree op as die groot Ge- 
neesheer wat met liefde genees. Hier- 
die liefde word nie verdien nie, maar 
geskenk. Dit is `n vrymagtige daad van 
die ontfermende God wat sy toorn op 
sy tyd afwend, en die gevallene nie 
in die grond vertrap nie. Genesing 


bring nuwe lewe. Die liefde van God 


breek die dood en laat groei: 


6. Ek sal vir Israel wees soos die dou, 
hy sal bloei soos 'n lelie 
en sy wortels uitslaan soos die Li- 
banon. 


7. Sy lote sal uitsprei, 
en sy prag wees soos dié van ʼn 
olvfpoom, 
en hy sal ruik soos die Libanon. 


8. Die wat onder sy skaduwee sit, 
sal weer koring laat groei, 
en hulle self sal bloei soos die win- 
gerdstok; 
die roem daarvan sal wees 
Soos wyn van die Libanon. 


Die deurbraak van die liefde veran- 
der en maak nuut. Die profeet bring 
die Godswoord van bevryding in die 
beeld van polsende groei. Die dou 
wat die aarde in die reënlose tyd nat 
maak en vrugbaarheid bring, die veld- 
blom, olyfboom, wingerdstok, die ko- 
ring, en bowe-al die trotse Libanon- 
woud — alles dien om te beskryf hoe 
hierdie nuwe en ongekende lewe sal 
bloei. Dit word `'n nuwe skepping 
van die Skeppergod. 


Heel aan die einde van die boek 
staan dan 'n woord wat blykbaar nie 
van die profeet self nie, maar van ʼn 
wyse van latere tye afkomstig is. Hy 
praat in wysheidstaal, en sy opmer- 
king het miskien eers tydens die bal- 
lingskap, toe in Babilonië gewerk is 
aan die afronding van baie van die 
Bybelboeke, daar te staan gekom. Die 
Afrikaanse Vertaling gee dit weer as 
`n vermaning: 


Wie wys is, laat hom op hierdie 
dinge let! 

Wie verstandig is, laat hom dit er- 
en! 

Want die weë van die Here is reg; 
en die regverdiges sal daarop wan- 
del, 


maar die oortreders daarop struikel. 


Die oorspronklike sou beter as vraag 
vertaal kon word: 


Wie is so wys dat hy hierdie dinge 
kan verstaan? 


So verstandig dat hy dit kan ken? .. 

Dit beteken dat die wyse geworstel 
het met die boek, en tot die slotsom 
gekom het dat die wysheid wat van 
God self kom, die sleutel gee tot die 
regte begrip van die profetewoord. 
Wie dit ontvang het, sal weet dat die 
weë van die Here reg is, en wie daar- 
op wandel, is regverdig. Dieselfde weë 
egter, laat oortreders struikel. 








VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad. Verskil 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 


kaste; beddegoed, kookge- 
reedskap en eetgerei word 
volledig voorsien. Brosjure 


gratis beskikbaar. 


SPA-VISTA 
VAKANSIEWOONSTELLE 
Voortrekkerstraat 65, 
Telefoon 535, Warmbad, Tvl. 

Beskou die saak kalm- 


uit u gesin se oogpunt. 


Is u gesin ook so onbekommerd en rustig? 


AVBOB se omvattende gesinsversekering bied die beste en 
€envoudigste vorm van voorsorg. Dit verseker landswye diens van gehalte 
en stabiele waarde. Ons 50 jaar van ondervinding is u waarborg. 


Ons beskou die saak kalm — uit u oogpunt. 


VO 


'n Hand van versekering 


LID VAN DIE AFRIKAANSE VERBONDGROEP 

Die Selfstandigwording van Jong Kerke 


SENDING (vervolg van vorige maand) 





Ou en jong kerke wat moct die 
verhouding wees? As inheemswording 
en selfstandigheid die ideaal is wat 
die gevestigde kerk vir sy sendings- 
kerk voorhou, hoe moet dit verloop? 
Dit is een van die moeilikste vrae 
waarmee die Ssendingwetenskap te 
doen gekry het en vandag nog mee 
worstel. Hierdie probleem is am- 
per so oud as sending self, sodat 
ons vandag darem 'die een voOor- 
deel he!, dat ons oor die saak uit die 
lesse van die geskiedenis kan leer. 

Reeds in 1959 het `n werk die lig 
gesien waarin `n poging aangewend 
word om hierdie probleem in die 
raamwerk van sy geskiedenis te be- 
oordeel en teologies daaroor te besin. 
Dit is die werk van Peter Beyerhaus, 
Die Selbstindigkeit der jungen Kir- 
chen als missionarisches Problem 
(Wuppertal-Barmen; Verlag der Rhei- 
nischen Missions-Gesellschaft) wat in 
1964 verkort in Engels weergegee is 
as the responsible church and the 
foreign mission (Grand Rapids: Eerd- 
mans). 

In die volgende kort reeks gee ons 
aan die hand van hierdie werk en 
ander werke iets weer van die ge- 
skiedenis van hierdie moeilike maar 
tog ook interessante probleem. 


DS. P. J. VAN DER MERWE 





DIE PRESBITERIAANSE KERK IN 
KOREA . 


Tot minstens 1876 was Korea een 
van die mees geisoleerde lande in die 
wêreld. Dit was die direkte gevolg 
van `n doelbewuste beleid van isola- 
sie gevolg deur beroemde Yi-dinastie 
wat hierdie land vanaf 1392 tot 1910 
regeer het. Die beleid wat daarop 
gemik was om die inheemse kultuur 
en godsdiens te bewaar, het in 1876 
vir `n groot deel tot `n einde gekom 
met `n handels- en vriendskapsver- 
drag wat Japan op die Yi-regering 
afgedwing het, en heeltemal tot `n 
einde gekom by die sluiting van `n 
soortgelyke verdrag tussen Korea en 
Amerika in 1882. Dit het die deure 
vir uitheemse beinvloeding oopgegooi. 
Die eerste om van dié geleentheid ge- 
bruik te maak was Amerikaanse sen- 
dinggenootskappe. 

Interessant genoeg dateer die eerste 
kennismaking van Koreane met die 
Christendom terug tot voor die jaar 
1784. Via Christelike lektuur uit die 
Sjinese Christendom het daar naamlik 
by `n groep Koreaanse geleerdes be- 
langstelling vir die Christelike geloof 
ontstaan. Een van hierdie geleerdes 
laat hom terstond in Peking deur die 


Rooms-Katolieke Kerk aldaar doop en 
keer in 1784 na sy land terug waar 
hy 'n yweraar vir die Rooms-Katolieke 
Christendom word. Dit was die begin 
van Rooms-Katolieke Kerk in Korea 
wat desnieteenstaande vervolginge be- 
stendig gegroei het en vandag nage- 
noeg 400 000 lidmate tel. 

In 1884 maak die sending van die 
Amerikaanse Presbiteriane sy intre- 
de in Korea en 'n jaar later die 
sending van die Amerikaanse Meto- 
diste. Die werkverdeling van die Pres- 
biteriane het geskied ooreenkomstig 
die streke waarvandaan hulle afkom- 
stig was. So was daar 'n groep 
uit die noordelike state van Amerika 
afkomstig. `n Ander groep weer het 
uit die suidelike state gekom. Bene- 
wens hierdie groepe was daar ook 
nog 'n Presbiteriaanse groep uit Ka- 
nada en een uit Australië. Elkeen van 
dié groepe het hulle eie werkterreine 
gehad. Hulle werksaamhede is egter 
gekoërdineer deur 'n gesamentlike 
Mission Board wat gesamentlike be- 
planning gelei het en veral beleid 
bepaal het. 


Van die begin af het die Presbi- 
teriaanse sending dit as sy taak ge- 
sien om `n inheemse kerk te vestig. 
Die sending sou nie beëindig word 
voordat dié sentrale oogmerk van 
evangelisasie bereik is nie. In die 
tweede instansie het die sending dit 
ook as sy oogmerk gestel om nie net 
individuele siele te bekeer nie, maar 
om die ganse maatskaplike bestel in 
sy visier te neem. Omdat die Presbi- 
teriaanse sending van die staanspoor 
af die regte beginsels en metodes wou 
navolg, word `n bekende Amerikaanse 
Presbiteriaanse sendeling in Sjina 
wat bekend was as sendingteoretikus, 
in 1890 genooi om Korea te besoek 
en sekere aanbevelings te maak. Hier- 
die besoek word vandag beskou as 
een van die belangriksie gebeurte- 
nisse in die evangelisasie van Korea. 
Die besoeker, genaamd John L. Ne- 
vius, het `n metode aan die hand ge- 
doen wat in die volgende nege punte 
opgesom kan word: 

(1) Groot beweeglikheid met die 
00g op soveel persoonlike kontak 
moontlik in die kersteningswerk. 

(2) Die beginsel dat elke leerling 
die leermeester van iemand anders 
sal wees. 

(3) Selfregering in plaaslike ge- 
meentes so gou as die situasie daar- 
VOOr TYD is. 

(4) Selfversorging as `n vereiste 
waaraan elke gemeente So gou as 
moontlik moes voldoen. Werkers se 
traktemente moet deur die plaaslike 
gemeente betaal word. 


(5) Bybelstudie volgens 'n vaste si- 
steem. Elke semeente moet opgedeel 
word in vaste Bybelstudiegroepe en 
die leiers van hierdie groepe moet 
vaste en gereelde opleiding van die 
sendelinge ontvang. 

(6) Streng kerklike opsig oor die 
leer en lewe van die gemeente. 

(7) Samewerking en moontlike ver- 
eniging met ander kerkgenootskappe 
vir sover dit moonlik en geregverdig 
iS. 

(8) Nie-inmenging in private holf- 
gedinge of derglike sake. 

(9) Algemene hulpvaardigheid aan 
die kant van sendelinge in ekonomie- 
se probleemsituasies sover prakties 
moontlik. 


Van hierdie program het uiteinde- 
lik punte 4 en 5 as die kernaanbeve- 
lings geblyk. `n Belangrike beginsel 
wat Nevius toe reeds en sy kollegas 
in Korea later ingesien het, is dat `n 
sendingpoging wat nie huiwer om 
geld rond te strooi nie, die vordering 
van `n inheemse kerk na selfstandig- 
heid met baie jare kan vertraag. `n 
Mens kan jou voorstel dat die toepas- 
sing van `n doelbewuste besuiniging 
vir die Amerikaanse sendelinge op 
groot selfopoffering neergekom het. 

Die toepassing van hierdie program 
het amper skouspelagtige resultate 
tot gevolg gehad. Die swaar klem wat 
op Bybelstudie gelê is, het spoedig 
begin vrugte afwerp. Die Koreaanse 
Christene het met groot entoesiasme 
die gedagte opgeneem dat elke Chris- 
ten homself verantwoordelik moet hou 
om die evangelie aan ten minste een 
ander persoon oor te dra. Spoedig 
het drie kenmerke die Koreaanse sen- 
ding gekenmerk: (a) `n onversadigde 
drang na Bybelkennis; (b) `n onblus- 
bare entoesiasme in persoonlike ge- 
tuienis; (c) die verrassende bekwaam- 
heid wat kerkrade aan die dag gelê 
het in gemeentelike bestuur. In getalle 
bereken het die kersteningspoging 
soos volg verloop: in 1897 was daar 
reeds 530 gedoopte lidmate en in 1909 
was daar 26 000. Na daardie datum is 
dit moeilik om die presiese getal vas 
te stel. Wiersinga meld egter dat daar 
in 1914 96 000 Protestantse Christene 
is, in 1936 170 000 en in 1959 950 000 
waarvan meer as drie-kwart lidmate 
van die Presbiteriaanse Kerk is en 
een kwart lidmate van die Metodis- 
tiese Kerk. 

Die verhaal van die Koreaanse Kerk 
is nie net `n verhaal van sukses en 
vooruitgang nie. Daarvoor was Korea 
van die beginjare van die sending te 

[] Blaai om 

DIE SELFSTANDIGWORDING VAN JONG KERKE 


DO] Van vorige bladsy 





veel die slagveld waar imperialistiese 
kwessies besleg is. Die verhaal van 
die Koreaanse kerk as martelaarskerk 
begin in 1910 toe Japan Korea annek- 
seer. Daarop volg 'n intensiewe veld- 
tog van japanisering. Die inheemse 
taal en kultuur is onderdruk. Veral 
is vasbeslote pogings aangewend om 
die kerk uit te roei voordat dit 'n 
houvas op die volkslewe verkry. Die 
Japanse Sjintoegodsdiens is met ge- 
weld ingevoer in skole en Christelike 
eredienste mog nie 'n aanvang neem 
voordat daar eer aan die vergoddelikte 
Japanese keiser bewys is nie. Sende- 
linge is veral hardhandig behandel 
omdat hulle teenwoordigheid in die 
land as `n bedreiging vir die Japanese 
gesag gesien is. 


Dieselfde situasie het min of meer 
tydens die Tweede Wêreldoorlog ge- 
geld toe Japan Korea weer eens Vir 
'n lang tyd beset het. In hierdie ge- 
val was daar egter `n sterker weel- 
stand by die bevolking aanwesig teen 
die besetters en het die anti-Japanse 
sentimente daartoe bygedra om die in- 
vloed van die kerk in Korea uit te 
brei. Meer as 200 leidende figure in 
die kerklike lewe is deur die Japane- 
se tereggestel, dog in dieselfde tyd 
het duisende hulle by die kerk ge- 
voeg, sodat daar in 1950 ongeveer 
629 000 siele tot die Koreaanse kerk 
behoort het. 


Die smartelike geskiedenis van Ko- 
rea het in die vyftiger jare van hierdie 
eeu 'n hoogtepunt bereik met die uit- 
breek van die Koreaanse oorlog. 'n 
Tydperk van ongekende ellende volg. 
Die kerk ly swaar aan lewens en be- 
sittings. Duisende lidmate kom om. 
Wiersinga noem die volgende stati- 
stieke sonder om kerkgenootskappe 
te spesifiseer: 540 predikante kom om; 
van die 3280 kerkgeboue word 267 
verwoes en 706 swaar beskadig; hon- 
derdduisende Christene verloor hulle 
besittings en dra by tot die geweldige 
vlugtelingvraagstuk wat lank na die 
oorlog nog nie opgelos is nie. Wat eg- 
ter aan die een kant 'n verlies was, 
was aan die ander kant 'n wins, want 
in die drie jaar wat die oorlog ge- 
duur het, het die kerk met meer as 
200 000 siele toegeneem. Uit `n to- 
tale bevolking van 30 miljoen maak 
die Christene min of meer 3% uit 
sodat Korea persentasiegewys die 
grootste aantal Christene in die gan- 
se Asië het. 


Soos te verwagte het die Presbite- 
riaanse sending van die begin af `n 
Calvinistiese kerkregtelike bestel vir 
die inheemse kerk in gedagte gehad. 
Uiteindelik het die presbiteriaalsino- 
dale kerkgeregtelike stelsel soos ons 


dit ook ken, met enkele modifikasies 
uitstekend diensbaar geblyk te wees 
aan 'die ideale van selfstandigheid 
wat die Presbiteriaanse sending vir 
die Koreaanse kerk gekoester het. 
Reeds so voeg as 1907 kan daar al 
reeds van `n Koreaanse Presbiteriaan- 
se kerk gepraat word, omdat dit die 
jaar was waarin 'n onafhanklike kerk- 
like owerheid vir die kerk daar gestel 
is wat administratief onafhanklik van 
die sending gefunksioneer het. In 1912 
vorder die kerk tot sinodale status. 
Op die sinodale vergadering het die 
swaartepunt by die Koreaanse lede 
van die vergadering gelê wat vanself- 
sprekend baie getalryker was as die 
sendelinge wat ook sitting op die 
vergadering gehad het, sodat die Ko- 
reane baie vroeg reeds effektiewe be- 
heer oor hulle eie kerk gehad het. 
Dit het daartoe bygedra dat die ver- 
houding tussen die Koreaanse kerk 
en die sendelinge nooit vertroebel ge- 
raak het soos in baie ander sending- 
gebiede gebeur het waar sendings deur 
hulle huiwering om kerklike onaf- 
hanklikheid aan die inheemse kerk 
toe te ken, die vertroue van die in- 
heemse kerk verloor het nie. Vanweë 
die goeie betrekkinge kon die Kore- 
aanse kerk steeds met vrymoedigheid 
van die Amerikaanse Presbiteriane se 
hulp, bystand, kennis en advies ge- 
bruik maak, sonder om daardeur be- 
dreig te voel. Aan die ander kant 
moet daarby gesê word dat die Kore- 
ane, ten spyte van hulle armoede, `'n 
volk met `n lang beskawing- en kul- 
tuurgeskiedenis was en dat hierdie 
hoë beskawingspeil dalk een van die 
faktore was wat die sendelinge min- 
der huiwerig gemaak het om so vroeg 
reeds die kerk tot selfstandigheid te 
bring. 


Een van die faktore wat defnitief 
daartoe bygedra het om die Koreaan- 
se kerk in tyd van oorlog, teenspoed 
en ellende van krag tot krag te laat 
gaan, was die beginsel van ekonomie- 
se selfstandigheid wat Nevius aan die 
begin so sterk bepleit het. Die feit dat 
die gemeentes van die staanspoor af 
self die traktemente van hulle werkers 
moes betaal, het meegebring dat daar 
nooit so-iets as 'n klerikale elite in 
die Koreaanse kerk ontstaan het nie. 
Die kerklike ampsdraers en veral die 
predikante moes van die begin af 
deel in die lae lewenspeil van hulle 
gemeentes. Dit het die gevoel van 
solidariteit verhoog en baie daartoe 
bygedra om die gemeenskap van die 
heiliges in teenspoedige tye 'n werk- 
likheid en morele steunpilaar te maak. 


`n Verdere aspek wat ons enigsins 
vreemd mag aandoen en tog `n def- 


Die Hervormer, Augustus 1973, bladsy 10 


nitiewe rol gespeel het in die oor- 
lewing en groei van die Koreaanse 
kerk in tye van verdrukking en oor- 
log, is die wyse waarop die werkinge 
van die Heilige Gees gesoek en er- 
vaar is. Wiersinga gaan in dié ver- 
band sover as om van die Koreaanse 
kerk te praat as ,biddende kerk” by 
uitstek. Volgens hom kom 90% van 
die 5 500 gemeentes elke oggend tus- 
sen vyf en seweuur in gebedsame- 
komste byeen, winter en somer, baie 
keer in die oop lug waar geen be- 
skutting teen reën of sneeu bestaan 
nie. Dit kan wel aangeneem word dat 
die situasie tans na twee dekades van 
vrede en toenemende voorspoed an- 
ders daar uitsien. 


In dieselfde verband is daar swaar 
gesteun op die rol van geestelike her- 
lewings in die kerklike lewe. Hier kan 
die hand van die Amerikaners duide- 
lik gesien word. Peter Beyerhaus ver- 
tel hoe daar in 1907 `n geestelike her- 
lewing beplan is. Die bedoeling was 
om `n sroot Bybelstudiegroep wat in 
Pyenyiang saamgekom het ,as die be- 
ginpunt van hierdie herlewing te ge- 
bruik. Dit was dan ook geslaagd en 
die resultaat was die groot geestelike 
herlewing van 1907 wat die kerk tot 
in sy fondamente geroer het. 'n Mens 
kan eintlik nie anders as om te vra 
of daar nie dalk langs hierdie weg 
bepaalde pentakostalistiese trekke in 
die wese van die Koreaanse kerk inge- 
dra en selfs ingebed is nie. 


Hoe dit ookal sy, die Koreaanse 
Presbiterianse kerk en sy geskiedenis 
bied ons verskeie lesse, nie alleen in 
ons sendingsbenadering nie, maar ook 
in ons kerklike lewe wat nie veront- 
agsaam mag word nie. Intussen gaan 
dié kerk nog steeds van krag tot krag. 
In die nuwe era wat voorlê met die 
nuwe beweeglikheid tussen Suid- en 
Noord-Korea wat volgens `n resente 
verdrag moontlik geword het, wag 
daar ongetwyfeld vir dié kerk nuwe 
uitdagings wat in alle waarskynlik- 
heid nie geignoreer sal word nie. 


(word vervolg.) 





Omdat ons sien, dat die gehele 
hoofsom van ons saligheid, en ook die 
dele afsonderlik in Christus opgesluit 
1ê, so moet ons daarvoor oppas, dat 
ons selfs nie die geringste deeltjie op 
`n ander oordra nie. Omdat alle skat- 
te in Christus is, moet hulle tot ver- 
sadiging toe uit Hom geput word en 
nie van eiders nie. 


Calvyn. 


TOEKOMSEFANTASIE 


In die langdurige wêreldwye pro- 
ses om ons land swart te smeer, word 
van baie bedenklike middels gebruik 
gemaak. Die internasionale drukgroe- 
pe ontsien geen middel om hulle doel 
teen die Blankes in Suid-Afrika te be- 
reik nie. Die kerke is ook al jare 
lank besig om deel te neem in hier- 
die proses. In die afgelope aantal jare 
het hulle stem al dikker geword. 





DR. A. J. G. DREYER 








Namate die kerk die evangelie los- 
laat en al meer gaan konsentreer op 
gedagtes en begrippe wat vir die mens 
aanvaarbaar is, word sy antagonisme 
teen Suid-Afrika al sterker. Hierdie 
belangstelling in die sg. ,,sosiale ge- 
regtigheid” of ,,konkrete geregtigheid” 
het die kerk verlei om self as druk- 
groepe te gaan optree teen firma's 
wat in Suid-Afrika belange het. Ons 
gun seker elke mens in ons land `n 
goeie, leefbare bestaan. Maar dit 
word wel `n bron van ergenis wan- 
neer Suid-Afrika uitgesonder word as 
die sondebok in die wêreld wat an- 
derskleuriges swak sou betaal. Uit 'n 
berig in die Kaapse koerant ,,Die Bur- 
ger,” blyk dat die lone in Suid-Afrika 
veel hoër is as in die res van Afrika. 
Maar dit word by die betrokke kerke 
nie in aanmerking geneem nie. Om 
maar net enkele voorbeelde te noem: 
die uitbuiting van swartes deur swar- 
tes word bv. gesien in Kenia waar 
ministers en hoë staatsamptenare hul- 
le werkers slegs R8.90 per maand be- 
taal. Die ongeskoolde werker in Suid- 
Afrika verdien R52.80 tot R88.00 per 
maand. In Kenia is dit vanaf R8.00 
tot R29.00 per maand. Die hoogste 
in Swart Afrika is die lone in Sierra 
Leone wat R30.00 tot R34.00 aan on- 
geskooldes betaal. Die geskoolde wer- 
ker in Suid-Afrika verdien tussen 
R74.80 en R184.80 per maand terwyl 
die hoogste lone in Swart Afrika wis- 
sel tussen R50.00 en R126.00 per 
maand in Liberië en Sierra Leone. 
Hierdie loonskale is ook nie a.g.v. 'n 
plaaslike ondersoek nie maar is die 
bevinding van `n Britse koerant ,,The 
Sunday Telegraph.” Soos ons die Brit- 
se koerant ken, sal hierdie opgawe 
seker nie `n optimistiese beeld van 
ons land probeer gee nie. 


Die Evangeliese Kerk in Duitsland 
het, onder leiding van biskop Diez- 
felbinger, probeer om Duitse beleg- 
gers op 17 en 18 Mei vanjaar te ont- 
moet om 'n gesprek te voer oor die 
lewe van die swart volke in Suid- 
Afrika. Die gesprek moes, volgens Die 


Burger, handel oor arbeidsvrae, lo0n- 
verskille, vakopleiding van swartes 
ens. Die grooi maatskappye moes aan 
die kerke verantwoording doen oor 
hoe hulle gaan bydra om hierdie si- 
tuasie in Sui-Afrika te verbeter. 

Die Duitse nyweraars het geant- 
woord met 'n skrywe waarin hulle 
aan die Evangeliese kerke in Duitsland 
`n aantal vrae stel. Die antwoord van 
die kerk sou bepaal of die nyweraars 
bereid sal wees om die kerkleiers te 
ontmoet. Die vrae wat die nyweraars 
gestel het, sal vir die Duitse kerke 
seker 'n turksvy word. Daar is gevra 
wat die kerk doen in sy eie omgewing 
t.o.v. die geloofsvryheid in Oos-Duits- 
land, om die spanning tussen Roomse 
en Protestante in Kanada te verlig, 
watter stappe die kerk oorweeg om 
die burger-oorlog in Ierland te beëin- 
dig, wat die Duitse kerke doen vir die 
Negers in Noord-Amerika, en vir die 
Christene wal vervolg word in Rus- 
land en waarom betaal vier van die 
Duitse kerke in Suid-Afrika self hul- 
le blanke predikante tot ses keer $o- 
veel as hulle nie-blanke leraars terwyl 
hulle dit van die nyweraars anders 
verwag. 

Enige redelike mens sou stellig kon 
aanneem dat dit redelike vrae is wat 
die Duitse nyweraars gestel het. Die 
wêreldsituasie hel egter al so onrede- 
delik geword dat die kerke niemand 
sal verbaas as hulle op hulle gewone 
onredelike manier hierdie vrae ne- 
geer. Dit is seker te veel gevra as 'n 
mens die hoop sou koester dat die 
vrae van die nyweraars die Duitse 
kerke tot besinning sou bring. 

Die optrede van verskillende kerk- 
like organisasies wat steeds meer aan- 
dring op geweld teen Suid-Afrika en 
blind bly vir verkeerdhede in hulle eie 
omgewing, laat `n mens onwillekeurig 
dink aan die boek van Orwell getitel 
1984.” In hierdie siening van die 
maatskappy van die toekoms is daar 
in die landsbestuur `n ministerie van 
Vrede. Die taak van die ministerie 
van Vrede is om oorlog aan die gang 
te hou. Daar is, in Orwell se boek, 
ook 'n ministerie van Liefde. Die taak 
van hierdie Liefdesdepartement is om 
leiding te gee vir onderlinge haat, 
Spioenasies en terreur. Dit lyk nogal 
verdag baie op die optrede van die 
verskillende kerklike organisasies wat 
die boodskap van liefde en vrede moet 
verkondig maar wapens aan terroriste 
verskaf, boikotte wil organiseer en 
haat spoeg teen ons land. Hierdie 
Orwelliaanse toepassing op die kerk 
kan nog verder gevoer word. Orwell 
se staatsdepartement sluit ook `n de- 
partement van Waarheid in. In die 


departement word die waarheid elke 
dag bygewerk. Die verlede word uit- 
gewis en opnuut oorgeskryf om in 
ooreenstemming te wees met wat op 
die betrokke dag die waarheid is. Die 
koerante en boeke uit die verlede 
word elke dag herskrywe om by die 
die nuwe siening van waarheid aan 
te pas. Die wyse waarop die V.V.O., die 
Wêreldraad van Kerke en dergelike 
organisasies die wandade in die kom- 
munistiese lande goedpraat, die wyse 
waarop hulle Suid-Afrika veroordeel 
maar swyg teenoor ongerymdhede in 
hulle eie omgewing of dit met `n 
floue verskoning wil goedpraat, her- 
inner 'n mens sterk aan die departe- 
ment van Waarheid in Orwell se fik- 
sie-wêreld van die toekoms. 

Hierdie toekomsfantasie van Orwell 
wat so skrikwekkend begin gestalte 
aanneem, naas die kommunistiese 
ideologie, in die kerke van die Wes- 
terse wêreld laat `n mens onwiilekeu- 
rig dink aan die toekomsvisie van die 
Skrif. Die dinge wat nou na vore 
tree, is in die Skrif soms die tekens 
van die eindtyd en die optrede van 
die anti-Christelike magte. Die open- 
baringeboek praat van `n rooi perd 
wat deur die geskiedenis van die vol- 
kerewêreld draf en die vrede weg- 
neem (Openb. 6:4) en die bees uit 
die aarde wat die mense sal mislei 
(Openb. 13:14). Die eindtyd word in 
die evangelie geteken as `n tyd waar- 
in die liefde verkoel (Matt. 24:12). 

Hierdie gevaarlike tendens kom in 
die kerke te voorskyn omdat die mo- 
derne liberale teologie blykbaar slegs 
een ding in die Skrif raaksien nl. die 
sosiale kwessie en die eis van sosiale 
geregtigheid. Hierdie sosiale aange- 
leenthede speel wel `n groot rol in die 
Skrif maar is tog slegs een van baie 
belangrike sake (Ex. 21, Gal. 5, Kol. 
3). Die Skrif sien sosiale onreg nooit 
as `n saak op sigself nie maar as die 
gevolg van `n veel groter kwaad nl. 
die sonde wat meebring dat die mens 
God nie vrees nie, sy gebooie nie hou 
nie en afgode gaan dien. Die afgode 
is in ons tyd die mens en die gemeen- 
skap. Waar die verhouding tussen 
mense op een lyn gestel word met 
die verhouding van die mens tot 
God, word daarmee bewys dat die 
humanisme sy beskouing oorheers. 
As die naasteliefde losgemaak word 
van die groot gebod dat die mens 
God met alles tot sy beskikking bo al- 
les moet liefhê, dan verloor die naaste- 
liefde sy waarde. Wanneer die naaste- 
liefde oorbeklemtoon word en losge 
maak word van die liefde tot God, 
dan verloor Waarheid en Vrede ook 
hulle betekenis. 

“Ek kan reis waarheen ek wil in onsland 
-en julle bring my terug vir net Vs van die prys 

In konsessietye ja! 

Die nuwe Spoorweg- 
konsessies word bereken teen die 
prys van 'n gewone enkelkaartjie 
plus 20%—die terugreis kos u dus 
inderdaad net 4 van die prys. 

Konsessies geld buite 
skoolvakansies vir alle retoer- 
treinreise, net waarheen u wil in 
die Republiek en Suidwes-Afrika 
—behalwe op die Bloutrein en 
die Drakensberg—en is onder- 
worpe aan 'n minimum reisgeld 
van R9 (1ste klas) en R6 (2de 
klas). 

Dis slim om in konsessietye 
te reis. Dis die stil tye van die jaar 





Konsessietye 


1 Aug. tot 18 Sept. 73 
17 Okt. tot 4 Des. 73 











wat ek betaal om daar te kom?!” 


wanneer die skole aan die gang 
is, wanneertreine en hotelle nie 
oorvol is nie. Wanneer u boonop 
by sekere hotelle 25% afslag op 
buiteseisoentariewe kry | En 
kinders onder 7 jaar wat vol- 
wassenes vergesel, ry verniet. 

U bereik u bestemming 
uitgerus en reg vir plesier. In 
vandag se gejaagde lewe is trein- 
ry die rustige manier van reis. 

Konsessiekaartjies geld vir 
'n maand en net vir retoerreise. 
Die heenreis moet begin op die 
datum wat die kaartjie aangee en 
mag nie onderbreek word nie. 

En daar moet minstens drie dae 
verloop voor die terugreis begin. 














'N GROOT . 
BELEGGING? 


Ja! na die koop van `n 
nuis is die aankoop van 
n nuwe motorkar waar- 
skynlik die grootste be: 
steding van geld wat u | 
'n 'n leeftyd sal maak 
Die handelaar by wie u 
koop, behoort 'n onbe 
rispelike reputasie te hê  | 
Ons is met reg trots op 
ons s'n — 51 jaar lank 
reeds dien ons die mo- 
torpubliek van Pretoria 

Pretoriusstraat 405 .. Tel. 482611 || 

(17) AS TOERIS DEUR ISRAEL, 
LAND VAN DIE BYBEL 


Op `n helder sonnige dag is die 
Dooie See vanaf die Olyfberg by Je- 
rusalem sigbaar — 25 kilometer (15 
myl) ver. Daar naby lê Jerigo agter 
die Judese berge. Wanneer mens van- 
uit Jerusalem na Jerigo ry, speel daar 
in jou gedagtes verskillende Skrifge- 
deeltes: die gelykenis van die barm- 
hartige Samaritaan wat gereis het op 
die mad van Jerusalem na Jerigo, die 
verhaal van die tollenaar, Saggeiis, 
wat in Jerigo afspeel, die blinde man 
Bartiméus wat in Jerigo deur Jesus 
genees is. Maar ook die ou Testamen- 
tiese mededelings oor die val van die 

mure van Jerigo, die lewe van die 
profeet Elia, ens. ens. Wanneer mens 
dan die aand weer terugkeer na Je- 
rusalem, is jy gedagtig daaraan dat dit 
juis op hierdie pad was waar Jesus vir 
die twaalf gesê het: ,,Kyk, ons gaan op 
na Jerusalem, en alles wat deur die 
profete geskryf is, sal aan die Seun 
van die mens vervul word.” (Lukas 
16:31). Die woordjie ,,opgaan” word 


t 





JERIGO:- Water uit die sogenaamde 

fontein van Elia. Die huidige Jerigo 

met sy waterstrome is inderdaad 'n 
oase in die woestyn. 


nou baie duidelik want die Dooie See, 
as die laagste punt van die Jordaandal, 
lê 1200 meter (meer as 36,000 voet) 
onderkant Jerusalem. Dit is juis die 
nangrypende vir die Christen-toeris, 
wanneer hy Israel besoek, dat die 


JERIGO 





Die huidige dorp Jerigo is nie die Bybelse Jerigo nie. Ruines van die ou Jerigo is 

moontlik in 1908-1609 gevind op die heuwels by die nuwe Jerigo. Opgrawings in 

die jongste tyd is gedoen deur die Britse argeoloog, Kathleen Kenyon, waarheen 
die besoeker ook gebring word om die opgrawings te sien. 


plekke waarvan jy van kleinsaf ge- 
hoor, gelees en geleer het, nou nie 
meer 'n onbekende X is nie maar `n 
lewende werklikheid. 


Wie egter meen dat hy vandag pre- 
sies op die plek van die Jerigo van 
Josua se dae, kan gaan staan, maak 
die fout om sommer aan te neem 
dat 3300 jaar se geskiedenis nie kon 
toegewaai het onder die stof van oor- 
l0ë, aardbewings en die krag van die 
elemente nie. Dan moet mens ook in 
gedagte hou dat Jerigo deur Josua 
self totaal en al verwoes is. ,En die 
stad met alles wat daarin was, het 
hulle met vuur verbrand . . .” (JOS. 
6 vers 24). Ook het Josua laat sweer 
dat die man wat Jerigo weer opbou 
se oudste en jongste deur die dood 
gestraf sal word. (Jos. 6 vers 26). 
Hierdie eedswering het inderdaad die 
opbouer getref, want toe die stad 
deur `n sekere Hiel van Bet-el weer 
opgebou is, het dit geskied te koste 
van sy eersgeborene Abiram en sy 
jongste Segub. (1 Kon. 16 vers 34). 


Ons hoor weer van Jerigo in die 
tyd van die Rigters (1250 tot 1050 
voor Christus), toe `n sekere koning 
Eglon van die naburige vyandelike 
Moab, die ,,palmstad” (soos Jerigo 
ook bekend is) weer inneem en vir 
agtien jaar beset. Dan hoor ons niks 
weer van die plek nie voor die negen- 
de eeu voor Christus toe Agab re- 
geer het oor die noordelike ryk van 
Israel (884 tot 861 voor Christus), 


Ook weet ons dat die profeet Elia 
hier `n profeteskool opgerig het. (2 
Kon. 2 verse 4 en 5). Daarna is Jerigo, 
na baie eeue, deur die Perse verwoes. 
In die dae van Christus is Jerigo prag- 
tig vergroot en versier deur Herodes 
die Grote, wat dikwels hier vertoef 
he: en kosbare geboue, versterkings 
en selfs `n skouburg opgerig het. Hier 
het Herodes ook gesterf. So het Jeri- 
go dan ook gelyk toe Johannes die 
Doper in die omgewing gepreek het 
en toe Jesus Saggéiis uit die wilde- 
vyeboom laat klim het om by hom 
tuis te gaan. (Lukas 19:1-10). Ook het 
Hy by die ingang van die dorp (,,stad””) 
die blinde Bartimeus genees. (Lukas 
18 verse 35-43). Uit die geskiedenis 
weet ons ook dat Jerigo 70 jaar na 
Christus deur keiser Vespasianus in- 
geneem en versterk is. Later het hier 
selfs `n Christen-biskop gewoon. 


Die ou stad Jerigo het in die eeue 
wat gevolg het astware verdwyn. 
Waar die beroemde balsemboom en 
dadelpalms gestaan het, het dit ver- 
late geraak. Net oos van ou Jerigo het 
'n klein onbenullige plekkie Eriha 
ontstaan. Dit is hier waar die woon- 
plek van Saggéiis aan toeriste gewys 
word. . aan ,liggelowige toeriste! 
Hoe op aarde sou hulle tog weet pré 
sies waar Saggéiis gewoon het? Ook 

JERIGO 


7 Van vorige bladsy 





Naby Jerigo is die paleis van die Persiese sjeik Hisham van die dinastie van 

Ommayyad deur argeoloë gevind. Die gebou is opgerig in die jaar 723 na Christus 

as 'n winterverblyfplek vir die sjeik. Die paleis is egter nie lank nadat dit gebou 
is nie deur 'n aardbewing volkome verwoe. 


is hier `n fonteintiie wat dan die fon- 
tein van Elia sou wees net so 
'n merkwaardige ,,sekerheid.” (2 Kon. 
2 verse 19-22). Op die heuwels, hier 
érens, het Duitse argeoloë onder lei- 
dinge van prof. Sellin, en baie ander 
na hom, gesoek na die Bybelse Jerigo. 


Die huidige nuwe Jerigo is `n ware 
oase in die woestyn, `n plek met kab- 
bellende waterstrome, groen bome en 
die allerfraaiste blomme. Hier sien 
mens vroue met kruike water op die 
hoof . . . sien mens nog kamele en 
esels soos in die dae van die Bybel. 
Die oase-dorpie lê midde in `n woe- 
styn. Aan my mede-reisigers moes ek 
'n waarskuwende woord rig: ,,As julle 
nie betyds is wanneer ons bus ver- 
trek nie, onthou asseblief hier is 
geen treine wat julle kan haal, terug 
na Jerusalem nie.” Mens gaan per bus 
terus na Jerusalem, dankpaar dat jy 
ook hierdie weg na Jerigo kon ,,be- 
wandel.” Ek vermoed dat my toerlede 
daardie aand in hulle hotelkamer op- 
nuut gaan lees het: ,,”n Sekere man 
het afgegaan van Jerusalem na Jerigo 
en onder rowers verval, en nadat hul 
le hom uitgetrek en geslaan het, gaan 
hulle weg en laat hom halfdood lê. 
En bygeval het 'n priester met daar- 
die pad afgekom, en toe hy hom sien 
gaan hy anderkant verby. En so het 
ook `n Leviet by die plek gekom en 
hom gesien en anderkant verby ge- 
gaan. Maar `n sekere Samaritaan wat 
op reis was, het op hom afgekom, 
en toe hy hom sien het hy innig 
jammer gevoel, en na hom gegaan, 

sy wonde verbind en olie en wyn daar- 
Naby Jerigo word Karantall berg aan- 
gewys as die ,Berg van Versoeking” 
waar Jesus deur die duiwel versoek 
is. Of dit werklik hier is, weet ons nie. 
Die oorlewering is moontlik gegrond op 
die feit dat Jesus na sy doop in die 
Jordaan (hier naby) die woestyn inge- 
lei is. Aan die anderkant van hierdie 
berg is slegs woestyne (Matth. 4). 

op gegooi. Hy het hom toe op sy eie 
pakdier gehelp en hom na `n herberg 
geneem en vir hom gesorg. En toe 
hy die volgende mêre weggaan, haal 
hy twee pennings uit en gee dit aan 
die eienaar van die herberg en sê vir 
hom: ,,Sorg vir hom, en enige onkoste 
wat jy nog meer mag hê sal ek jou be- 
taal as ek terugkom ..” (Lukas 10 ver- 
se 25-37). Natuurlik, 'n gelykenis hoef 
nie noodwendig op konkrete historiese 
gebeurtenis te dui nie — en tog, dit 
was of mens @rens langs die pad uit- 
gekyk het na die herberg. Ek het in 
die stilte geglimlag toe die gids werk- 
likwaar met die hand wys na So `n 
,herberg” en sê: ,,daar is die herberg 
waar die barmhartige Samaritaan ver- 
toef het!” Ek het geantwoord: ,,maar 
dis dan `n gelykenis, meneer!” Die 
gids het geswyg! Weer sê ek: ,,nie 
presies WAAR dit of dat plaasgevind 
het, is van belang vir jou saligheid 
nie, maar DAT dit plaasgevind het. 

DIE BEOEFENING VAN JOGA 


|] Vervolg van vorige maand 


Kennis is volgens joga die sleutel 
tot selfverlossing. In die vorige afle- 
wering is daarop gewys dat joga ver- 
lossing sien as verlossing van die las 
van die wêreld en die liggaam en 
eenwording met die oergees of oer- 
stof waaruit alles, volgens die joga- 
filosofie, gebore is. Waar joga hom 
dus rig op die verdeling van die gees 

ten einde die gees in staat te stel om 
die gewone menslike bestaan te bowe 
te gaan, is dit vanselfsprekend dat 
josa hom deur die eeue heen met 
diepgaande studie van die psigofisiese 
aspekte van die mens besig gehou 
het. Die gevolg daarvan is dat ons 
vandag in joga `n magdom sielkun- 
dige en fisiologiese kennis het waar- 
van `n groot deel tot sover as 4000 
jaar voor Christus terugdateer. 


BEWUSSYN EN ONDERBEWUSSYN 


Die direkte oogmerk van die joga- 
tegniek is om die normale bewussyn 
te vervang met 'n bewussyn wat kwa- 
litatief anders is en die joga-beoefe- 
naar instaat stel om die oer-metafi- 
siese waarheid te deurgrond en te 
begryp. In die besinning oor die ver- 
band tussen mens en sy bewussyn is 
die volgende gestel: die bewussyn van 
die mens funksioneer basies in drie 
kategorieë — (a) wanneer die bewus- 
syn deur foute of illusies mislei word 
— soos drome, hallusinasies, persep- 
siefoute, verwardheid e.d.m.; (b) die 
normale sintuiglik-sielkundige erva- 
ringe van die alledaagse lewe en (ce) 
parapsigologiese ervaringe wat binne 
die bereik van begaafdes lê, maar 
tog deur alle mense ervaar kan word 
as hulle die tegniek daartoe bemees- 
ter het. Joga beskou die laaste kate- 
gorie as die soort bewussyn wat die 
joga-beoefenaar in staat sal stel om 
dié metafisiese kennis te bereik wat 
hom tot verlossing sal voer. Verder 
leer joga dat die bewussyn van die 
mens vyf modaliteite openbaar, of dat 
die bewussyn van die mens op vyf 
wyses kan funksioneer: (i) ongelyk- 
matig, (ii) verward, beneweld, (iii) 
gelykmatig en ongelykmatig, (iv) ge- 
konsentreerd en op een onderwerp of 
punt en (v) beteuld. Dit word geleer 
dat die menslike bewussyn normaal- 
weg volgens die eerste drie wyses 
funksioneer. Die derde wyse geskied 
wanneer `n persoon probeer om `ʼn 
probleem met bewuste denke op te 
los. Solank as wat hy op die probleem 
konsentreer, funksioneer sy bewussyn 


ononderbroke effektief. Hierdie kon- 
sentrasie word egter in die normale 
lewe baie gou verbreek deur eksterne 
faktore, sodat die effektiwiteit van 
So 'n bewuste denke taamlik beperk 
is. Joga stel dit homself ten doel om 
die laaste twee modaliteite te bereik 
aangesien die bewussyn eers dan vol- 
ledig effektief funsioneer. 


Interessant genoeg was joga reeds 
etlike duisende jare voor Freud be- 
wus van die bestaan van die onderbe- 
wussyn. Freud, 'n Oostenrykse siel- 
kundige wat rondom 1900 sy teorieë 
oor die onderbewussyn geformuleer 
het, het die onderbewussyn as 'n ge- 
gewenheid wat hoogstens indirek be- 
invloed en beheer kan word. Patan- 
jali, die Hindoegeleerde wat die ou- 
joga-tradisies en sisteme in die twee- 
de eeu voor Christus saamgebring en 
georden het, het dit egter juis as die 
taak van joga gesien om direkte be- 
heer oor die onderbewussyn uit te 
oefen. Volgens sy insig is die onder- 
bewussyn, naas eksterne faktore wat 
bewustelike denke via die sintuie be- 
invloed, die ander groot faktor wat 
ononderbroke bewustelike denke in 
die wiele ry. Volledige konsentrasie 
is in die normale gang van sake nie 
moontlik nie aangesien allerhande 
assosiasies vanuit die onderbewussyn 
die denkproses binnebars en vertraag. 


Joga-askese kom dus basies daarop 
neer dat die joga-beoefenaar bevry 
moet word van alle hierdie-wêreldse 
invloede wat via sy sintuie, sy lig- 
gaam en sy onderbewussyn op sy den- 
ke inwerk. Dit kom daarop neer dat 
hy van die las van sy liggaam bevry 
moet word, sy sintuie moet afsluit 
en sy ondebewussyn volledig uitban, 
sodat hy met suiwere, gelouterde en 
onbesoedelde bewustelike denke kan 
konsentreer op die verkryging van die 
metafisiese waarheid. Die verkryging 
van dié waarheid sou terselfdertyd 
neerkom op die oplossing van die self 
in die ewige oerstof en die verlossing 
(samadhi) wat die einddoel van joga 
is. 


TEGNIEK VAN JOGA 


Ter bereiking hiervan het Patanjali 
'n basiese tegniek geformuleer as re- 
sultaat van eeue se studie en besin- 
ning. Hierdie tegniek wat in sewe 
stappe geskied ter bereiking van die 
agste stap die einddoel (samadhi), 
word vanselfsprekend nie met 'n eer- 
ste probeerslag toegepas nie. Dit is 'n 
tegniek wat noukeurige voorbereiding 
en oefening verg. Alleen joga-beoefe- 
naars met jarelange bedrewenheid, 
kan daarin slaag om die laaste stap 
te bereik, 


(1) Die eerste stap bestaan daaruit 
dat die joga-beoefenaar homself aan 
verskeie asketiese beperkings onder- 
werp. (2) Vervolgens moet hy homself 
ook onderwerp aan allerlei asketiese 
dissiplines. Beide (1) en (2) verloop 
gedurende 'n voorbereidende tydperk 
en geld ook vir die ganse tydperk 
waartydens die joga-beoefenaar hom- 
self ma die vervulling van sy ideaal 
opwerk. Aangesien die meeste joga-be- 
oefenaars dit vir hulle ganse lewe is, 
geld (1) en (2) vir hulle dus lewens- 
lank. (1) Bestaan daaruit dat die per- 
soon hom aan al die normale sedelike 
wette onderwerp wat in die maatskap- 
py geld, asook addisionele beperkinge, 
soos voedselbeperkinge, die selibaat 
e.d.m. (2) Kom daarop neer dat die 
persoon homself inskakel by 'n be- 
paalde asketiese dissipline. Dit is bv. 
gereelde seremoniële wassinge, inter- 
ne reinigings (d.w.s. purgeermiddels), 
gereelde besinning oor allerhande 
mooi gedagtes e.d.m. Tot op hierdie 
stadium doen die joga-beoefenaar dus 
nog niks wat hom anders as 'n gewone 
askeet maak nie. 


(3) Wanneer daar egter met die 
derde stap `n aanvang gemaak word, 
kom die kenmerkende van joga na 
vore. Hierdie stap (genaamde asana) 
bestaan uit die inneem van allerhande 
liggaamlike posisies en houdings. Die 
posisies en houdings wat moontlik is, 
is legio. Daar bestaan etlike lyste 
waarop posisies aangeteken is. Die be- 
ginsel is egter dat `n leerling hierdie 
posisies sover moontlik, van 'n leer- 
meester (guru) leer. Ook Patanjali het 
geen ernstige poging aangewend om 
'n beskrywing van die besonderhede 
te gee nie. Die bedoeling van hierdie 


posisies wat heelwat liggaamlike in- 
spanning en oefening verg, is om die 
liggam te brei en hom sover moontlik 
geskik te maak vir die stilsit van me- 
ditasie-sessies wat baie lank kan duur. 
Toevallig het die opwarming en in- 
neem van bepaalde posisies ook 'n 
kalmerende uitwerking op die gees 
van die persoon. Verder word dit be- 
weer dat die verskillende houdings en 
posisies ontwerp is om liggaamlike in- 
Spanning tydens die meditasieproses 
tot 'n minimum te beperk. So word 
moegheid uitgeskakel. Die ideaal is 
dat die beoefenaar so bedrewe sal 
wees dat hy, wanneer hy 'n posisie 
ingeneem het, die las van sy liggaam 
sal vergeet, 


O] Blaai om 

DIE BEOEFENING 
VAN JOGA 


7] Van vorige bladsy 


Hierdie stap is die skouspelagtigste 
deel van joga. Tog is die gedagte 
wat by die meeste mense leef, van 
joga-beoefenaars wat op `n bed van 
spykers slaap of hulleself vir sekere 
tydperke in die grond laat begrawe, 
ietwat oordrewe. Joga-posisies en die 
gimnastiese bedrewenheid wat daar- 
mee saamgaan, is vir die klassieke 
josa geen doel in sigself nie. In 
klassieke joga word diegene wat gim- 
nastiese- of uithouprestasies nastreef, 
as sensasiesoekers beskou wat geen 
ware verband met die basiese gedag- 
te van joga het nie. Dat joga persone 
tot sodanige prestasies in staat kan 
stel, is bloot toevallig en nie wesenlik 
vir die bereiking van die klassieke 
joga-ideaal nie. 


REGULERING VAN METABOLISME 


(4) Die volgende stap behels die 
regulering van die asemhalingstempo. 
Die normale wyse van asemhaling is 
ritmies. `n Mens se asemhaling varieer 
namate daar verskillende eise aan Sy 
liggaam en so aan sy metabolisme ge- 
stel word. Asemhaling hou dus ver- 
band met die metabolisme. Joga wil 
juis via asemhaling beheer uitoefen 
oor die metabolisme. Nadat die joga- 
beoefenaar sy posisie ingeneem het, 
begin hy konsentreer op die kalmering 
en verstadiging van sy metabolisme 
sisteem. Dit doen hy eerstens deur 
die feit dat hy deur die besondere 
posisie wat hy ingeneem het, so min 
eise aan sy liggaam as moontlik stel. 
Hy doen dit vervolgens deur sy asem- 
haling ritmies te verstadig. So `'n op- 
trede het sielkundig ook `n kalmeren- 
de effek. Die ideaal is om liggaamlik 
dieselfde peil van aktiwiteit te bereik 
as `n slapende persoon, sonder om 
die joga-beoefenaar se helderheid van 
verstand aan te tas. Dit bevry hom 
van alle liggaamlike faktore wat mag 
inbreuk maak op sy denke en so sy 
vorderinge na eenwording met die 
oerwaarheid verhinder. 


Ook hier kom die sensasionele ter 
sprake. Gevalle is bekend van joga- 
beoefenaars wat hulle asemhaling tot 
`n baie lae tempo verlaag het. `n Seke- 
re persoon sou glo een keer elke drie 
uur asem gehaal het. So `n abnormale 
lae tempo moet noodwendig belang- 
rike fisiologiese implikasies hê. Egier 
ook hier moet dit onthou word dat 
sulke prestasies nie `n doel op sigself 
in die klassieke joga is nie. Asemha- 
lingskontrole is alleen belangrik inso- 
verre as wat dit die uiteindelike doel 
dien. 


LAASTE FASE 


(5) Die proses van die psigofisiese 
askese word met die vyfde stap afge- 
handel wanneer die joga-beoefenaar 
bewustelik sy sintuie afskakel en hom 
daarop toespits om nie te sien, te 
hoor of te voel nie. Dié stap hou in 
'n sekere sin verband met die sesde 
stap (6), t.w. konsentrasie op een 
punt. Dit hou in dat hy na `n vaste 
punt kyk of met sy gedagtes op `n 
bepaalde saak konsentreer. Hy kan 
bv. na die punt van sy neus kyk en 
alle gedagtes wat nie met die punt 
van sy neus verband hou nie, uit sy 
denke verban. Of hy kan sy 0ë toe- 
maak en aan `n bepaalde saak dink, 
bv. `n blom en alles wat nie met die 
blom verband hou nie, uit sy gedagtes 
verban. So word die invloed van die 
onderbewussyn aan bande gelê deur- 
dat assosiasies wat geen verband met 
die onderwerp hou nie, nie toegelaat 
word om die gedagtegang te onder- 
breek nie. 


(7) Die oorgang na die sewende stap 
(meditasie) volg vanself. Met die vo- 
rige stap kan die joga-beoefenaar bv. 
begin deur na die vuur voor hom te 
kyk en sy gedagte daarop te konsen- 
treer. Gaandeweg gaan hy daartoe 
oor om oor die wese en aard van vuur 


te mediteer. Dit bring hom by die 
kosmiese verskyning van vuur en uit- 
eindelik die goddelike rol van vuur. 
So kom hy uit by die Indiese opvat- 
ting van die goddelikheid en probeer 
hy uiteindelik om die wese van die 
goddelike self te deurgrond met sy 
denke. 


(8) Die laaste stap is die einddoel 
waarom dit van die begin af gegaan 
het, t.w. die samadhi. Dit kan beskryf 
word as `n hoogs hipnotiese toestand. 
Dit is iets soos die teenoorgestelde 
van ekstase, wat tog ook daarmee ver- 
band hou, m.a.w. enstase, as die woord 
gebruik kan word. Joga glo dat dit 
'n staat is waarin die goddelikheid 
sigself in die josa-beoefenaar open- 
baar en hy direk deel kry aan die hei- 
lige energie wat die Skepping deur- 
spoel. Grense tussen die self en die 
goddelikheid verdwyn. Op hierdie 
oomblik van direkte kennis en erva- 
ring beleef hy die verlossing waarna 
hy smag en selfs nadat hy na 'n nor- 
male toestand teruggekeer het, is dit 
hierdie ervaring en die vooruitsig op 
verdere ervarings wat hom tot `n hoë 
mate inspireer en sinvolheid aan sy 
bestaan verleen. 


(Aanstaande maand: slotsom) 











ORRELBOUERS EN STEMMERS 


Ons wil graag jong manne oplei as orrelbouers en stemmers. 
Die werk is interessant en bied u 'n geleentheid om die hele 
land te deurreis. Ons bied ook uitstekende voordele soos 'n 
pensioenfonds, mediese bystandsfonds en 'n mededingende 
salaris aan. Persone wat belangstel moet ten minste 'n St. VIII 
sertifikaat hê en verkieslik houtwerk as vak op skool gehad 


het. Rig asseblief aansoeke met volle besonderhede van ouder- 
dom, opleiding ensovoorts, aan: 


DIE BESTUURDER, 
S.A. ORRELBOUERS (EDMS.) BPK, 
PRETORIASTRAAT 157, 

POSBUS 200, Tel. 76-4844, 


SILVERTON. 
PRETORIA. 

UIT GEMEENTES 


Tygerberg se Nuwe Kerk 


Die voorstede van Kaapstad wat in 
n min of meer oostelike rigting lê, 
is dikwels voorheen foutiewelik die 
noordelike voorstede genoem. Om 
hierdie foutiewe benaming wat alge- 
meen gebruiklik is, reg te stel, is nie 
maklik nie. Die plaaslike koerante 
het toe begin om van Tygerberg te 
praat. Dit is die naam van die rant 
waarom die meeste van hierdie voor- 
stede sentreer. 


" 





DR. A. J. G. DREYER 





Op 30 Julie 1972 is die gemeente 
Tygerberg van Kaapstad afgestig te 
same met die gemeentes van Bellville, 
Wynberg en Stellenbosch. 'n Kerkge- 
bou het ons kerk nie in die Tyger- 
berggebied gehad nie. `n Saal is ge- 
huur van die munisipaliteit wat ons 
ongeveer sewe jaar lank gebruik het. 
Met die afstigting was die bouwerk 
aan die kerkgebou in die munisipale 
gebied van Parow reeds ver gevorder. 
Hierdie dorp is die mees bereikbare 
vir die hele Tygerberggebied. 


Op 10 Maart vanjaar is die kerkge- 
gebou, in M. E. Rothmanstraat Parow- 
Noord, in gebruik geneem. Die gebou 
is in sy geheel van hout en glas. Daar 
is ongeveer 280 sitplekke in die kerk- 
ruimte. Die saal is onder die kerkge- 
bou en het `n verdere 280 sitplekke. 
Met die oog op kostebesparing is die 
skuinste van die terrein benut om die 
saal onder en die kerk bo in die gebou 
te plaas. Hoewel die kerk nou slegs 
d.m.v. `n trap bereik kan word, is dit 
So ontwerp dat mense wat swaar loop 
tog maklik die trap kan gebruik. 


Die jong gemeente Tygerberg be- 
skik nou oor sy eie pastorie, kerk en 
saal. Voorlopig is die gemeente nog 
in kombinasie met Kaapstad en Bell 
ville. Die bedoeling is om gesament- 
lik die skuldelas te dra en ook in 
Bellville die nodige voorsiening te 
maak van kerk en pastorie voordat 
apart beroep sal word. Die nodige 
standplaas in Bellville is reeds gekoop. 
Sodra nodig en moonlik sal die bou- 
werk daar ook aangepak word. Al die 
ander gemeentes wat van Kaapstad af- 
gestig is. het reeds hulle eie kerkge- 
boue en pastorië. Ons vertrou dat dit 
in die nie te verre toekoms ook in 
Bellville sai kan gebeur. 


Die gemeente van Kaapstad en om- 
gewing is dankbaar teenoor die Heer 
van die kerk vir sy genade wat ook 
vir ons genoeg was. 





Mev. M. A. Dreyer sluit die deure van 
die ruwe kerk oop. 


Ervare Moeders word 
geroep 


Dit is `n erkende feit dat ons moe- 
ders oor die iare tydens die opvoeding 
wat hulle aan hulle kinders gee, er- 
varing opdoen van opvoeding wat van 
onskatbare waarde is. Ervare moeders 
beskik dus oor `n magdom van waarde- 
volle kennis oor opvoeding. Dit is 
kennis wat nie verlore mag gaan nie, 
aangesien minder ervare moeders 
daarby kan baat! Nou sal dit besonder 
waardeer word indien moeders tussen 
die ouderdomme van 45 jaar en 6) 
jaar regstreeks aan ondergetekende 
sal skryf. Ek sal naamlik graag wil 
verneem van die raad wat hulle aan 
minder ervare moeders sou wou gee 
aangaande die opvoeding van hulle 
kinders. Briewe van moeders wat 
geen opleiding in die Opvoedkunde 
of Sielkunde gehad het nie, word ver- 
lang. 

Die name van die briefskryfsters 
Sal nie bekend gemaak word nie. Hier- 
die raad van ervare moeders word 
benodig met die oog op `n doktorale 
proefskrif oor moederlike opvoeding. 

Dankie vir u samewerking. 

Die uwe, 

(mev.) F. Barnard, 

p/a Prof. W. A. Landman, 

Fakulteit Opvoedkunde, 

Universiteit van Pretoria, 

Hillcrest, 


PRETORIA, 

Geen rustelose 
nagte meer nie 


Etlike jare lank het mnr. J. E. 
Hewkins probeer om die strem- 
minge van bejaring, wat sy werk 
en sosiale lewe ernstig benadeel 
het, teen te werk. Hy het begin 
dink dat hy nooit weer Soos 
vroeër sou voel nie. 

Maar die afgelope maande het 
hy nuwe lewenslus gekry. Hy ly 
nie meer aan rustelose, slapelose 
nagte, vreemde pyne, prikkel- 
baarheid en frustrasie nie. En 
selfs `n rugpyn wat hom baie jare 
lank las gegee het, het nou 
verdwyn. 

Die rede vir hierdie merkwaar- 
dige verandering? 

Mnr. Hewkins sê: ,,Ek gebruik 
Salusa 45 nou 15 maande lank 
en die verbetering in my fisiese 
en geestelike toestand laat niks 
te wense oor nie. Ek is 61 jaar 
oud en ek voel bloedjonk !”* 


LEWENSLUS VIR DIE MIDDELJARE 


NEW VIGOUR FOR THE MATURE YEARS 





By alle apteke verkrygbaar 
*0) tablette R2,35. 90 tablette R5,95 


7V02/a 





Nog Besware teen die steun van geweld deur die Wereldraad van Kerke 


In ons uitgawe van April 1973 het 
ons 'n vergelyking getref tussen die 
Politieke Messianisme” en die Weé- 
reldraad van Kerke en die ,,heilige 
oorlog” van die Mohammedanisme. 
Ons het gewys op die ,merkwaardige” 
ooreenkoms tussen die twee wat albei 
geweld en moord goedkeur om hulle 
doeleindes te bereik. 


Nou het ons weer `n vergelyking 
teengekom wat ook wys in watter on- 
Bybelse geselskap die Wêreldraad van 
Kerke hom bevind. Ds. G. J. H. Gij- 
mink wys in sy gemeenteblaadjie 
,Gemeente Opbou” daarop. Hy toon 
aan hoe die een konferensie van die 
Wêreldraad na die ander in die rig- 
ting van rewolusionêre geweld voort- 
geskrei het. Hy skrywe: 


,Op die kerkekonferensie van 
Uppsala in 1968 is t.a.v. rassediskrimi- 
nasie gesê: In die hedendaagse si- 
tuasie van die derde wêreld is rewo- 
lusies absoluut noodsaaklik. Christene 
mag hulself daar nie aan onttrek nie. 


In Kantelberg in 1969 het `n be- 
stuur van dié ekumeniese raad gestel, 
dat kerklike steun aan rewolusionêres 
gegee mag word. 


In Arnoldsheim 1970 is negentien 
organisasies uitgesoek, wat steun van 
die Wêreldraad sou kry, onder andere 
die deur die Sovjet-Sjina bewapende 
en Sovjet-Kuba afgerigte Frelimo's in 
Mosambiek. 


In Addis Abeba in 1971 het die Sen- 
trale Komitee van die Wêreldraad be- 
sluit dat die kerke steeds vir die be- 
vryding van verdruktes moet opkom 
en die gebruik van geweld nie moet 
veroordeel nie.” 


Hierop gee hy dan op versoek sy 
Bybels-Reformatoriese antwoord, waar- 
van ons net 'n paar raak gesegdes 
oorneem. Hier volg hulle: 


“In die reël kom na rewolusie `n 
nuwe klas aan die bewind, wat dik- 
wels nog harder en onregverdiger as 
die oue is. 'n Rewolusie, wat nie met 
die gebooie van God rekening hou 
nie, is uit die duiwel. Die heil van 
die mens kom nie uit politieke aksie, 
maar uit bekering tot God in geloof 
in Jesus Christus. 


As ons dit vergeet verval ons in die 
oormoed van selfverlossing.” 


Die Wêreldraad van Kerke word 
steeds meer en meer die eweknie van 
die V.V.O. Die een vul die ander aan. 
Saam word hulle twee magsorganisa- 
sies, wat die lakens orals wil uitdeel, 
Maar as die Wêreldraad so voortgaan 

is die vraag dan nie geregverdig of 


om te beweeg in die rigting van die 


die Wêreldraad nie besig is ontroue kerk in Openbaring nie. 











...aSu eers by Santam bank. 

Ons sit genot in geld. Help u koop 
wat die hart begeer. 

En as u by ons spaar, kan u om die 
wêreld vaar. 


Santam Bank 


(GEREGISTREERDE ALGEMENE BANK) 
Om ons te ken is om van ons te hou. 


sT Beef MA/ 


DIE 


||] Vervolg van vorige uitgawe 


1. VERGEETAGTIGHEID 


Ons lees in Psalm 103:2 ,,Loof die 
Here, o my siel, en vergeet geeneen 
van sy weldade nie .. .” Dit tref ons 
dat die psalm `n vergelyking tref 
tussen Loof en Vergeet. Ons sou lie- 
wer sê die teenoorgestelde van loof 
is om te vloek, en van vergeet is om 
te onthou. 





DS. D. J. C. VAN WYK 





Wat en hoe vergee! `n mens? Jy 
vergeet groot en belangrike datums 
of gebeurtenisse. In die sin en bete- 
kenis dat dit vir jou ontgaan. Of jy 
vergeet iets wat baie lank gelede 
plaasgevind het. Maar daar is ook 'n 
ander betekenis van vergeet. Daardie 
skildery wat in jou voorvertrek hang, 
en waaraan jy so gewoond geraak het 
dat jy dit nooit meer raaksien nie! 
Nooit meer daarna kyk nie. Die skoon- 
heid en kuns daarvan nie meer waar- 
deer nie. Met ander woorde iets wat 
deur gewoonte so alledaags geword 
het dat jy totaal daarby verby leef. 
So kan `n mens iets ook vergeet! 


Dis in hierdie betekenis wat Psalm 
103 die woord gebruik. Dis aan hier- 
die gewoond word van die weldade 
van God, so dat ons dit nie meer sien 
en waardeer nie. so dat ons daarby 
verby leef, dat die psalmdigter waar- 
sku. Daarteenoor roen Hy die mens 
op om God en sy weldade te gedenk. 
Hom daarvoor te loof en te dank en 
te prys. 


Die huwelik is een van die groot 
weldade van God aan die mens. Dat 
God aan die mens in eensaamheid 
gedink het, en toe vir hom die vrou 
geskape, en die huwelik daar gestel 
het. Net hierdie dink aan die mens 
in nood en ellende en eesaamheid, 
noem die Bybel `n onuitspreeklike wel- 
daad van God. So lees ons dat God 
aan Ragel gedink het in haar kinder- 
loosheid. God dink aan ons. dan kom 
daar `n einde aan ons nood! God dink 
aan ons. Hy vergeet ons nie! 


So wil God dat die huwelik 'n bron 
van lofprysing van sy Naam sal word. 
Dat hierdie ander mens in my lewe 
my altyd aan God se weldade sal her- 
inner, en my daartoe sal lei om sy 
Naam te loof en te prys. 


Die teenoorgestelde kan ook gebeur 
en gebeur daagliks in die lewe van 
mense. Hulle word so gewoond aan 
mekaar dat hulle mekaar vergeet, God 
se weldaad vergeet, en so die lof van 


God laat verstom. Ons soek en vind 
baie groot en gruwelike oorsake vir 
ons hoë egskeidingsyfer. Heel dikwels 
begin dit nie by sulke groot dinge nie. 
Dit begin daar waar twee saam woon, 
saam eet, saam slaap, en tog by me- 
kaar verby leef, van mekaar vergeet 
het, die ander een nie meer sien en 
waardeer as teken van God se welda- 
de nie. 


8. EGBREUK 


Gewoonlik verstaan ons onder eg- 
breuk daardie punt waarop twee men- 
se van mekaar skei. As ons egter die 
Bybel hieroor reg lees, soos die Hei- 
delbergse Kategismus dit onder ande- 
re vir ons uitlê, kom ons tot `n nader 
gevolgtrekking. Vraag en antwoord 
108 ui. ,,Wat leer die sewende gebod 
ons?” ,,Dat alle onkuisheid deur God 
vervloek is, en dat ons daarom .. 
kuis en ingetoë moet leef, sowel in 
die heilige staat van die huwelik as 
daar buite.” En vraag en antwoord 
109. ,,Verbied God in hierdie gebod 
nie meer nie as egbreuk en dergelike 
skandelikhede?” ,,Omdat ons liggaam 
en siel `n tempel is van die Heilige 
Gees, wil God da! ons beide suiwer 
en heilig sal bewaar, daarom verbied 
Hy alle onkuise dade, gebare, woorde, 
gedagtes, luste, en wat die mens daar- 
toe kan verlei.” 


Wat van die hele wet van God geld, 
geld 6ok van die sewende gebod. Die 
wet wil positief verstaan, aanvaar en 
uitgeleef word. Die Fariseërs het die 
wet negatief verstaan. Raak nie, smaak 
nie en roer nie aan nie. Christus het 
dit egter anders uitgelê. Wie `n vrou 
aansien om haar te begeer het reeds 
in sy hart owerspel gepleeg. So het 
Hy geleer. En Paulus sê die liefde is 
die vervulling van die wet. Christus 
se uitleg van die 7de gebod was vir 
die Fariseërs skokkend. Dit het hulle 
almal onder die oordeel geplaas. Daar- 
om stuur die Here die vrou wat hulle 
na Hom bring, en wat op owerspel 
betrap was in vrede weg en veroor- 
deel haar nie. 


Hierdie uitleg van die 7de gebod on- 
derskryf die Heidelbergse Kategismus. 
Alle onkuisheid is deur God vervloek. 
Egbreuk word nie net gepleeg waar 
twee mense skei nie. Elke onkuise 
daad, gebaar, woord, gedagte geld 
voor God as egbreuk. So leer die By- 
bel ons om die sonde in sy diepste 
te peil. Dis gewoonlik baie ernstiger 
as wat ons dink en as wat die Wari 
seërs gedink het. Twee mense kan dus 


HUWELIK 


hul lewe lank bymekaar bly, en voor 
God kan hul huwelik `n totale mis- 
lukking wees. Dit help nie om maar 
,net ter wille van die kinders by me- 
kaar te bly nie.” Is ons huwelik tot 
eer van God? Bied ons huwelik `n 
vérgesig op die hemel? Die gesin is 
die bron van alle lewe. Dit weet die 
duiwel ook! Daarom dat hy in huwelik 
en gesin meer as elders die skeppings- 
werk van God wil ontwrig. 

Elke huwelik wat nie die beeld van 
Christus en sy gemeente vertoon nie, 
en waar die liefde en geloof nie heers 
nie maar rusie en twis, daar word 
die gebede verhinder, daar geld dit 
voor God as egbreuk. Daar is meer 
gesinne en lewes waarin ontug heers 
as wat ons kan dink! 

Hierdie gebod sou ons moedeloos 
maak, as daar nie aan voorafgegaan 
het. Ek is die Here jou God wat jou 
uit Egipteland, uit die slawehuis uit- 
gelei hel” nie. Want wie van ons is 
nie skuldig aan die oortreding van 
hierdie gebod nie? In Christus 1ê God 
egter beslag op ons hart. Hy heilig 
ons. Deur sy heerlike verlossing wil 
Hy van ons besmeerde lewe en lig- 
gaam 'n *#empel maak van die Heilige 
Gees. Ons kan waarlik slegs van sy 
genade leef. Ook in die huwelik. 

Slot. 

VROUERUBRIEK...... 


14. SOPHIA VAN DER BYL, EGGE- 
NOTE VAN DS. LAMBERTUS 
SLICHER. 


Toe die 24-jarige Sophia van der 
Byl op 20 Junie 1723 in Stellenbosche 
gemeente met die 44-jarige ds. Lam- 
bertus Slicher van Kaapstad in die 
huwelik bevestig is, het sy nie alleen 
die vrou geword van `n Hervormde 
predikant wat in Nederland en aan 
die Kaap in die bediening gestaan 
het nie, maar het sy ook die vrou 
geword van iemand wat vanaf 1714 
nie net as Rektor van die Latynse 
Skool in Kaapstad bekendheid ver- 
werf he! nie, maar wat ook beskou 
kan word as die eerste ,,Superinten- 
dent van Onderwys” in Kaapland. Op 
sy beurt het ds. Slicher in een van 
die mees vooraanstaande ou Kaapse 
families ingetrou. Deur die geboorte 
van `n dogter, Anna Sophia, wat op 
11 Junie 1724 gedoop is, word ds. 
Slicher as een van die stamvaders 
van die ou Suid-Afrikaanse families 
beskou en het sy naam, Saam met 
die van sy vrou, `n plek gekry in 
die bekende .,Geslagsregister van Ou 
Kaapse Families” van C. C. de Villiers 
bygewerk deur dr. C. Pama. 


H. M. REX 








1699 in Stellenbosch gedoop is, was 
'n kleindogter van die stamouers van 
die bekende Van der Bylfamilie van 
die Kaap. Die stamvader was Gerhard 
Pieterszoon van der Byl, wat onge- 
veer 1640 te Overschie, naby Rotter- 
dam, in Nederland gebore is. Onge- 
veer 1660 is hy in sy geboorteland 
met Sophia van den Tempel getroud. 
Aanvankilk het hy sonder sy vrou en 
sy enigste kind, Pieter, wat op 1 Jan- 
uarie 1661 te Overscie gedoop is, na 
die Kaap verhuis. Voor Maart 1668 
het hy by die Kaapse owerhede aan- 
soek gedoen dat sy vrou en kind ook 
na die Kaap mag kom. Van beroep was 
hy `n boer en wel op die plaas Vre- 
denburg, in die S'ellenbosche distrik, 
waar hy im 1698, en sy vrou enkele 
jare later op 18 Augustus 1701, oor- 
lede is. 

Die enigste seun van die stamouers, 
Pieter van der Byl, wat op 29 Augus- 
tus 1688 met Anna Sophia Bosch 
(1679-1701) in die huwelik bevestig is, 
het agtereenvolgens op Babylons To- 
ren, Drakenstein en op Vredenburg, 
Stellenbosch geboer. Hy is op 9 Okto- 
ber 1793, 'n naar maande na die troue 
van sy doster, Sophia, op Stellenbosch 
oorlede. 

Sophia van der Byl was die derde 
kind, uit 'n gesin van tien kinders, 
waarvan drie seuns en sewe dosters 


Hervormde Predikantsvroue in 


Suid-Afrika vanaf 1652 

Die Dorp Drakenstein 


Een van die oudste bestaande teken'ngs van die dorp Drakenstein (tans Paarl) 
wat in Oktober 1687 deur kommandeur S'mon van der Stel ter ere van Hendrik 
Adriaan van Reede gestig is. 


Mot estenn ng aan Die Nuusbode deur A. J. Béeseken, Nasou Beperk, Kaapstad. 


was. Sophia was nie die enigste van 
die sewe Van der Byl-dogters wat met 
`n Hervormde predikant getroud is 
nie. Die agste kind, was Rykje van 
der Byl, wat on 2a Mei 1708 gedoop 
is en op 19 Junie 1744 getroud is 
met ds. Arnoldus Mauritius Meiring, 
stamvader van die bekende Meiring- 
familie en voorvader van dokters, pre- 
dikante, argitekte, joernalisie, staats- 
amptenare, sakemanne en boere. 


Toe die heer Lambertus Slicher in 
1714 Rektor van die Latynse Skool 
in Kaapstad geword het en in die 
jare daarna `n belangrike plek in 
ons onderwysgeskiedenis verwerf het, 
het sy studiejare in Nederland en 
sy werk as predikant in Nederland 
hom op `n besondere wyse vir sy 
nuwe taak bekwaam. Hy is in 1679 
in Middelburg, Nederland, gebore en 
het vanaf September 1701 `n stu- 
dent in die teologie aan die Ryks- 
universiteit van Leiden geword. Se- 
dert 1706 was hy predikant te Lillo 
en Liefkenshoek, twee forte aan beide 
kante van die Schelde. Daar het hy 
egter soveel moeilikhede en teenkan- 
ting van die kommandeur van die 
militêre vesting ondervind, da! hy in 
1712 vir 'n tydlank uit sy gemeente 
gedros het. Op aanbeveling van die 
Klassis 'Tholen en Bergen op Zoom. 
aan wie hy sy saak voorgelê het, het 
hy na sy eerste gemeente terugge- 
keer, maar aangesien daar intussen 
vele animositeijten” teen hom ont 
staan het en hy dit onmoontlik ge- 

vind het om met sy predikantswerk 
voort te gaan, het hy in die begin 
van 1713 sy ontslag as predikant aan- 
gevra en dit verkry. Hierna het hy 
vir `n tydlank in Zuid-Beveland, in 
Zeeland. vertoef en af en toe vir 
verskillende predikante dienste waar- 
geneem. Dat sy dienste deur sy kol 
legas gewaardeer is, blyk baie duide- 
lik uit die getuigskrifte wat in Maart 
1714 deur verskillende predikante op 
Slicher se versoek uitgereik is. Die 
getuigskrifte maak melding van Sy 
besondere talente. Dit blyk dat hy 
met veel stigting en genoegdoening 
die evangelie verkondig het en dat 
hy deur sy ,,zonderlinge beguaamhe- 
den” vrugbare werk gedoen het. Sy 
bekwaamhede was egter nie net be- 
perk tot sodsdienstige sake en gron- 
dige kennis van die ,,Goddelijke 
waarheden” nie, maar ook het hy 
daarvan blyke gegee dat hy ,ook in 
die wetenschappen ervaren is .. . als 
daar zijn de wijsbegeerte, kennis van 
talen en oufheeden, zo der Latijnen 
en Grieken, als der Hebreën.” Uit 
hierdie getuigskrifte blyk baie duide- 
lik sy bekwaamheid en vorming vir 
die werksaamhede waartoe hy in 1714 
en daarna aan die Kaap geroepe sou 
word. 

Nadat hy nie daarin kon slaag om 
`n beroep na 'n ander Nederlandse 
Hervormde gemeente te kry nie en 
hy .,van alle levensmiddelen ontbloot 
zijnde”, het Lambertus Slicher be- 
sluit om hom in sy volslae armoede 


C] Na volgende bladsy 


na Oos-Indië te begewe en te pro- 
beer om daar 'n werkkring te kry 
tot uytbreydinge van Christus” Ko- 
ninkrijk.” Omdat hy geen geld vir sy 
seereis gehad he: nie, het hy as adel- 
bors, dit wil sê as `n aspirant se@- 
of marine-offisier, in diens van die 
Oos-Indiese Kompanjie getree en met 
die skip ,,t Vaderland Getrouw” na 
die Ooste vertrek. Dit was in baie op- 
sigte `n vernederende ervaring vir die 
35-jarige oud-predikant, maar om Sy 
doel te bereik om weer 'n keer as 
predikant in sy eie gemeente die 
evangelie te mag verkondig, was hy 
ook bereid om daardie weg te volg. 
To! sy teleurstelling het hy aan die 
Kaap verneem dat sy voorneme nie 
werklikheid kon word sonder die toe- 
stemming van die Kompanjie en die 
Klassis van Amsterdam nie. Hy was 
egter gelukkig dat die destydse IXaap- 
se Goewerneur, Maurits Pasdguos de 
Chavonnes, wat in 1710 na die Kaap 
as Offisier gegaan en in Maart 1714 
Goewerneur van die Kaap geword het, 
hom in Nederland leer ken het. So 
het dit gebeur dat Lambertus $Slicher 
in die loop van 1714, die jaar van sy 
aankoms aan die Kaap, me! Slicher 
se ,.ellendigen staat bewogen zijnde”, 
aangestel is ,om onder den naam van 
Rector, het opzigt over de Scholen te 
hebben.” Sodoende was rektor Slicher 
deur middel van die Latynse Skool 
wat deur hom opgerig is en ook in 
'n wyer verband, bestem om vir `n 
tydlank `n vername rol in die onder- 
wysaangeleenthede van Kaapstad en in 
die res van die volksplanting te speel. 
Dit ly ook geen twyfel dat die Latyn- 
se Skool van Slicher `n belangrike 
rol gespeel het in die totstandkoming 
van De Chavonnes se Onderwyswet 
van 1714. 


Aangesien die Latynse Skool in 
Kaapstad die enigste instelling van 
Sy soort aan die Kaap was, het kin- 
ders van die meer gegoede ingesete- 
nes van Kaapstad en moontlik ook 
van die buitedistrikte van Slicher se 
skool gebruik gemaak om hul kinders 
verder aan dié skool te laat studeer. 
Sodoende is die skool druk besoek en 
dit mag dan ook wees dat die rektor 
en skoleopsigter in daardie jare met 
die Van der Byl-kinders, waaronder sy 
aanstaande eggenote kennis gemaak 
het. 


As ,Rector der Schoole”, wat ook 
soms genoem is ,,Rector der Caabse 
Schoole” en ,,rector met opzigt over 
de scholen”, kan die heer Slicher be- 
skou word as `n soort van ,,Super- 
intendent van Onderwys” vir daardie 
tyd. Hy het vir jarelank `n besondere 
status geniet en as 'n man van aanm- 
sien en geleerdheid het hy groot in- 
vloed uitgeoefen. Dit is egter `n merk- 
waardige feit dat hy nie van Sy ou 


beroep, die predikantsamp, vir altyd 
wou afsien nie. Vir daardie rede het 
hy verlof gevra om weer te mag preek 
Ds. D'Ailly, tot wie Slicher sy versoek 
aanvanklik gerig het, was egter nie 
by magte om toestemming te gee nie. 
Daarom het Slicher hom tot die Klas- 
sis van Ams:erdam en die Politieke 
Raad gewend met die versoek dat dié 
twee liggame toestemming by die 
Kompanjie moet probeer verkry dat 
hy in Kaapstad as tweede predikant 
mag optree of as predikant na die 
Ooste mag gaan. Hy was blykbaar op 
daardie stadium gewillig en bereid 
om die rektorskap van sy gewilde 
skool te laat vaar en daarbenewens 
ook sy s.atus en invloedryke posisie 
in die Kaapse samelewing prys te 
gee. Die verklaring vir sy handelswy- 
se moet daarin gesoek word dat hy 
hom nog steeds aangetrokke gevoel 
het tot die vervulling van sy lewens- 
roeping waartoe hy hom in die 
eerste plek deeglik bekwaam het. 
Die Politieke Raad het Slicher se ver- 
soek vir gunstige oorweging by die 
Here Xvl1 aanbeveel, gesteun deur 'n 
getuigskrif van Ds. D'Ailly, en dit 
het die heer Slicher groot vreugde 
verskaf toe hy toestemming gekry 
het om by sekere geleenthede die 
preekstoel te mag beklim. Die VvoOOoI- 
reg, tot groot genoë van 'n groot me- 
nigte, het hom vir die eerste keer in 
die Groote Kerk in Kaapstad op 15 
Julie 1721 te beurt geval. Intussen 
het hy met sy werk as rektor van 
die Latynse Skool voortgegaan. Maan- 
deliks het hy ook, benewens 'n ge- 
deelte van die skoolgelde, `n bedrag 
van 20 gulden van die Kaapse ower- 
heid ontvang. 

As gevolg van gunstige berigte 
oor sy gedrag en bekwaamheid het die 
Here XVII die Politieke Raad gelas 
om Slicher, op eie versoek, 6f as ge- 
wone predikant met gewone trakte- 
ment aan te stel, 6f om hom as SO- 
danig na Batavië te laat gaan. Ver- 
volgens is in Februarie 1723 besluit 
om hom as tweede predikant van die 
Kaapse gemeente aan te stel. In Maart 
1723 is hy deur ds. Johannes D'Ailly 
na `n .,deftige leerreden” bevestig. 
In Junie van dieselfde iaar is hy toe- 
gelaat om die huis van die sieke- 
trooster Jan Mahieu te mag bewoon. 
Die toewysing van `n woonhuis, wat 
dus as pastorie gebruik sou word, het 
geskied in dieselfde tyd toe hy op 20 
Junie 1723 met Sophia van der Byl 
in die huwelik getree het. Alhoewel 
hy vanaf 1714 in `n geleentheid ver- 
keer het om sy smartelike ervarings 
in Nederland te bowe te kom en `n 
man van aansien en invloed in die 
Kaapse samelewing te word, het sy 
herwonne predikantstatus en sy huwe- 
lik met `n dame uit een van die mees 
vooranstaande Kaapse families `n nu- 
we en ryke inhoud aan sy lewe ge- 


gee en sodoende het sy gebroke siel 
'n nuwe verwagting tegemoet gegaan. 


Nadat ds. Slicher op `n pligsgetroue 
en deeglike wyse vir twee jaar pre- 
dikant in Kaapstad was, is hy op 12 
Junie 1725, na die dood van ds. Petrus 
van Aken, deur die Politieke Raad 
as predikant van Drakenstein aange- 
stel. Op 15 Julie het hy sy werk as 
predikant in daardie pla:telandse ge- 
meente aanvaar. Die semeente was 
baie uitgestrek en sy werk het nog veel- 
eisender geword toe hy vanaf 1726 ook 
die Stellenbosche gemeente, waar Sy 
eggenote gebore is en opgegroei het, 
moes bedien en tenminste eenkeer el- 
ke maand daarheen moes gaan. Hy 
moes van toe af tot diep in die binne- 
land huisbesoek doen. Hy het nie `n 
sterk gestel gehad nie en op die lang 
duur het sy gesondheid agteruitgo- 
gaan. Vanaf 1728 was hy verplig om 
sy preekdiens sittende waar te neem 
nadat 'n bankie in die preekstoel 
aangebring is, aangesien ,,het lange 
staan gedurende den predikdienst hem 
€enigzints incommodeerde.” Op 25 De- 
sember 1729 het die Kerkraad in `n 
brief aan die Klassis van Amsterdam 
gekla dat die waarneming van die 
werk in die Stellenbosche gemeente 
'n ,zeer groote last” vir hom was. 
Stellenbosch, wat ruim Ses uur van 
sy pastorie op Drakenstein geleë was, 
het meegebring dat hy genoodsaak 
was om oor die berge, deur dale en 
oor moeilike en onbegaanbare paaie 
daarheen te reis. Veral in die winter 
en in réentye het dit groot ongemak 
vir ds. Slicher tot gevolg gehad. Die 
Kerkraad het bygevolg dringende ver- 
toë tot die Klassis van Amsterdam 
gerig om 'n vaste predikant na Stel- 
lenbosch te stuur, maar voordat dit 
kon gebeur is ds. Slicher in Junie 
1780 na `n kort siekbed oorlede. $So- 
doende is die loopbaan beëindig van 
'n geleerde met `n uitmuntende ken- 
nis van die Ou Tale, wat nie alleen 
as opvoedkundige `n besondere bydrae 
tot die opvoeding en onderwys van die 
Kaap gelewer het nie, maar wa: ook 
as `n toegewyde en pligsgetroue Her- 
vormde predikant in Nederland en in 
die Kaapse samelewing die verdere 
grondslae van die Kaapse Kerk help 
lê het. 'n Eeu later sou `n ander be- 
kwame Nederlander, dr. A. N. E. 
Changuion, die werk van rektor Sli- 
cher verder voortsit. 





As u soms aan die prediking niks 
het nie en voel asof tot u nie gespreek 
is nie, kan dit ook aan u as hoorder 
lê! Die hoorders” in Nasaret het ook 
nie self aangespreek gevoel deur die 
woord van Jesus nie, hoewel dit vir 
hulle bedoel was (Markus 6:1-6). 


N H schroten: 

JEUGRUBRIEK...... 
SALIG IS 


Matt. 5:9. 

Dit sou `n misverstand wees om te 
dink dat Jesus Christus die eerste 
Persoon was wat van mense as ,,kin- 
ders van God” gepraat het. Die ge- 
dagte dat sekere mense die voorreg 
geniet om die kind van `n godheid te 
wees, was bekend in die ou heiden- 
wêreld, lank voor die geboorte van 
die Here Jesus. Sedert die tyd van 
Alexander die Grote (356-323vC) tot 
die tyd van die laat-Romeinse kei- 
sers, is gesê dat die wêreldheersers 
Seuns van God” is. Reeds by die Ba- 
biloniërs, Grieke en Romeine was daar 
die verwagting dat daar eendag werk- 
lik vrede sou wees. Die regeerder, die 
seun van God, is beskou as die vrede- 
stigter; deur sy magsuitoefening sal 
hy die vrederyk bring. Daardie vrede- 
brengers sou dus die vrede bring 
m.b.v. die swaard. Jesus het iets an- 
ders in gedagte. 





In die ,,Wysheid van Salomo” 2:16, 
18 (`n geskrif wat in die eerste eeu 
voor Christus in Alexandrië ontstaan 
het, maar wat baie oorleweringe uit 
Palestina bevat), is daar sprake van `n 
groep vromes wat elkeen afsonderlik 
,Seun van God heet.” Ook elders, bv. 
in ,,Sirag” (`n voor-christelike apo- 
kriewe geskrif — 23:1, 4) word die 
erenaam ,.Seun van God” nie net vir 
die ganse volk Israel gebruik nie, 
maar vir indiwiduele gelowiges — 
Dus véor die openbare optrede van 
die Here Jesus Christus. Jesus ver- 
onderstel dus seker in Matt. 5:9; 5:16, 
45 en 48 dat die Jode sal verstaan 
waarvan Hy praat as Hy sekere men- 
se ,.kinders van God” noem. 

Volgens hierdie vers is kinders van 
God” baie gelukkig, hulle is ,,salig”. 
Die Bybel beskou dit as `n buitenge- 
wone eer wat 'n mens te beurt val 
as hy kind (seun) van God genoem 
word. (Ook engele word soms so ge- 
noem: Gen. 6:12; Deut. 32:43; Ps 29:1; 
89:4: Job 1:6). 

Volgens die Bybelse spraakgebruik 
word 'n naam gewoonlik gegee om 
iets te sê van die afkoms of geaardheid 
of taak van die een wat die naam 
kry (vgl. Moses, Ex. 2:10; Jesus, Matt. 
1:24)! 

As ménse dan ,,kinders van God” 
genoem word sê dit iets van hulle 
verhouding tot God, én iets van hulle 
geaardheid. 

Elders in die Nuwe Testament word 
ander aspekte genoem van `n kind van 
God: Volgens Luk. 6:35 moet die hoor- 
ders van Jesus hulle vyande liefhé 


DIÉ VREDEMAKERS 


en goed doen en leen sonder om iets 
terug te verwag, en ,,julle loon sal 
groot wees; en julle sal kinders van 
die Allerhoogste wees; want hy self 
is goedertieren oor die ondankbares 
en slegtes.” 

In Luk. 20:36 waar Jesus besig 
is om die vraag van die Sadduseërs 
oor die opstanding van die dooies te 
beantwoord, lees ons dat hulle wat 
waardig geag word om die opstanding 
uit die dode te verkry, nie ,,meer 
sterwe nie, want hulle is soos die 
engele en is kinders van God, omdat 
hulle kinders van die opstanding is.” 
Johannes verbly hom op sy beurt oor 
die liefde van die Vader, waardeur 
ons kinders van God genoem kan 
word. 1 Joh! ai; vel. Joh. 3:86. 

Die apostel Paulus het geen twyfel 
oor die feit dat hy en die ander 
Christene vrede by God hei deur die 
geloof in Jesus Christus nie (Rom. 
5:1), hy glo dat hy en sy mede-gemeen- 
telede die Gees van God, die Gees 
van Christus, dus die Heilige Gees 
ontvang het; hulle is reeds kinders 
van God (vgl. Rom. 8:15-17). Tog ver- 
wag hy dat die feit van hulle Gods- 
kindskap in al sy konsekwensies eers 
hierna aan die lig sal kom (Rom. 
8:23V.). 

Hierdie aksent op die toekémstige 
situasie waarvan die gelowige reeds 
in hiérdie lewe seker kan wees, is 
in ooreenstemming met hierdie salig- 
spreking: Salig is die vredemakers, 
want hulle sal kinders van God ge- 
noem word. Dan, by die wederkoms, 
sal God sê wie sy kinders is (vgl. 
Matt. 25:31 en 34; Wysheid van Sa- 
lomo 5:5; Luk 6:85; 20:36; Openb. 
21270 

In hiérdie lewe voor daardie tyd, 
kan daar by ons nog misverstand 
bestaan oor wie werklik kind van God 
is, maar dan sal alle onsekerheid ver- 
dwyn. 

Volgens hierdie saligspreking is die 
vredemakers so gelukkig dat hulle 
kinders van God genoem sal word. 


Met vredemakers word nie net men- 
se bedoel wat geduldig verdra en 
tot vrede bereid is nie; dit gaan veel 
eerder om mense wat, ongeag leed 
wat dit vir hulle self mag meebring, 
tussen twee vegtende mense of groe- 
pe instap met die doel om vrede te 
bewerkstellig. 

God is die God van vrede (Rom. 
15:83; 16:20). Volgens die A#ronitiese 
seën sal die HERE lsrael seën en 
behoed; Hy sal sy aangesig oor hulle 
laat skyn en hulle genadig wees; Hy 
sal sy aangesig oor hulle verhef en 
aan hulle sy vrede geen (Num. 6:24 

to: 26). Die beloofde Messias is ,die 
Vredevors” (vgl. die Messiaans-gein- 
terpreteerde Jes. 52:7). Jesus Chris- 
tus het vir ons vrede by God verwerf. 
Deur sy werk sal God aan al sy kin- 
ders uit die geledere van die mense, 
sy vrede gee: Hulle sal heeltemal ge- 
sond wees, ,.heel” wees. Die ,,nor- 
male” verhouding tussen hulle en die 
ander mense en tussen hulle en God, 
sal dan bestaan. 


Wie `n vredemaker is, weerspieël 
in sy gesindheid en optrede iets van 
wat God doen en sal doen. Sulke 
mense is ,,kinders van God.” 


Natuurlik is daar nie sprake van 
vredemaak met die sonde of met die 
duiwel nie! (vgl Jak. 4:4). 

Alle .swaarddraers” is nie ipso fac- 
to deel van hierdie salige vredema- 
kers nie, en die salige vredemakers 
is nie beperk tot die aansienlike van 
die samelewing nie. Die mense tot 
wie hierdie saligsprekinge oorspronk- 
lik gerig was, was bv. hoogswaar- 
skynlik hoofsaaklik arm en onaan- 
sienlike Galueërs. 





SKRYWE OOR 
VERMENGING 


Geagte Redakteur, 


Die besluit van u Sinode teen alle vorms 
van vermenging is die groot Hervormer waar- 
dig: ,,Hier staan ek, ek kan nie anders nie.” 
Want dit gaan weer teen net sulke Hoë Rade. 


Ons bid dat hiermee weer 'n Hervorming 
onder ons mense sal begin. En ons vastrap- 
plek wora aangewys deur daardie groot woord 
wat daar op u Sinode gesê is, nl. dat die 
Skrif sy beslissings mie aan dialoog onder- 
werp nie. Nee, want die Apostel Petrus, 
Luther of Paul Kruger ,,kon nie anders 
nie.” En met die geestelike en stoflike er- 
we van ons vaders kan dit ook net nie an- 
ders nie. 


Groete en agting van 'n ou Dopper wat 
weer moed geskep het. 


D. J. F. v.d. Walt. 





AANDAG 
PROSTAATKLIERLYERS 


'n Nuwe geneesmiddel vir die 

prostaatklier vinnige verligting en 

langdurig ook vir alle nier en 

blaas kwale en ook vir aambeie. 

Slegs R3.35 k.m.b. geen k.b.a. be- 
stellings. 

TJEK MET KOMMISSIE 10c. 
Regstreeks van Mev. R. Muller 
Pk. Krugerspos, 
Lydenburg. 


EUROPA VANDAG 


Hiermee `n paar indrukke van `n 
reis per trein deur Europa. 

In Portugal en Spanje is die mense 
arm maar gedissiplineerd. Almal is 
besig en die leeglêers wat ons daar 
gesien het was uitlanders. 'n Mens 

kry egler die indruk dat daar nog 
norme vir die gedrag van die indi- 
widu geldig is. Die Spanjaard veral 
is baie trots dat hy `n Spanjaard is 


vlug met geldige paspoorte van die 
land waarheen hulle nou vlug. 

So het Holland baie burgers uit 
Suriname en Engeland uit Afrika wat 
Bantoe en Asiaat insluit. Die soge- 
naamde burgers trek dan `n bestaans- 
toelae van die staat omdat hulle werk- 
loses is terwyl die werk gedoen word 
deur gaste-arbeiders hoofsaaklik uit 
Spanje, Griekeland en Turkye. Die 
Duitsers doen geen hande-arbeid meer 
in die stede nie — daarvoor is die 
werk te laag en die gaste-arbeiders 
moet dan die werk van afval verwyde- 





So maak sy 


en net Spaans kan praat. Met anders- 
taliges gebruik hy maar sy hande. 

In Italië is die Italianers ook besig 
met ander woorde, die mense werk 
nog maar hier is die boemelaar be- 
volking in groter getalle teenwoordig. 
So het ons op die spaanse trappe in 
Rome 'n jong dame van Australië tee- 
gekom. Sy sê sy he! twee maande te- 
vore met haar ouers saam daarheen 
gekom. Nou verkoop sy snuisterye wat 
op 'n lap uitgestal word op een van 
die trappe. Op `n vraag of sy dit self 
maak sê sy ,nee', dit word gemaak 
deur haar ,,partner.” Waarin hy haar 
,partner” is het sy nie gesê nie. 

In die drie lande is gesag nog blyk- 
baar die besitting van meeste inwo- 
ners. 

Die prentjie is egter anders in die 
werklike Westerse lande, veral die lan- 
de wat die beste sosiale dienste aan sy 
burgers verskaf. Die ergste is dit in 
die lande wat vroeër kolonies gehad 
het en waarvandaan die mense nou 


haar lewe. 


ring ensovoorts doen. 

Die tydskrifwinkels in die Westerse 
lande se hooftema is seks en nog- 
maals seks. Daar word films dwars- 
deur die dag aangebied hoofsaaklik 
as advertensiemiddel vir die verkoop 
van hulle blou films. 

As `n mens so na die ,goed” kyk 
wat te koop aangebied word voel 
mens dankbaar dat daar by ons nog 
gepoog word om te keer. 

Die jeug van Europa het `n groot 
probleem. Hulle is die skyf van ge- 
wetenlose mense wat van die seks- 
drang `n kommersiële middel gemaak 
het en die eerste fase is vir die ver- 
leiding na die gebruik van verdo- 
wingsmiddel wat vir die verskaffers 
nog meer winsgewend is, 

Wat ek wil beklemtoon is dat die 
mens se aftakeling verskyn sodra die 
gesag verdwyn. Wat staan ons te 
doen om die gesag en innerlike dissi- 
pline weer `n waardevolle besitting te 
maak? 

SONDAG 2 SEPTEMBER 
ESTER TREE IN VER HAAR VOLK 
EN WERK VERLOSSING 


Ester 6-8 


Die Joodse volk het na baie jare 
toes.eriming gekry 072 na hulle land 
terug te keer. Baie Jode, onder wie 
Ester en haar pleegvader Mordegai, 
het ezter in die vreemde gebly en aan 
die hof van die Persiese koninz Ahas- 
vér9s (Xerxes T) in die stad Susan `n 
merkwaardige rol gespeel. 

Mordegai het op `n keer 'n same- 
swering teen die koning ontdek en dit 
is in die koning se kronieke (gedenk- 
skrifte waarin die belangrikste ge- 
beurtenisse tydens die koning se re- 
gering aangeieken is) aangeieken. `n 
Sekere Haman is intussen (tot die 
hoosste pos; verhef en almal r29es 
voor hom buig. Mordegai het geweier 
om te buig waarop Haman so kwaad 
was dat hy `n galg laat bou het om 
Mordegai daaraan on te hang en 00k 
`n bevel van die koning verkry het 
dat al die Jode op `n sekere dag dood- 
gemaak sou word. 

Ester het hiervan gehoor en na die 
koning gegaan. Nadat sy genade in Sy 
oë gevind het, he: sy hom en Haman 
uitgenooi na 'n maaltyd wat sy Vir 
hulle berei het. Daar het sy hulle uit 
genooi om die volgende dag weer na 
haar maaltyd te kom, dan sou sy haar 
versoek aan die koning rig. 

Daardie nag kon die koning nie 
slaap nie en hy het gevra dat vir 
hom uit die kronieke voorgelees word. 
Daar het by ontdek dat Mêérdegai, wa: 
die sameswering teen hom ontdek 
het, nooit daarvoor beloon is nie. Die 
volgende mêre vroeg kom Haman om 
van die koning soedkeuring te kry 
dat Mordegai aan die galg opgehans 
sou word. En die koning het hom laat 
inkom en vir hom gevra: ,Wat moet 
gedoen word met die man aan wie 
die koning eer wil bewys?” Haman, 
onder die vermoede dat die konings 
hom ingedagte het, antwoord toe aan 
die koning dat so `n man met konink- 
like eer beklee moes word. Hierop was 
die koning se antwoord dat so aan 
Mêérdegai gedoen moes word. Die trot- 
se en selfvoldane Haman moet nou 
vir die veragte Jood wat in die poort 
gesit het, self die koninklike kleed 
aantrek en hom on die.perd van die 
koning oor die stadsplein laat ry ter- 
wyl hy moes uitroep: ..So word ge- 
doen met die man aan wie die ko- 
ning eer wil bewys.” 

Duidelik hoor ons hier die Woord 
van die Here Christus klink: ,,Wie 


vir die Kategese 


homself verhoog sal verneder word, 
en wie homself verneder sal verhoog 
word.” Mordegai staan dan ook hier 
geteken as verteenwoordiger van Sy 
ganse volk, van die ganse volk van 
die Heie, van die gemeente van Jesus 
Christu; wat in hierdie lewe die lot 
van die Man van Smarte deel van Wie 
daar geskrywe staan: ,Hy was verag 
en ons het Hom nie geag nie.” Maar 
die nur ko wanneer Christus op die 
volke van die hemele sal verskyn 
wanneer sy armoedige gemeenie Vir 
ewig met koninklike eer en heerlik- 
heid beklee sal word. 


Die tweede aand van die maaltyd 
smeek Ester die koning om haar volk 
te spaar. Die koning was hierop so 
woedend voe hy verneem dat dit Ha- 
man was wat E3jter se volk wou uit- 
roei dat hy bevel gegee het dat Ha- 
man opgehang sou word aan die galg 
wat hy vir Mordegai gebou het. 

Daar is nos geregtigheid in hierdie 
wêreld. Hoe dikwels sien ons dit nie- 
Wie `n ander skaad, skaad homself, 
wie vir sy naaste `n galg bou, word 
self daaraan opgehang.” 

En dan sien ons met die geloofs- 
oog hoe Haman aan die galg hang, ge- 
broke, oorwonne. En dan weet ons: 
So is die magte van die duisternis 
deur Christus oorwin, van Sy wapen- 
rusting beroof en as oorwonne aan 
die wêreld ten toon gestel. Hierdie 
oorwinning is behaal deur die kruisi- 
9ing en opstanding van die Heer, dit 
word voortgesit deur die geskiedenis 
heen, en dit sal eens finaal voltooi 
word by die wederkoms van Christus. 


Na Ester se pleidooi het die koning 
die bevel teen haar volk herroep, 
Mordegai tot die hoogste posisie ver- 
hei en hom sy seëlring gegee en aan 
hom en Ester opgedra om te doen wat 
goed was in hulle oë. Hierna het 
Moérdesai `n bevel uitgevaardig dat 
die Jode hulle op die dag wat vir 
hulle uitroeiing bepaal was, moes ver- 
dedig. So het Ester die redding van 
haar volk bewerkstellig. Sy en MOêr- 
desai het dar ook bepaal dat die dag 
altyd feestelik gevier moes word. So 
het die Purimfees dan ook ontstaan. 


Dit was die edik van verlossing 
van Israel. En so het die edik van 
ewige verlossing uit die sondedood 
vanaf die kruis vir eens en vir altyd 
oor hierdie wêreld weerklink. En so 
het ons ganse lewe ook `n fees ge- 
word. `n blye fees van die verlostes 
om Christus ontwil, verlostes wat in 
vreugdevolle dankbaarheid lewe tot 
Sy eer. 

SONDAG 9 SEPTEMBER 
ESRA 


Esra 1-10. 


In die tyd waarin die gebeurtenis- 
se wat in die boek Esra beskrywe 
word, val, was die heilige land en die 
uiverkore volk deel van die groot 
Persiese wêreldryk waarvan (Cyrus 
(in die Bybel Kores genoem) die 
grondlegger was. In 539 het hy Babel 
ingeval en so het Sirië en Palestina 
ook onder sy mag gekom. 


Hierdie Kore; het die geestelike 
belange van sy onderdane ontsien en 
bevorder. So het hy dan ook in die 
jaar 538 aan die Joodse bannelinze 
in Babilon verlof gegee om na Jeru- 
salein terug te keer en die temnel te 
herbou. En die inwoners van DBabi- 
lon moes aan die trekkers kosbare 
geskenke gee wat hulle as offers kon 
bring by die bou van die tempel. 
Ook die voorwerpe wat Nebukadne- 
sar uit Jerusalem weggevoer het is 
aan die Jode uitgelewer en onder toe- 
sig van die skatmeester Mitredat is 
di: voor Sésbassar die voorsitter van 
die vergadering van die volk, afgetel. 

En so kon die volk na 70 jaar van 
ballingskap in die vreemde, met vreug- 
de en dankbaarheid terugkeer na 
hulle land en na hulle geliefde stad. 
Die zetal mense wat teruggetrek het 
was 42,360. En toe hulle gekom het 
by die verwoeste tempel in Jerusalem 
het almal na hulle vermoë bygedra 
vir die boufonds en ook om die reël- 
matige erediens te herstel. 


jin toe die sewende maand aange- 
kom het, het die volk soos een man 
in Jerusalem saamgekom. Onder lei- 
ding van Serubbabel en die hoëpries- 
ter Jesua he: hulle weer die aliaar 
van die Here opgebou. Hulle het dan 
ook die huttefees. ter gedagtenis aan 
die omswerwinge in die woestyn gevier, 
en weer het hulle brandoffers aan die 
Here begin bring. Hierna het hulle, 
weer onder leiding van Jesua en Se- 
rubbabel die groot taak onderneem 
om die tempel te herbou. En toe die 
fondament van die tempel gelê was 
het daar onuitspreeklike blydskap ge- 
heers, sommige het geween, ander het 
gejuig. 


Hierna het die inwoners van Sama- 
ria en omgewing (mense wat die Here 
God in kombinasie met die vreemde 
gode probeer dien het) ook wou deel- 
neem aan die tempelbou. Onder lei- 
ding van Serubbabel en Jesua het die 





[] Na volgende bladsy 


volk eseweier. Hierop het die Samari- 
tane alles in hulle vermoë gedoen om 
die bouwerk te verhinder. Hulle het 
selfs `n brief aan die Persiese koning 
Ahasveros geskryf en die Jode aange- 
kla as sou hulle besig wees om `n 
rebelse en slegte stad op te bou en 
ook geen belastings aan die koning 
sou betaal nie. Artasasta, die seun van 
Ahasveros, wat intussen koning ge- 
word het, het hierop bevel gegee dat 
die bouwerk gestaak moes word. 

In hierdie tyd het die profete Hag- 
gal en Sagaria begin profeteer en die 
Jode aangemoedig om voort te gaan 
met die bouwerk. Toe hulle weer be- 
gin bou het, het Tattenai, wat die 
goewerneur van die streek was van 
die Eufraat, weer `n brief aan die 
koning gerig, die koning se aandag 
daarop gevestig dat die bouwerk voort- 
gaan en gevra of dit waar was dat 
koning Kores vroeër `n bevel gegee 
het om die tempel te herbou. 

Koning Darius het hierop bevel ge- 
gee dat in die argiewe gesoek moet 
word. Daar is toe `n Skrifrol gevind, 
wat dit bevestig het dat Kores bevel 
gegee het dat die tempel herbou moes 
word, en ook dat die onkoste deur 
die staat vergoed sou word. Darius 
het toe beveel dat die besluit van Ko- 
res stiptelik uitgevoer moes word. 
Uiteindelik is die tempel dan voltooi 
en die volk het met vreugde en dank- 
baarheid die paasfees gevier. 

Na hierdie geburtenisse het ko- 
ning Artasasta Esra, `n skrifgeleerde 
wat die wet van Moses goed geken 
het, na Jerusalem gestuur om die 
diens van God heeltemal te gaan her- 
stel. Hy moes ook baie silwer en goud 
saamneem vir die gebruik in die tem- 
pel. Met `n groot aantal mense saam 
met hom, het hy dan na Jerusalem 
vertrek. En nadat hulle hulle by die 
rivier Ahawa in `n vastyd voor die 
Here verootmoedig het, het hulle in 
Jerusalem aangekom. En Esra het die 
geskenke van die koning oorhandig, 
die wet van die Here God weer aan 
die volk voorgehou en `n aantal her- 
vorminge teweeggebring. Toe dit on- 
der sy aandag gekom het dat van die 
lede van die volk met heidenvroue 
getrou het, het hy, op die grond van 
die wet van die Here, teen hulle opge- 
tree en die vreemde vroue wegge- 
stuur. 


In hierdie geskiedenis leer ons op- 
nuut die Here ken as God van sy volk. 
Ons leer Hom ook ken as `n God wat 
steeds sorg vir sy huis. Tog wil Hy 
ook steeds gebruik maak van mense 
om sy huis te bou. So klink die op- 
roep van die profeet Haggai dan ook 
dwarsdeur hierdie geskiedenis heen: 
,Is dit vir julle self wel tyd om in 
betimmerde huise te woon terwyl hier- 
die huis in puin lê?” En dan lewe 
die woorde van die Gesangedigter ook 
jn hierdie geskiedenis: ,,Hou Chris 


tus self sy kerk in stand, vergeefs die 
hel se woede...” 


SONDAG 16 SEPTEMBER 
NEHEMIA 
Nehemia 1-6 

Terwyl die volk wat uit die ge- 
vangeneskap teruggekeer het, onder 
inspirasie van Esra, die tempel van 
die Here herbou het, het hulle in 
die tyd van Esra ook `n poging aange- 
wend om die mure van Jerusalem op 
te bou. As gevolg van die teenwer- 
king van die volke in die omgewing 
het hierdie poging misluk. In die boek 
Nehemia word dan vir ons vertel hoe, 
deur die seën van God en die beleid 
van die staatsman Nehemia, dieselfde 
onderneming, ten spyte van voortge- 
sette teenwerking van die bure, met 
sukses afgehandel is. 

Nehemia was skinker aan die hof 
van die koning Artasasta in die vesting 
Susan. Op `n keer het sy broer Ha- 
nani uit Jerusalem by hom aangekom 
en aan hom vertel dat Palestina in 
'n treurige toestand was en dat Jeru- 
salem nog in puin gelê het. Nehemia 
was hieroor baie bedroef en hy het 
die aangesig van die Here gesoek in 
die gebied. Hy het bely dat die volk 
as gevolg van hulle sondes in ellende 
verkeer maar hy het gepleit op die 
genade van die Here en die beloftes 
van vergewing wat die Here altyd 
maar weer geskenk het. Hy het ge- 
smeek dat die Here sy gebed en die 
gebede van almal wat verlang het om 
die Here te vrees, sou verhoor en die 
hart van die koning gunstig te stem 
teenoor hulle. 

Toe koning Artasasta verneem het 
waarom Nehemia so bedroef was, het 
hy Hom aangestel as goewerneur in 
Jerusalem en ook aan hom verlof ge- 
gee om die stad te herbou. Nehemia 
vra dan ook van die koning 'n toe- 
stemmingsbrief om aan die goewer- 
neurs van die Eufraat te toon sodat 
hulle hom ongehinderd kan laat deur- 
trek, asook magtiging om hout uit die 
bosse van die koning te ontvang. 

Voorlopig het hy die doel van sy 
koms geheim gehou en drie dae na 
sy koms saam met `n paar vertroue- 
linge in die nag uitgegaan om die ver- 
woeste mure en poorte van die stad 
te besigtig. Hierna het Nehemia `n 
vergadering van Driesters en owerstes 
belê en nada! Nehemia hulle daartoe 
opgeroep het, het hulle geesdriftig 
besluit om die bouwerk aan te pak. 

Dit was egter gou duidelik dat dit 
voorwaar geen maklike taak sou wees 
nie. Eers het Sanballat die goewer- 
neur van Samaria, Nehemia net be- 
Spot, maar toe hy sien dat die werk 
vorder, het hy en die hoofde van die 
aangrensende provinsies, die werk met 
geweld probeer verongeluk. Hierop 
het Nehemia wagte uitgesit en die 
volk gewapen laat werk, 


Maar nie net van buite nie, maar 
ook van binne sou daar vir die volk 
moeilikhede opduik. Die armes onder 
die voik het naamlik begin kla dat 
hulle deur die rykes uitgebuit word 
en baie swaarkry. As gevolg hiervan 
word die volk ook deur buitestaan- 
ders bespot. Hierop het Nehemia 
'n volksvergadering byeengeroep en 
dit baie duidelik gestel dat die skul- 
delas van armes drasties verminder 
moes word. Hyself sou die volk nie 
swaar belas soos die vorige goewer- 
neurs nie want hy het geweet dat die 
diens wat die volk moes verrig `n 
baie moeilike taak was. 

Sanballat en sy bondgenote Tobia 
en Gesem het alles in hulle vermoë 
probeer doen om Nehemia se taak 
te bemoeilik. Hulle het tot vier maal 
probeer om Nehemia tot `n bespre- 
king buite die stad uit te lok (vermoe- 
delik om hom gevange te neem), maar 
Nehemia laat hom nie mislei nie. 
Toe Sanballat die vyfde keer `n ope 
brief aan Nehemia stuur waarin hy 
hom beskuldig dat `n opstand beoog en 
homself koning wou uitroep het Nehe- 
mia die Here om krag gebid. Steeds 
het hy die volk bly aanmoedig om 
moed te hou en om te vertrou op 
Hom wat magtiger is as al die vyande. 

En ten spyte van al die probleme 
en moeilikhede het die volk uiteinde- 
lik daarin geslaag om die mure van 
Jerusalem te voltooi en die poorte 
van die stad te herstel. En toe die vy- 
ande van die volk dit hoor het hulle 
bevrees geword en neerslagtig gevoel 
en hulle het erken dat hierdie werk 
deur die Here God gedoen is. 

Uit hierdie geskiedenis sien ons 
hoe God, ook in hierdie laat tydperk 
van die Ou Testamentiese geskiede- 
nis, sy volk nie in die steek gelaat 
het nie, en hoe, onder die seën van 
die Here, `n man met 'n opregte ge- 
loof en vurige liefde, Nehemia, groot 
dinge vir sy volk volbring het. Hier- 
die geskiedenis toon ons `n staatsman 
wat die krag vir sy werk gevind het 
in die gebed. 

Ook vir die volk van die Nuwe 
Verbond dien hierdie geskiedenis as 
'n inspirasie dat elkeen sy deel sal 
doen by die opbouing van die kerk, 
dat ons werkend sal bid en biddend 
sal werk, dat ons dit sal doen in die 
sekerheid dat God sy volk nooit sal 
verlaat nie, dat die krag van Sy 0or- 
winning ook vir ons genoeg is. 


SONDAG 23 SEPTEMBER 
SES GELYKENISSE. 
Math. 18:24-53. 


(a) DIE GELYKENIS VAN DIE ON- 
KRUID. 

Jesus het die volgende gelykenis 
vertel: Die koninkryk van die hemel is 
$00s `n man wat goeie saad in sy land 


] Blaai om 

gesaai het. Maar in die nag het sy 
vyand gekom en onruid tussen die 
koring gesaai. En toe die koring en 
die onkruid opgeskiet het wou sy kneg- 
te die onkruid gaan bymekaar maak. 
Maar die huisheer het hulle verbied 
om dit te doen aangesien die koring 
miskien saam uitgetrek sou word. 
Die koring en die onkruid moes saam- 
groei tot by die oestyd. Dan sal koring 
en onkruid geskei word. 


VERKLARING: 


In die koninkryk van die Here 
Christus sal daar nie alleen voorspoed 
heers nie. Die verbete stryd tussen 
die heerskappy van God en die mag 
van die bose sal voortduur. Die goeie 
saad is die kinders van die koninkryk. 
Die onkruid is die kinders van die 
bose. Elke mens word dus in hierdie 
lewe gesaai en elkeen sal `n bepaalde 
vrug voortbring. En hulle groei saam 
totdat dit by die oes, dit is die vol- 
einding, geopenbaar sal word wie 
goeie saad en wie onkruid was. En 
die feit dat die huisheer, dit is die 
Here, self wag tot by die oes, is `n 
bewys van sy goedertierenheid. Hy 
wil die koring liewer laat swaarkry 
en sterk staan as om hulle miskien te 
beskadig deur die onkruid uit te roei. 
Maar dat die oordeel wel sal aanbreek, 
is gewis. En die uitstel tot en met die 
oordeelsdag wil dat ons sal besef dat 
die goedertierendheid van God ons 
tot bekering wil lei (Rom. 2:4). 


(b) DIE GELYKENIS VAN DIE MOS- 
TERDSAAD. 
(c) DIE GELYKENIS VAN DIE 
SUURDEEG. 


Hierdie twee gelykenisse vorm in- 
derdaad `n tweelingpaar. Jesus verge- 
lyk die koninkryk van die hemele in 
die eerste plek met `n mosterdsaad 
wat `n man in sy land saai. En `n 
mosterdsaad is wel die kleinste van 
alle soorte saad. maar as dit gesaai 
word groei dit tot `n groot boom. In 
die tweede plek vergelyk die Heer 
die koninkryk van die hemel met `n 
handjievol suurdeeg wat 'n vrou neem 
en dit in `n groot hoeveelheid meel 
inwerk totdat dit heeltemal ingesuur 
is. 

VERKLARING: 


Deur Christus se koms, sy lewe, 
sterwe en opstanding het Hy sy ko- 
ninkryk gevestig. En nou wil Hy sy 
dissipels verseker dat sy koninkryk 
wat so onaansienlik en klein begin 
het met ongelooflike ontwikkelings- 
krag onweerstaanbaar sal ontwikkel 
tot aan sy voleinding. Hiermee wil 
die Here aan sy dissipels die verse- 


kering gee van die uiteindelike wel- 
slae van sy bediening wil Hy hulle 
bemoedig in die stryd en hulle aan- 
spoor tot volharding as hulle let op 
die skynbaar geringe uitwerking van 
die evangelie op die oorweldigende 
anti-Christelike wêreld. Weldra kom 
die voleinding en die triomf van Hom 
aan Wie die mag en die heersappy 
gegee is oor die ganse wêreld tot in 
ewigheid. 


(d) DIE GEYKENIS VAN DIE VER- 
BORGE SKAT. 


(e) Die GELYKENIS VAN DIE PE- 
REL. 


Ook hierdie gelykenisse kan 'n twee- 
lingpaar genoem word. Jesus vergelyk 
in die eerste plek die koninkryk van 
die hemele met `n verborge skat wat 
`n man in die saailand ontdek en uit 
blydskap daaroor gaan hy en verkoop 
alles wat hy het en koop daardie 
saailand. Verder, so vertel Jesus, is 
die koninkryk van die hemel soos `n 
koopman wat mooi pêrels soek, en toe 
hy een baie kosbare pêrel kry gaan 
hy weg en verkoop alles wat hy het 
en koop dit. 


VERKLARING: 


Die koninkryk van God kan hier op- 
gevat word as hoofsom van al die ge- 
nadegawes van God aan die mens. 
Daarom dat Jesus die koninkryk dan 
ook hier vergelyk met `n kosbare skat 
en `n kosbare pêrel. Dit is vir die 
mens iets van die allerhoogste waarde 
en betekenis. Trouens sy lewe en ge- 
luksaligheid hang daarvan af of hy dit 
sal verkry. Die volgende gedagte wat 
hier duidelik na vore tree is dat die 
koninkryk gevind moet word en dat 
dit onverwags geskied. Terwyl albei 
besig was met hulle daaglikse lewens- 
gang bring God skielik die skat van 
groot waarde onder die oë, en `n on- 
gekende vreugde in die hart. 

Die derde gedagte wat ons hier 
vind is die prys wat die vinder bereid 
is om te betaal ten einde sy fonds vir 
homself te verseker. Hierdie twee per- 
sone verkoop alles wat hulle het en 
koop daardie skatte. Dit lyk vir die 
menslike verstand na `n bykans onver- 
antwoordelike waagstuk, maar dit is 
die dringende wekroep van Jesus: 
Gee jou alles op die altaar.” En hier- 
die offer is nie te groot nie want `n 
uitnemende rykdom word die mens 
se besit en sy lewe is vir altyd verse- 
kerd. Die mens word opgeroep om 
alles prys te gee wat hy tevore as van 
waarde beskou het om die een skat, 
die een pêrel te verkry: Die konink- 
ryk van die hemele. 


(£) DIÉ GELYKENIS VAN DIE VIS- 
NET. 

Matth. 18:47-50. 

Hierdie gelykenis handel weer oor 
die koninkryk van die hemele en die 

laaste oordeel. Jesus sê die konink- 
ryk van die hemel is soos `n visnet 
wat uitgegooi word in die see en van 
alle soorte visse bymekaar bring. En 
as die net vol word trek hulle dit op 
uit die see en die goeie en slegte 
visse word geskei. 


VERKLARING: 


Die kerk van Christus word opge- 
roep om steeds met ywerige hand die 
evangelienet uit te gooi in die vol 
kere-see van hierdie wêreld. Maar dan 
wys die Here ook ernstig op die feit 
dat onder die wat in die net beland, 
d.w.s. onder die wat aan die kerk be- 
hoort, die goeies en die slegtes is. 
By die oordeelsdag sal die engele 
die goeies en die slegtes skei. Vir 
die goeies wag die ewige geluksa- 
ligheid, vir die slegtes die ewige ver- 
doemenis. 


SONDAG 30 SEPTEMBER 
“EEN DING IS NODIG.” — DIE GE- 
LYKENIS VAN DIE RYK DWAAS. 


Lukas 12:13-21, Matt. 6:19-34. 


'n Man is i.v.m. sy erfenis deur sy 
hebsugtige broer bedreig en hy wend 
hom tot Jesus om sy inhalige broer 
tot `n regverdige verdeling van die 
erfenis te verplig. Maar dan sien Jesus 
die hebsug ook by hierdie man en 
Hy sê vir hom: ,Iemand se lewe be- 
staan nie uit die oorvloed van sy be- 
sittings nie.” 


En om hierdie waarheid toe te lig 
vertel Jesus aan hulle `n gelykenis: 
'n Ryk man se goed het goed gedra, 
so goed dat hy besef dat sy skure te 
klein is om die oes te bevat. En hy 
het besluit: ,,Ek sal my skure afbreek 
en groter bou, en ek sal daar al my 
opbrengste en my goed insamel. En 
ek sal vir my siel sê: ,Siel, jy het 
baie goed wat weggesit is vir baie 
jare, neem rus, eet, drink en wees 
vrolik”. Maar God het aan hom gesê: 
,Jou dwaas, in hierdie nag sal hulle 
jou siel van jou afeis, en wat jy ge- 
reed gemaak het, wie s'n sal dit 
wees?” 


VERKLARING: 


Hier wys die Here Christus op `n 
treffende wyse op die dwaasheid van 
op aardse besittings te vertrou. Al is 
hierdie man ryk, bly hy nietemin `n 
mens wie se lewe maar `n handbreed- 
te is. En juis hiermee het hy nie re- 
kening gehou nie. 


Sy grond het goed gedra en sy 
skure is te klein. Hy dink egter nie 
aan sy medemens in nood nie. Sy ge- 
dagtes is enkel en alleen op sy eie 
voordeel gerig. En dan besluit hy om 
sy skure groter te bou. En sy motief 
aster alles is om vir sy siel te kan sê: 


C] Na volgende bladsy 


Jy het baie goed, neem rus, eet, 
drink en wees vrolik,” So word sy 
lewe 'n najaag van ,alles wat in die 
wêreld is — die begeerliheid van die 
vlees en die begeerlikheid van die oë 
en die grootsheid van die lewe” (1 
Joh. 2:16). 

Hierdie man het sy hoogste geluk 
van aardse rykdom verwag, en dat 
God alleen die wasdom gee (1 Kor. 
3, 6) en deur sy seën brood gee vir 
die eter en saad vir die saaier (Jesaja 
55:10), hieraan het hy nie gedink nie. 
En omdat hy aan God nie gedink het 
nie, het hy ook sy sielevrede en Tus 
nie by God gesoek nie. 

Die volgende fout in sy bérekening 
was die opvatting dat hy self eiemag- 
tig oor alles beskik het. Daarom praat 
hy van ,my oes”, ,my skure”, ,my 
goed” ens. Hy dink nie daaraan dat 
God hierdie dinge bruikleen aan hom 
gegee het nie. Ja kyk, juis Hy met wie 
geen rekening gehou is nie, beskik oor 
alles, ook oor die lewe van die ryk, 
man. ,,Jou dwaas, in hierdie nag sal 


hulle jou siel van jou afeis, en wat 
jy gereed gemaak het, wie syne sal 
dit wees?” En nou word die woorde 
van Openb. 3:17 ook op hom van toe- 
passing: ,,Want jy sê: Ek is ryk en 
het verryk geword en het aan niks 
gebrek nie, en jy weet nie dat dit jy 
is wat eliendig en beklaenswaardig 
en arm en blind en naak is nie.”. 

Hiermee wil Jesus vir ons duidelik 
sê: Nie die berekening van die mens 
nie, maar die beskikking van God, 
nie die aardse besittings nie maar die 
heil van die siel, dit is die hoofsaak 
in die lewe. 

En kyk, hiermee wou Jesus nie ver- 
oordelend praat oor die verstandige 
bestuur van stoflike goedere nie. Hy 
wou hiermee ook geensins die vreug- 
de wat rykdom bring verbied nie. Sy 
vermaning is gerig teen die hebsug, 
teen die gierigheid en die krampagti- 
ge vasklemming aan die aardse skat- 
te. 

En dan sluit Jesus hierdie onderrig 
af met die woorde: ,,So gaan dit met 


hom wat vir homself skatte vergader 
en nie ryk is in God nie.” So waarsku 
die Heer teen die dwaasheid van die 
mens wat reken dat hy deur vermeer- 
dering van aardse goed sy lewe sal 
kan verseker. En hierteenoor stel Hy 
die ideaal van ,,ryk te wees in God”, 
dit is om `n noue geloofsgemeenskap 
met God, in dankbaarheid alle besit- 
tings te beskou as genadegawes van 
God en dit te gebruik in sy diens, vol- 
gens sy wil en tot eer van sy Naam. 

En dan hoor ons ook die vermaning 
van die apostel Paulus in hierdie ver- 
band: ,,Beveel die rykes in die teen- 
woordige wêreld om nie hoogmoedig 
te wees nie en ook nie hulle hoop te 
stel op die onsekerheid van die ryk- 
dom nie, maar op die lewende God 
wat ons alles ryklik verleen om te ge- 
niet; dat hulle goed moet doen en ryk 
wees in goeie werke, vrygewig, mede- 
deelsaam, en vir hulle `n skat weglê, 
'n goeie fondament vir die toekoms, 
sodat hulle die ewige lewe kan ver- 
werf” (1 Tim. 6:17-19). 





LESERS SKRYF 


OOI 


JEUGWERK 


Met die kamp op Naboomspruit nou met 
as 'n heerlike herinnering, net die volgende: 
(a) Eerstens dink ek, praat ek namens al 
die kampgangers wat daar was, as ek mnr. 
Piet van Waveren van harte bedank vir 'n 
heerlike en leersame kamp. Ook aan sy hel- 
pers ons dank. Ek dink dis 'n baie mooi 
voorbeeld vir 'n Jeugvereniging wat uit 6 
lede bestaan. Ons ander takke wat sterker 
is kan hieruit iets leer. 

(b) Ons dank aan Rondalia vir die verblyf 
en etes . . al het ek Saterdagmiddag 'n 
paar sugte gehoor, dat ons by die voorge- 
reg opgehou het. 

(C) Ook ons dank aan die sprekers wat ty- 
dens die kamp opgetree het. Daar het ver- 
al interessante sake voortgevloei uit die be- 
sprekings wat die lesings opgevolg het. 


Meneer Van Waveren het ons die geleent- 
heid gegee om voorstelle vir toekomstige 
kampe in te dien. Noudat die kamp verby 
is, en 'n mens 'n oomblik stil kan sit en 
dink, het ek die volgende afleidings gemaak: 


1. Ek hou by my standpunt wat ek ook 
op die kamp geopper het in verband met die 
indeling van een-een lid van 'n jeugvereni- 
ging jn 'n rondawel, naamlik 'n naweek is 
te kort om mekaar deeglik te leer ken. Met 
ander woorde voordat jy mekaar kan vind, 
is die naweek ook alweer verby. Ek weet 
dit maak sake moeilik met die indeling, maar 
gee dan ten minste twee-twee van die Jeug- 
verenigings saam plek in 'n rondawel en 
waar daar drie is, die toegewing van drie. 


2. Verder voel ek dat drie lesings hope- 
100s te veel is vir so 'n kort naweek. 'n 
Mens gaan slaap laat en kan regtig nie so 
lekker konsentreer nie. Dus, 'n maksimum 
van twee lesings sal voldoende wees. Handel 
albei Saterdagoggend af en laat 'n bietjie 
meer tyd toe vir ontspanning. Ek dink dit 
sal die probleem van 'n geswem en rondloop 
tydens lesings, gedeeltelik oplos. Onthou, 
dit in die eerste plek 'n KAMP en mie 'n 
KONGRES nie. 


3. Die konsert was 'n sukses, maar ek 
wonder of dit nie beter kon gewees het, 
as dit bvvoorbeeld op 'n kompetisie-basis 
tussen die Jeugverenigings geskied het mie. 

4. Die speleties en demonstrasies van Sa- 
terdagamiddag was puik! Almal het dit geniet 
en die gees was sommer lekker daarna, 


5. Ten laaste wil ek net sê, dat die pro- 
gram goed vol was, met ander woorde daar 
was nie 'n oomblik wat ons nie geaktiveerd 
was nie en hieraan kan die sukses dalk toe- 
geskryf word. 


Nogmaals baie geluk en baie dankie . .. 
en wie weet, dalk bied ons die kamp vol- 
gende jaar aan. 

Vriendelike groete, 

(Get.) Stienie Esterhuizen. 

Sekretaresse van Alberton. 


Geagte Redakteur, 


Met verwysing na my brief in ,,Die Her- 
vormer'”' van Maart 1973 wil ek die houding 
met betrekking tot Jeugwerk in hierdie 
en optrede van die ,,Kerkraad'”' in ons Kerk 
met betrekking tot jeugwerk in hierdie brief 
van nader beskou. 


Volgens Kerkwet, Hoofstuk II, is die taak 
van die Kerkraad onder meer die volgende: 


(i) ,,om te dra vir die Sondagskool en 
jeugwerk en alles wat saamhang met die 
verkondiging van die Woord onder die jong 
lidmate” (art5(f)) en 


(ii). ,,om sorg te dra vir die opvoeding en 
Onderwys van die jeug van die hele volk 
in 'n Christelik-nasionale gee” (art.5(h)). 


Hierdie woorde weerspieël 'n baie mooi en 
edele ,,teoretiese gedagte.” 


Wanneer 'n mens na die praktyk kyk, is 
die prentjie egter heeltemal anders. Dan sien 
'n mens eers werklik hoe die arbeid onder 
die jongmense verwaarloos word. Ter illu- 
strasie kan die volgende genoem word: 


Die aanwys van 'n ouderling vir Jeug- 
werk word blykbaar deur Kerkrade beskou 
as 'n ontheffing van hulle verantwoordelik- 
heid vir Jeugwerk. Die ouderling vir Jeug- 
werk moet sorg dat die jongmense van die 
gemeente ..in toom gehou” word; Hy moet 
sorg dat hy gereeld die N.H.J.V. se by- 
eenkomste en aktiwiteite bywoon om ,,toe- 
sig” uit te oefen en wat aan die Kerkraad 
moet ,,verduidelik”' indien daar iets by die 
N.H.J.V. ,verkeerd loop” ens. 


Verder is dit 'n voldwinge feit dat kerk- 
raadslede se bywoning van die byeenkomste 
van die iongmense oor die algemeen veel te 
wense oorlaat. Daar is absoluut weinig be- 
langstelling vir die jongmense en hul doen 
en 'ate. Dit is blykbaar ,,veeleisend'”'” en 'n 
-.mors van tyd" om sodanige byeenkomste 
by te woon. 


Die feit dat die Kerkraad die posisie van 
die jongmense in 'n steeds veranderde wê- 
reld nie kan insien nie, verhoog die steeds 
wyerwordend afstand tussen jongmense en 


die Kerkraad. Die Kerkraad kan nie die be- 
hoeftes van die ,,moderne jongmens” bepaal 
en indentifiseer nie. Die Kerkraad het nie 
begrip vir die posisie waarin die jongmens 
hom vandag bevind nie. Hierdie situasie 
word veroorsaak deur die feit dat die twee 
groepe mie behoorlik met mekaar kan kom- 
munikeer nie. 


Hierdie is maar 'n paar voorbeelde om 
aan te toon waarom die Kerkraad nie sy 
funksie ten opsigte van arbeid onder die 
jongmense behoorlik kan vervul nie. 


Dit is daarom noodsaaklik dat ons Kerk 
sy hele beleid van arbeid onder die jong- 
mense deeglik moet hersien en aanpas by 
die veranderde tydsomstandighede sonder om 
enigsins af te wyk van die Woord van God 
en beginsels van ons Kerk. 


Wat die organisatoriese aspek van die 
Kerkraad se taak ten opsigte van Jeugwerk 
betref, is dit ook nodig dat ons dit onder 
die soeklig sal plaas. Belangrike sake wat 
hierdeur ter sprake sal kom is onder andere 
die volgende: 


(a) Is die aanwysing van 'n ouderling vir 
Jeugwerk mog wesenlik? 


(b) Moet 'n sogenaamde ,,Jeugkomitee”' be- 
staande uit jongmense, nie in die plek van 
die Jeugouderling gestel word nie? 


(Cc) Moet die Kerkwet nie meer ,,prominen- 
te” erkenning aan die arbeid onder die jeug 
gee nie? 


Die strekking van my brief is die resul- 
taat van 'n ,,oppervlakkige” kritiese onder- 
soek na die rol van die Kerkraad in ver- 
band met Jeugwerk. Dit is geensins 'n ,,diep- 
te" ondersoek nie, want so 'n ondersoek 
sal baie tyd, deeglike studie en baie skryf- 
papier tot gevolg hê. Ek is egter oortuig 
dat,, indien so 'n ondersoek wel van stapel 
gestuur word, die bevindinge daarvan groot- 
liks sal bydra tot die effektiewe  uitvoe- 
ring van ons Kerk se arbeid onder die jong- 
mense. 


Ek hoop en vertrou dat hierdie ,,kritiese 
gedagtes" van my sal bydra tot vrugbare en 
spontane ,,dialoog'” deur middel van ons 
Kerk se amptelike lyfblad ... ,Die Hervor 
mer.” Skryf en stel julle saak en probleme 
want dit is die enigste manier waarop die 


leemtes wat nie opgemerk word nie, aan 
die lig gebring en verbeter kan word 
Die uwe, 


L. P., Celliers 

DIÉ KINDERS SE HERVORMER 


SONDAG 2 SEPTEMBER 1973 
Ester (vervolg) 


Verlede week het ons gelees hoe 
Ester koningin geword het en ook 
hoe die bose Haman beplan het om 
al die Jode op een dag dood te maak. 
Mordegai, die oom van Ester het eg- 
ter van hierdie planne gehoor en dit 
aan Ester meegedeel. Sy moes alles 
probeer en kyk of sy nie vir koning 
Ahasveros kon oorhaal om hierdie 
vreeslike wet te herroep nie. Ester 
het nie geweet wat om te doen nie en 
intussen het die vreeslike dag al na- 
der gekom. 


Die bose Haman was tevrede dat 
hy darem nou vir eens en vir altyd 
van die Jode in die land ontslae gaan 
raak. Een saak het hom egter gewel- 
dig gehinder. Hy het nie geweet hoe 
hy gou van die Jood Mordegai ont- 
slae kan raak nie. Hy wou nie Sê 
lank wag om Mordegai dood te maak 
nie. En Mordegai sit nog steeds elke 
more voor die paleis en weier om vir 
Haman te groet of voor hom te buig. 
So-iets kan Haman nie duld nie. Toe 
Haman die saak met sy vrou Seres 
bespreek, raai sy hom aan om `n baie 
hoë galg op te rig en dan na koning 
Ahasveros te gaan en hom te vra of 
hy nie maar gou-gou vir Mordegai 
daaraan kan ophang nie. Die koning 
sal tog nie so `n klein versoekie weier 
nie. Al die Jode gaan tog een van 
die dae doodgemaak word en die ko- 
ning sal dus beslis nie nee sê nie. 


Gou-gou het Haman gedoen Soos 
Sy vrou voorgestel het. Die galg is 
opgerig en vroeg die volgende dag 
wil Haman vir koning Ahasveros die 
groot vraag gaan vra. 


Intussen het koningin Ester be- 
sluit om ook vir koning Ahasveros 
iets te vra en dit was om haar eie 
lewe, sowel as die van die Jode te 
spaar, want koning Ahasveros sowel 
as Haman het nooit geweet dat Ester 
`n Jodin was nie. `n Mens mag egter 
nie sommer na die koning gaan en 
iets vra nie, al was jy koningin. Daar- 
om besluit Ester om eers `n lekker 
ete vir die koning klaar te maak en 
dan as die koning lekker voel en ver- 
sadig is, sou sy hom die groot vraag 
vra. Sy besluit om vir Haman ook 
uit te nooi, saam met die koning. 


So gesê, so gedoen. Haman is vrees- 
lik in sy noppies dat hy ook uitge- 
nooi word. Dit wys net hoe belang- 
rik hy is. Die eerste maaltyd word 
gehou, maar Ester se moed begewe 
haar om die vraag te vra. Sy besluit 
om hulle die volgende aand weer te 
vra vir 'n maaltyd, dit wil sê vir die 
koning en vir Haman. En dit was 


nou gedurende hierdie tyd dat Haman 
sy galg opgerig het vir Mordegai. 


Nou beskik die Here dit so dat die 
koning daardie nag glad nie kan slaap 
nie. Iets hinder hom en hy weet nie 
wat dit is nie. Miskien het hy ver- 
moed of op die gesig van Ester gesien 
dat sy hom iets wil vra, maar dat sy 
te bang is. Omdat hy nie kan slaap 
nie, besluit die koning om so 'n bietjie 
te lees. En so beskik die Here dit dat 
die koning toevallig die berig lees 
oor hoe die Jood Mordegai eenmaal 
sy lewe gered het. 


Mordegai het naamlik gehoor dat 
die twee poortwagters die koning wou 
doodmaak en hy het dit vir die koning 
vertel en sê Ahasveros se lewe gered. 
Met onsteltenis lees die koning ver- 
der dat Mordegai nooit vir dié edele 
daad beloon is nie. Op die plek besluit 
hy om vroeg die volgende dag vir 
Mordegai te beloon. Dit is nou die- 
selfde oggend wat Haman besluit om 
vir die koning te vra of hy maar vir 
Mordegai kon ophang aan die hoë 


galg. 


Haman kry nie kans om sy vraag te 
vra nie. Toe die koning hom sien, sê 
hy: Haman, wat moet ek doen met `n 
man aan wie ek graag eer wil bewys? 
A, dink Haman, dit is seker aan my 
wat die koning eer wil bewys. Dié 
man moet seker koninklike klere kry 
om aan te trek en 'n kroon op sy hoof 
en `n pragtige perd om op te ry en `n 
baie vername man moet die perd deur 
die strate lei en roep: So word gedoen 
aan die man aan wie die koning eer 
wil bewys! Dit is wat Haman aan die 
koning voorstel. Pragtig, sê die ko- 
ning. gaan doen net soos jy gesê het 
aan Mordegai! En jy moet niks uit- 
laat nie. Maar so beskik die Here. 
Haman wil onskuldige mense dood- 
maak, maar die Here verhef hom wat 
in sy weë wandel. Nou moet die trotse 
Haman sy grootste vyand gaan vereer. 
En Haman was ook net daarmee klaar, 
toe word hy geroep vir die maaltyd 
by koningin Ester. Dit salf darem sy 
gemoed so `n bietjie. Maar o wee, 
Haman se ellende het maar net begin, 
want skaars het hulle klaar geëet of 
die koning vra vir Ester of sy nie 
iets wil vra nie. Ester dink aan haar 
oom Mordegai en die vreeslike galg 
van Haman, sy dink aan al die onskul- 
dige Jode wat een van die dae ver- 
moor gaan word, en sy dink aan haar 
eie lewe wat in doodsgevaar verkeer. 
Ja, sê sy, sy wil graag vir haar volk 
se lewe pleit en vir haar eie lewe, 
want iemand wil hulle almal vermoor. 
Nou hoor Ahasveros nog meer, dat 
Haman die man is wat vir alles verant- 

woordelik is. En nog is die einde nie 
daar nie. Hy hoor dat die man wat 
sy lewe gered het, Mordegai die oom 
van Ester is! Haman word sommer 
op die daad aan sy eie galg opgehang 
en Mordegai word in sy plek aange- 
stel, net soos Daniël, tweede in be- 
vel n4 die koning! Ook maak die ko- 
ning dadelik `n tweede wet. Die Jode 
mag hulleself verdedig as hulle aan- 
geval word. 

So het die Here uitkoms gegee 
aan die Jode. Hy het dit so beskik 
dat Ester juis koningin moet word 
op so 'n tyd, Hy het dit beskik dat 
die koning nie kon slaap nie en die 
berig oor Mordegai moes lees en so 
beskik die Here ook elke dag oor 6ns 
lewens. 

Die dag waarop die Jode gered is, 
word nou nog as feesdag deur die 
Jode gevier. Hulle noem dit die Purim- 
fees, tot vandag toe. 


Vragies: 

Wie wou al die Jode vernietig? 

Wie was die oom van Ester? 

Hoe het daardie oom die lewe van 
koning Ahasveros gered? 

Hoe het koningin Ester die lewe van 
die Jode gered? 

Hoe word hierdie dag in die Joodse 
geskiedenis genoem? 


SONDAG 9 SEPTEMBER 
ESRA. 


Esra 1-10. 


Die Bybelboek Esra volg net na die 
tweede Kroniekboek. In 2 Kronieke 
36 lees ons vanaf vers 11 dat Sedekia 
die laaste koning van Juda was. In 
hierdie Sedekia se tyd is die land van 
Juda deur koning Nebukadnesar van 
Babel verower. Dit was hierdie Ne- 
bukadnesar wat omtrent al die Jode 
wat in Juda gewoon het, na die land 
van Babel weggevoer het. Onder die 
Jode wat weggevoer is, was ook vier 
jong edelmanne of prinse van Juda. 
Ons ken hulle name baie goed, naam- 
lik Daniël, Hananja, Misael en Asarja. 
Nebukadnesar het nie net die land 
van Juda verower nie, hy het ook die 
hoofstad Jerusalem verwoes en ook die 
tempel wat in Jerusalem was en nog 
deur Salomo gebou is, vernietig en al 
die goue en silwer voorwerpe wat in 
die tempel was, vyfduisend vierhon- 
derd in getal, saam met hom na die 
land Babel weggevoer. Dit was hierdie 
goue en silwer bekers waaruit Belsa- 
sar gedrink het, toe die hand van 
God teen die muur geskryf het. 

As ons nou met die boek Esra be- 
gin, is die Jode al sewentig jaar in 
die land van Babel, maar daar re- 

geer nie meer 'n Babiloniese koning 
nie. Die Babiloniërs is intussen ver- 
slaan deur die Perse. Die koning Ko- 
res waarvan ons in die laaste hoofstuk 
van die tweede Kroniekboek en in dié 
boek Esra lees, was dus `n Persiese 
koning. Daniël was ook nog daar on- 
der die regering van Kores, maar ons 
kan aanneem dat hy, Daniël, toe al- 
reeds 'n ou man was, 


In elk geval, hierdie Kores van wié 
ons in die boek Esra lees, het besluit 
om die Jode weer na hulle eie land 
te laat teruggaan. Dit was eintlik nie 
Kores wat so besluit het nie, maar 
die Here wat so in Kores se hart ge- 
werk het. Ons moet net nie dink dat 
Kores in God geglo het nie. Nee, hy 
was maar net iemand wat die opdrag 
van die Here uitgevoer het. 


Kores laat die Jode nie net na hulle 
eie land terugkeer nie, hy gee ook 
bevel dat al sy onderdane goud en sil 
wer aan die Jode moet gee. Ook moet 
al die goue en silwer voorwerpe wat 
uit die tempel geroof is deur Nebu- 
kadnesar, aan die Jode teruggegee 
word. Nog `n verdere opdrag was dat 
die Jode spesifiek moet teruggaan en 
die tempel weer moet gaan bou, en 
al die onkoste sal deur Kores self 
betaal word. Dit laat ons dink aan die 
uittog van die Israeliete uit Egipte. 
Toe het die Egiptenare ook goud en 
silwer aan die Israeliete of Jode ge- 
gee. 


Nie al die Jode het teruggekeer na 
hulle land nie, alleen die stamme van 
Juda en Benjamin en dan die stam 
van Levi, naamlik die Leviete en Pries- 
ters. Almal saam was twee en veer- 
tigduisend driehonderd en sestig. Na 
'n reis van minstens vyf maande, het 
hierdie ballinge weer in Juda aange- 
kom en in die verwoeste stede en 
dorpe gaan woon. En dadelik het daar 
natuurlik moeilikheid gekom. NA se- 
wentig jaar was daar seker nie meer 
iets te sien van huise en wingerde en 
landerye nie. Vreemde mense het ook 
oral ingetrek en wou nie die nuwe 
wingerde en huise en landerye afgee 
nie. 


Tog was die Jode vreeslik bly om 
weer in hulle eie land terug te wees, 
al is hulle nog onderdane van koning 
Kores van Persië en al is hulle dorpe 
en stede en selfs hulle tempel ver- 
woes. Dit was `n geleentheid om fees 
te vier en dankie aan die Here te sê 
dat Hy hulle weer teruggebring het, 
en dit doen hulle toe ook in die se- 
wende maand n4 hulle terugkeer. 
Hulle bou heel eerste `n altaar en of- 
fer daarop vir die Here en daarna 
begin hulle om die tempel te herbou. 
Allerhande moeilikhede word egter 
ondervind en soms moes die werk ge- 
staak word. Koning Kores sneuwel in 
'n geveg en die konings wat n4 hom 


kom, weet nie meer dat Kores opdrag 
gegee het om die tempel weer te bou 
nie. Die derde koning na Kores se 
naam was Darius en in sy tyd is die 
tempel klaargemaak, vier en twintig 
jaar nadat dit begin is. Hierdie Darius 
was nie dié Darius wat Daniël in die 
leeukuil laat gooi het nie. 

Die inwyding van die nuwe tempel 
is met vreugde gevier. Groot offers 
is op die altaar geoffer: honderd bul- 
le, tweehonderd ramme, vierhonderd 
lammers en twaalf bokke, vir elk van 
die twaalf stamme van Israel. So het 
die Here sy volk teruggebring na hul- 
le eie land, hulle eie huise en win- 
gerde en hulle eie tempel en dit is 
alles opgeteken deur die skrywer Es- 
ra. 

Vragies: 
Wie was die Babiloniese koning wat 
die land van Juda verower het? 
Wat het die tempel weggeneem? 
Waar lees ons weer van die voorwer- 
pe wat uit die tempel weggeneem 
is? 
Watter Persiese koning het gesê die 

Jode kan weer terugkeer? 

Na hoeveel jaar? 

Hoe lank het die Jode aan die tempel 
gebou? 

Wie het hierdie hele geskiedenis op- 
geteken en beskryf? 


SONDAG 16 SEPTEMBER 
NEHEMIA. 


Nehemia 1-6. 


Die stad Susan in die Babiloné was 
die stad waar die paleis van koning 
Ahasveros gestaan het. Dit was ook 
die stad van Ester, Mordegai en die 
bose Haman. Nadat Ahasveros dood 
is, het sy seun Artasasta koning ge- 
word. Hulle was albei Persiese ko- 
nings. Arlasasta het veertig jaar lank 
regeer en in dié tyd lees ons van die 
man Nehemia. Nehemia het 'n hoë 
posisie of pos aan die koninklike pa- 
leis beklee. Hy was naamlik die skin- 
ker van koning Artasasta. Hy was eg- 
ter net soos Daniël en Esra 'n balling 
wat uit die land van Israel, Kanaan, 
na Babilonië weggevoer is. 

In die twintigste regeringsjaar van 
Artasasta, gaan Nehemia ook na Je- 
rusalem. Esra was toe al dertien jaar 
lank daar. Hoekom besluit Nehemia 
om ook na Jerusalem te gaan? Einlt- 
lik wou hy al lankal gegaan het, maar 
Nehemia moet eers die toestemming 
van koning Artasasta kry en ook be- 
skerming as die koning sou toelaat 
dat hy gaan. 

Net soos in die geval van Kores en 
Esra, werk die Here ook in die hart 
van Artasasta. Die koning gee nie 
net toestemming dat Nehemia na Je- 
rusalem mag gaan nie, maar gee ook 
soldate saam om Nehemia te beskerm 
en briewe dat hulle vir hom genoeg 
hout moet lewer om die poorte van 


die stad weer op te bou. Esra bou 
dus die tempel en Nehemia die stad 
Jerusalem se mure. Nehemia was so 
'n goeie nederige man, dat die koning 
Artasasta hom as goewerneur in Jeru- 
salem aangestel hel. 

Net soos met Esra, kry Nehemia 
ook gou moeilikheid. Sy teenstanders 
was drie bose manne met die name 
Sanballat, Tobia en Gesem. Nieteen- 
staande dreigemente, voltooi Nehemia 
en sy mede-werkers die mure van 
Jerusalem in twee en vyftig dae. Soms 
het hulle vyande hulle so gepla dat 
hulle met die troffel in die een hand 
en met die swaard in die ander hand 
moes bou. Maar die Here was met 
hulle en so het hulle dan die verwoes- 
te Jerusalem heropgebou, sy mure 
herstel en die poorte ingesit. 

Toe die mure herstel is, het hulle, 
ten spyte van almal se armoede en 
gebrek, tog groot fees gehou. Nehe- 
mia het as goewerneur gepraat en Es- 
ra het as priester aan die Here ge- 
offer en die Wet van die Here weer 
aan die volk voorgelees. 

So sien ons dus uit die geskiede- 
nis van Esra en Nehemia dat `n mens 
alles kan regkry, al gaan dit bitter 
swaar, mits jy net op die Here ver- 
trou. 


Vragies: 

Wie was weer die koning wat vir Es- 
ra toegelaat het om die tempel in 
Jerusalem te gaan heropbou? 

Wie was die Persiese koning wat Ne- 

hemia toegelaat het om die mure van 
Jerusalem te gaan heropbou? 

Watter drie bose manne het Esra en 
Nehemia baie gehinder in hulle 
werk? 

In hoeveel dae is die mure voltooi? 

Wat het hulle gedoen toe die mure 
klaar gebou is? 


SONDAG 23 SEPTEMBER 
SES GELYKENISSE. 


Mattheis 18:24-53. 


`n Gelykenis is 'n verhaal wat Jesus 
vertel het om aan die mense wat na 
Hom geluister het, iets meer duidelik 
te maak. Altyd het die gelykkenisse 
gegaan oor die ewige lewe of die ko- 
ninkryk van die hemele. 

Hierdie ses gelykenisse wat ons nou 
gaan behandel, het almal gegaan oor 
die koninkryk van die hemele. Kort- 
liks is die ses gelykenisse soos volg: 

Gelykenis van die onkruid. 

Gelykenis van die mosterdsaad. 

Gelykenis van die suurdeeg. 

Gelykenis van die verborge skat in 
die saailand. 

Gelykenis van die kosbare pêrel. 

Gelykenis van die visnet. 

In die gelykenis van die onkruid 
vertel Jesus vir die mense van `n 
saailand waarin die eienaar pragtige, 

EENSYDIGE OORDEEL 


Twee en sewentig teoloë, Prote- 
stants en Rooms, uit Noord-Amerika 
en Europa en onder hulle wyd be- 
kende name, het `n ekumeniese ope 
brief uitgevaardig waarin die Ameri- 
kaanse politiek en militêre optrede 
in Suidoos-Asië veroordeel word, en 
gesê word dat dit `n menslike ramp 
veroorsaak het, wat vergelyk kan 
word met die Nazi slagting; dat die 
Amerikaanse militêre optrede in dié, 
deur die oorlog verskeurde wêreld- 
deel, aan die wêreld `n nalatenskap 
van gedemoraliseerde tegnologie ge- 
gee het wat sonder diskriminasie teen 
die burgerlike bevolking gerig was. 


Hulle sê verder, dat tensy die Ame- 
rikaanse voorbeeld geëvalueer en ver- 
doem word deur die wêreldgemeen- 
skap van volke, sal die toekoms van 
die menslike ras op die spel geplaas 
word. 


Dat die oorlog in Suidoos-Asië 
vreeslik was, dood en verwoesting ge- 

gesonde en vrugbare saad gesaai het. 
In die nag het `n bose man egter ge- 
kom en onkruid op dieselfde land ge- 
saai. Toe die reën kom het die on- 
kruid en die koring saam opgekom 
en gegroei. Die diensknegte wou toe 
die onkruid uittrek, maar die eienaar 
van die land wou hulle nie toelaat 
nie. Die koring en die onkruid moet 
saam ryp word, maar op die oesdag 
sal die oesters eers die onkruid by- 
mekaar maak en verbrand en daarna 
sal die koring ge-oes en in die skure 
weggepak word. 


Wat beteken die pragtige verhaal- 
tjie wat Jesus vertel het? Dit is eint- 
lik baie makliker om te verstaan. Die 
ganse, grote wêreld is die saailand 
waarvan Jesus vertel het. Die eienaar 
van die land is natuurlik die Here, 
want die aarde behoort aan die Here, 
tesame met alles wat daarop lewe en 
groei. Die bose man wat die onkruid 
Saai is natuurlik Satan. Die koring 
en die onkruid is natuurlik die goeie 
en die slegte mense wat saam leef op 
die aarde. Hulle lewe almal saam tot 
die oesdag. Die oesdag is die oordeels- 
dag. Dan sal die slegte mense saam 
met Satan in die hel se vuur gewerp 
word en die goeie mense sal ewig in 
die hemel saam met Jesus woon. 


saai het en gedemonstreer het tot 
watter onbeskryflike ellende die teg- 
nologiese oorlog instaat is, is alles 
duidelik en afkeurenswaardig, en nie 
alleen vir die twee en sewentig teoloë 
nie. 


Maar wat in hulle ekumeniese ope 
brief opvallend is, is dat met geen 
enkel woord gewys word nie na die 
ramp en die slagting en die ellende 
deur die kommunistiese leërs veroor- 
saak. 


Dit getuig van skromelike eensydig- 
heid en daarmee verloor hulle brief 
sy waarde. Sou die kommuniste dan 
soveel mensliker as die Amerikane 
opgetree hei? Indien ja, dan sou dit 
beteken dat godloënaars mensliker op- 
tree as Christene, al is elke soldaat 
in die kommunistiese leër nie `n god- 
loënaar nie en al is elke Amerikaanse 
soldaat geen Christen nie. Die dade 
van kommunistiese regerings soos in 


Die selykenis van die mosterdsaad 
en die suurdeeg, beteken 'dat die 
Koninkryk van God sal begin soos `n 
fyn mosterdsaadjie of `n klein stuk- 
kie suurdeeg, Maar dit sal groei op die 
aarde totdat almal van Jesus en sy 
evangelie gehoor het. 


Hoe moet ons dan die ewige lewe 
waarvan Jesus vertel, in die hande 
kry. Dit vertel Jesus vir ons in die ge- 
lykenisse van die verborge skat en 
die pêrel. Soos wat die saaier na die 
verborge skat gesoek het en die koop- 
man na die pêrel, so moet ons ook el- 
ke dag dankbaar lewe en in Jesus glo 
met ons hele hart en met ons hele 
siel en met ons hele verstand. Dan 
sal ons die skat en die pêrel kry, 
naamlik die ewige lewe saam met Je- 
Sus in die hemel. 


Die gelykenis van die visnet met 
allerhande soorte visse in, beteken 
dieselfde as die onkruid wat verbrand 
word en die goeie visse is soos die 
koring wat bymekaar gemaak word. 


Laat ons dus elke dag sê lewe, dat 
ons ook eendag die ewige koninkryk 
van Jesus sal beërwe. 


Vragies: 
Wat is `n gelykenis? 
Wie het die gelykenisse vertel? 


Vertel wat elke gelykenis beteken, na- 
dat juffrou of meneer dit vir julle 
voorgelees het. 

Rusland en Sjina weerspreek dit. In 
albei lande is letterlik miljoene mense 
omgebring, Christene en ander net om- 
dat hulle nie ateistiese kommuniste 
is nie, maar gelowige Christene. 


Die ope brief verraai simpatie by 
die ondertekenaars vir die kommunis- 
me, en hulle is maar net mondstukke 
van baie meer linksgesinde predikante 
en priesters wat heul met die kom- 
muniste. 


Hulle meet met twee mate. 
— Joh. Dreyer. 





Allerhande nood is daar in die 
wêreld, maar die diepste nood is die 
sondenood. En wanneer die sonde- 
nood nie geken en opgelos is nie, is 
al die ander oplossings lapwerk. 


— J. P. van Roon. 


SONDAG 30 SEPTEMBER 
EEN DING IS NODIG. 


Jesus het gedurig sy dissipels en al 
die mense wat na Hom geluister het, 
gewaarsku dat hulle tog nie aardse 
rykdomme en weelde moet soek nie. 
Aardse dinge soos geld en rykdom, 
motors en mooi klere is dinge wat 
vergaan en 'tot niet gaan. Ons moet 
die ewige dinge soek, dié dinge wat 
nie te doen het met aardse rykdomme 
nie. Die skat wat ons moet soek soos 
die mooi pêrel, is die ewige lewe. 

Twee hebsugtige broers wat net in 
geld en aardse dinge belang gestel het, 
het eendag by Jesus gekom. Die een 
broer het gekla dat die ander broer 
hom verkul het met goed wat hulle 
van hulle vader geërf het. Nou wou 
hy hê dat Jesus tog met die ander 
broer moet raas, dat dié die erfgoed 
met hom moet deel. 


Jesus stel egter nie belang in die 
rusies oor aardse rykdomme en weelde 
nie. Om die twee broers te waarsku, 
vertel Jesus vir al die mense wat 
luister rondom Hom, `n gelykenis van 
`n ryk man wat net al ryker wou word. 
Gedurig het hy planne gemaak om 
nog groter skure te bou om sy baie 
koring in weg te pak. Hoe groter die 
skure hoe meer koring het die man 
gesaai en ge-oes. En hoe groter oeste, 
hoe groter skure moes gebou word. 
Nooit het hierdie man aan iets anders 
gedink as net om steeds ryker te 
word nie. Sy hele lewe het net rond- 
om rykdom gedraai. Geen tyd vir die 

kategese of kerk of Sondag of vir sy 
naaste nie. Geen tyd vir die Here of 
die ewige lewe nie. Net mooi goed en 
meer rykdom. 

En toe gebeur die vreeslike ding. 
Toe die ryk man nog besig is om 
steeds ryker te word — gaan hy dood! 
Niks van al sy rykdom het hy nie. 
Niks kan hy saamneem as hy dood- 
gaan nie. Al sy rykdom en weelde 
het hom niks gehelp nie. Nie eers 'n 
half sent kan mens met jou saam 
neem as jy sterf mie. So besig was 
hierdie man met aardse dinge, dat 
die hemelse dinge en ewige lewe by 
hom verbygegaan het. Toe was hy 
eintlik die armste man op aarde. 

Outjies, net één ding moet ons soek 
hier op aarde en net één ding is no- 
dig vir die ewige lewe, naamlik soos 
Jesus vir ons sê — Soek eers die Ko- 
ninkryk van God en sy geregtigheid 
en al hierdie ander dinge sal vir jou 
bygevoeg word. 


Vragies: 


Wat wou die een broer hê moes Jesus 
doen? 

Watter gelykenis het Jesus toe vertel? 

Wat moet ons soek om die ewige le- 
we te kan hê? 


DOODSBERIGTE 


IN MEMORIAM 


Dit het die almagiige God behaag om 
die siele van hierdie ons “ans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 

In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


COETZER Christina Maria — In lief- 
de volle herinnering aan my dierbare 
eggenote, moeder en grootmoeder wat 
van ons so onverwags weggeneem is 
deur die dood in die vroeë more van 
19 Julie 1972. ,Een jaar is verby. Die 
mooi herinneringe en liefde wat sy 
vir ons nagelaat het, sal altyd vir 
ons kosbaar bly. In ons harte sal sy 
altyd voortleef.” 

Haar bedroefde en steeds treuren- 
de eggenoot, kinders en kleinkinders. 
Roodtstraat 10, Springcol, Vereniging. 


VAN DER SCHYFF Lukas Johannes 
— Een jaar van bittere eensaamheid 
en onbeskryflike verlange is verby — 
en nog dink ons met weemoed terug 
aan die onvergeetlike nag van 4 Au- 
gustus 1972, toe van ons weggeneem 
is deur die dood, my geliefde egge- 
noot, ons pappie en oupa. 

Ons berus ons onder die wil van 
die Allerhoogste want dit was sy wil. 
Met bittere lyding het hy stil gely en 
gestry. So gedulidig was hy altyd, so 
tevrede en vol moed. Met `n glim- 
lag op sy lippe, was sy antwoord — dit 
gaan goed. 

— Verlangende eggenote, kinders en 
kleinkinders.” M. van der Schyff. 61 
Mooilande, Vereeniging. 


PUTTER Nicolaas Johannes — 
Onvergeetlik is die oggend van 10 
Mei 1973, toe my dierbare eggenoot, 
ons vader, en grootvader —  Nico- 
laas Johannes Putter na 'n smartvolle 
lyding van ses maande weggeneem is 

Soet was die jare, bitter die smart. 
God gee verligting na pyn en smart 
— Verlangende eggenote, kinders en 
kleinkinders. Turffontein, Johanmes- 
burg. 

LEES! 


In het uur van besinning deur A. 
M. Lindeboom. Uitgegee deur Buy- 
ten en Schipperheyn, Amsterdam. 
Prys 3,39. 

Hierdie publikasie staan midde in 
die stryd in die Nederlandse kerke 
met die hedendaagse dwalinge. Die 
skrywer is tuis in sy onderwerp. Hy 
spaar niks en niemand nie. Hot en 
haar deel hy sy slae uit. Hy lê die vin- 
ger op die dwaalleer van Prof. Smits 
in die Hervormde Kerk wat die feite- 
likheid van die sonde as skuld voor 
God nie erken nie, asook op die 
dwaalleringe in die (Gereformeerde 
Kerke met name die Professore Kui- 
tert en Augustyn en Wiersinga, al 
drie verbonde aan die ,Gereformeerde' 
Vrye Universiteit, van wie die eerste 
onder andere die historisiteit van 
Adam en Eva, en die opstanding loën, 
Augustyn wat onder andere `n voOoTr- 
stander is dat die binding aan die be- 
lydenis heeltemal afgeskaf moet word, 
en die studenteleraar Wiersinga, wat 
leer dat dit nooit die bedoeling van 
God was, dat Christus vir ons sondes 
gekruisig moes word nie. 


Hierdie dwalinge onderwerp die 
skrywer aan kritiek vanuit die Hei- 
lige Skrif, en hy doen dit op waar- 
dige wyse. 


Almal wat op hoogte van sake 
wens te kom wat die hedendaagse 
dwalinge is en waarom hulle afgewys 
moet word, moet nie nalaat om met 
hierdie nuttige bespreking kennis te 
maak nie. 

Joh. Dreyer. 


Dr. J. A. Hebly: Protestanten in Rus- 
land-de honderjarige weg van strijd 
en lijden. Uitgave J. H. Kok, Kampen 
1973. 228 blz. R5.50. 

In zijn inleiding geeft Dr. Hebly 
een kort samevatting van de geschie- 
denis van de russis-orthodoxe kerk 
vanaf de doop van grootvorst Wladi- 
mi van Kiev in 988 tot aan de tijd 
waarin West-Europa de Reformatie 
begon. Juist door het kiezen van het 
orthodoxe kerktype sloot Rusland 
zich voor eeuwen af van de rest van 
Europa. Het eerste deel van het boek 
schets het ontstaan van de protes- 
tantse groeperingen. Direkt heeft de 
Reformatie geen invloed gehad in 
Rusland. De eerste protestantse groe- 
pen ontstonden uit de baltiese sta- 
ten gedeporteerde lutheranen. In de 
17e eeuw vestigen zich in de steden 
duitse en nederlandse immigranten, 
die in hoofzaak protestant zijn. Hen 
was het toegestaan gemeenten te 
stichten, maar zij mochten op geen en- 
kele manier hun geloof verbreiden. 
Aan het einde van de 18e eeuw geeft 
Katharina II toestemming aan buiten- 


LEES! 


landse kolonisten zich in Rusland te 
vestigen. Vooral duitse en zwitserse 
piëtisten maken daar gebruik van. 
Gedurende de regering van de haar 
opvolgende tsaaren worden deze men- 
sen fel vervolgd. Ondanks dat ont- 
staan uit een synthese van westers 
protestantisme en russiese vroomheid 
bloeiende protestantse gemeenten. 


Het 2e deel van het boek handelt 
over de positie van de protestanten 
na de oktoberrevolutie van 1917. Voor 
hen kwam deze revolutie als een be- 
vrijding. In 1918 wordt godsdienst- 
vrijheid afgekondigd en keren vele 
verbannen gelovigen en predikers 
naar hun woonplaatsen terug. In de 
twintiger jaren volgt er een periode 
van betrekkelijke rust, waarin ook het 
evangelie verbreid kon worden. De 
tijdens het tsarenregiem bevoorrechte 
orthodoxe kerk, bolwerk van de oude 
maatschappij, wordt nu fel vervolgd. 


In 1929 vaardigt Stalin een nieuwe 
wet uit die betrekking heeft op gods- 
dienstige gemeenschappen. Het enige 
wat deze wet toestaat is het houden 
van erediensten. Alle andere activitei- 
ten Ziin verboden. Als in 1941 Duits- 
land Rusland binnenvalt wordt de 
houding van Stalin tegenover de kerk 
wat milder. Alle krachten moeten 
gemobiliseerd worden ter verdediging 
van het land. Nog tijdens de oorlog ont- 
staal er een unie tussen de evangelie 
christenen en de baptisten. 


De tijd na de oorlog wordt geken- 
merkt van nu eens betrekkelijke vrij- 
heid dan weer heftige vervolging. 'n 
de zestiger jaren ontstaat de zoge- 
naamde sanisdat literatuur, geschrif- 
ten waarin de gelovigen zich richten 
tot officiële instansies in binnen en 
buitenland. In het laaste deel van het 
boek staan er een aantal afgedrukt. 
Aan het slot van het boek, in het 
hoofdstuk “tussen loyaliteit en marte- 
laarschap”, gaat de schrijver in op 
de vraag of er al of niet een onder- 
grondse kerk bestaat. Een vraag die 
ook velen hier in Suid-Afrika bezig- 
houdt. Het boek wil helpen een ant- 
woord op die vraag te geven. Daarom 
kan jk u van harte ter lezing aan- 
bevelen. 


Dr. Hebly is medewerker aan het 
interuniversitair instituut voor Missio- 
logie en Oecumenica te Utrecht (Ne- 
derland). Hij heeft zich jaren bezig- 
gehouden met kerk en godsdienst in 
Oost-Europa. Uit eigen ervaring heeft 
hij kennis gemaakt met het gewone 
leven van orthodoxe en baptistiese 
gemeenten in Rusland. 

C. Schipper. 

Universiteit, 

Stellenbosch. 

Nuus uit Binne- 
en Buiteland 


Die voorneme van die Anglikaanse, 
die Metodiste, die Kongregasionaliste 
en die Presbiteriaanse kerke (Blank, 
Bantoe en Tsonga Presbiteriaanse ker- 
ke) om binne afsienbare tyd te ver- 
enig, het soos dieselfde planne in 
Engeland en in die Verenigde State, 
`n terugslag gekry. 


In die Presbiterinaanse Kerk het 
daar beswaar gekom van 'n groep 
ontevredenes wat hulself die ,,Evan- 
gelical Fellowship of Presbyterians” 
noem. In `n rondskrywe aan alle 
Presbiteriaanse leraars noem hulle 
hulself `n broederskap wat as doel 
het om hulle leerstellige erfenis van 
teologie, kerkorde en aanbidding te 
verduidelik, uit een te sit en te ver- 
dedig. 


Hulle aanvaar die gesag van die 
Heilige Skrif soos deur Goddelike in- 
spirasie gegee as reël van geloof en 
lewe, en betuig `n hartelike instem- 
ming met die 24 Artikels van Geloof. 


In `n beoordeling van die konsep- 
plan van die vereniging bevraagteken 
hulle die soort van kerkvereniging 
of dit volgens die wil van God is. 
Hulle is van mening dat die waarheid 
ter wille van die eenheid opgeoffer 
word, dat dubbelsinnige en neutrale 
woorde gebruik word om groot verskil- 
punte in die geloof te bedek. Ook word 
in twyfel getrek of hulle baie van die 
leraars in elke denominasie as ware 
leraars mag beskou. Ten slotte stel 
hulle dat hulle wel in kerklike een- 
heid glo, maar nie in so een soos be- 
oog word nie. Hulle beweer dat toe- 
gewings aan die Anglokatolieke siens- 
wyses so vêrreikend en ernstig is, dat 
om jouself te vereenselwig, al is dit 
net met die omtrek daarvan, sou be- 
teken dat jy essensiële waarhede ver- 
loën. 

ECU NEWS 





JODE VIR CHRISTUS 


Jode vir Jesus is `n bekende slag- 
spreuk onder die ,,Jesus People” en 
'n groot aantal Jode het Jesus as 
hulle Messias aanvaar. Na skatting be- 
staan twintig persent van die ,,Jesus 
People” uit Hebreeuse Christene . .. 
Orals in die Verenigde State bekeer 
jong Jode hulle tot Christus. Onlangs 
is op een Sondag 25 in Philadelphia 
gedoop. 


hé. 

ENhsaë sal 


25 id van diens 
aan die kerke 
van Suid-Afrika 


Ons hartlikste dank en hoogste waardering aan: 

Gemeentes, Kerkrade, Boukommissies, Predikante, Orreliste, 
Orreladviseurs en Argitekte, asook ander persone en 
instansies wat hul vertroue in ons gestel het en ons gehelp 

het om 'n unieke bedryf in Suid-Afrika te vestig. 


Ons is in staat om u van 'n klein standaard pyporrel teen 'n prys 
van minder as R3 000,00 tot die grootste gespesifiseerde 
orrel te voorsien. 


Deur die feit dat orrels sedert 1948 in Suid-Afrika gebou ls het 
ons land miljoene rande aan buitelandse valuta bespaar 


en het ons kerke reeds tienduisende rande aan kostebesparings 
gebaat. 


Bou voort met SA.O.B.! 


SUID-AFRIKAANSE ORRELBOUERS 
(EDMS) BPK 


Posbus 200, SILVERTON, Tel. 76-4844/76-4305. 
KAAPSTAD POTCHEFSTROOM DURBAN 
71-86B7 7381 2-6666 


JOHANNESBURG BLOEMFONTEIN 
48-3906 7-4969 





N.M.D. $$616/DM. 


Die Hervormer, Augustus 1973, bladsy ii 





n 


Die Hervormer, Augustus 1973, bladsy iv 


